
देव-पुरस्कार_प्रंथावलौ--२ ्रंथावलौ--२ 


भारत की चित्रकला 


कलानां प्रवरं चित्रम्‌ 
--विष्युधर्मोत्तरपुराण 


राय कृष्णदेक्सू 





_ कए ८ कम 
प्र जल 


नागरीप्रचारिणी सभा काशी 


१६६६ 


प्रकाशक--प्रधान मंत्री, ना० प्र० सभा, काशी 
प्रथम संस्करण; मूल्य-. 
सुलभ संस्करण १), विशिष्ट संस्करण १॥) 


मुद्रक--श्री ० अपूव कृष्ण बोस, 
इंडियन प्रेत लिमिटेड, बनारस-आंच 


ग्रंथावली का परिचय 


सेलहबों शती में, भारत में जे नव-जीवन तरंगित हा रहा था 
उसमें बु'देलखंड के महाराज वीरसिंहदेव का एक विशेष स्थान है। 
उन्होंने ओरछा नगर बसाया, वहाँ अनेक भव्य भबन और चतुभु ज 
का बड़ा विशाल तथा सुदर मंदिर बनाया एवं दतिया में तो ऐसा 
प्रासाद निर्माण किया जैसा मध्य-युग से श्राज तक उत्तर-भारत में 
कहीं बना नहीं | हिंदू वास्तु का यह नमूना संसार के खास भवनों 
में से है। हिंदी कविता में रीति-शैली के जन्मदाता आचाय केशव- 
दास उन्हों के यहाँ राजकवि थे। 

इसी बु देला राजवंश के समुज्ज्वल रत्न वतमान श्रोरछा- नरेश 
सवाई महेंद्र महाराज सर वीरसिंददेव के० सी० एस० आइ« हें, 
जिनका प्रगाढ़ हिंदी-प्रेम सराहनीय है। १६६० वि» में द्विवेदी- 
अभिनंदन उत्सव के समापति-आसन से, काशी में महाराज ने 
२०००) वाषिक साहित्य-सेवा के लिये, राज्य की ओर से देने को 
घेषणा की थी । इसी घोषणा का मूर्त-स्वरूप देव पुरस्कार है, 
जिसमें २०००) वाषिंक, एक साल ज्जभाषा के, दूसरे साल खड़ी 
बेली के सर्वोत्तम काव्य-अंथ पर दिया जाता हे। तदनुसार, 
१६६१ वि० में यह पुरस्कार अजमाषा की “दुलारे देहावली? पर 
श्री दुलारेलाल मार्गव के, १६६२ वि० में खड़ी बेली की “चित्र- 
रेखा? पर भ्रो रामकुमार वर्मा के तथा १६६३ वि० में ब्रजभाषा के 
८ाम-चंद्रोदय काव्य! पर श्री रामनाथ “जेतिसी? के दिया गया। 


१६६४ वि» में पुरस्कार-क्रेँग्य पुस्तक का अभाव रहा। 
अतएव पुरस्कार के इस नियम के अनुसार कि, जिस वर्ष पुरस्कार- 
योग्य ग्रंथ न दा उस वष की पुरस्कार-निधि उत्तम पुस्तकों के प्रका- 
शन में लगाई जाय, पुरस्कार की संचालक संस्था भीवीरेंद्र-केशव- 
साहित्य परिषद्‌ , टोकमगढ़ ने एक एक इजार रुपया हिंदी-साहित्य- 
सम्मेलन, प्रयाग तथा नागरीप्रचारिणी सभा, काशी के प्रकाशनाथ 
प्रदान किया ) 

सभा ने इस निधि के सधन्यवाद स्वीकार करते हुए निश्चय 
किया कि इससे देव-पुरस्कार-ग्र थावल्ली का प्रकाशन किया 
जाय, जिसमें कला ओर विज्ञान श्रादि की अ्रच्छी से अ्रच्छी पुस्तक 
सुलम मूल्य पर निकाली जाय। इस संबंध में हमें जैसे लेखकों 
का सहयोग प्रास हे रहा है उससे पूरी आशा है कि उक्त सात्विक 
दान द्वारा प्रसूत यह ग्रंथावली अपने उद्द श्यें। में सबंया सफल द्वागी । 


--प्रकाशक 


निवेदन 

“भारत की चित्रकला? और “भारतीय मूतिकला? संबद्ध प्रंकाशन 
हैं। श्रतएव ये संग पठनीय ते हैं हो, इनके “निवेदन! का 
विषय मी बहुत कुछ एक है। जैसे, पुस्तक का गड्ुमडडुपन; 'इति- 
हास-प्रवेश! से सहायता लेने के लिये भाई जयचंद्र के धन्यवाद; 
ऐतिहासिक और सांस्कृतिक काल-विभाजन का सामंजस्य एवं 
जल्दी में त्रुटियों का रह जाना, (जिसका ज्वलंत उदाहरण है--ई० 
तीसरी श॒ती के चित्र तथा धर्माचाय मानी के उत्तर-मध्यकाल में 
पहुँचा देना; ए० ६१ ) इत्यादि । 

ऐसी बातों का पुनः पल्‍लवन अपेक्षित नहीं। हाँ, यह 
बताना श्रावश्यक है कि श्रपनी चित्रकला के दृतिहास तथा वर्भी- 
करण विषयक प्रचलित सिद्धांतों से कतिपय मिन्न मत एवं कुछ 
समस्याश्रों के प्रस्तावित इल प्रस्तुत पुस्तक में पाए जायेंगे । इनके 
लिये लेखक जिम्मेदार हे। १६१०-११ से जाँच-पड़ताल करते 
करते वह इन निष्कर्षों पर पहुँचा है, ओर जब तक ये इदमित्य॑ 
सत्य के रूप में प्रत्यक्ष नहीं हे। गए, तब तक इन्हें स्वीकार करने 
में हिचकता रहा है। इनमें की कुछ बातें ऐसी हैं जे उस्ताद 
रामप्रसाद को पारंपरीण श्रनुश्रुतियों से प्राप्त हुई हैं। आरंभ 
में लेखक को यह पता न था कि अपनी चित्रकला के इंतेहांस 
में उनका कया महस्त्व है, किंतु अध्ययन के साथ साथ वह प्रकट 
होता गया । 

ये निष्कर्ष (६ २५, २५ क-ग, २७, २८, २६ क-ख, 
३०, ३४, ३५ क-ख-४, २७, ३२८ क, ४० ग-घ, ४२,४३,४८,४६ 
एवं ५० में निहित हैं। विद्वानों और विचारकों से प्राथना हे 
कि इनके विमधंपूवंक केई एक सिद्धांत निश्चित करें | 


अन्य पाढकों के भी ये बातें बता देनी आवश्यक थीं, क्येंकि 
इस विषय के श्धिक अ्रध्ययन में ये सहायक होंगी। उन्हें इन पर 
स्वतंत्र रूप से विचार करना चाहिए, ओर खोज के आगे बढ़ाने में 
हाथ बँदाना चाहिए | 

इसका अजंतावाला अंश अधिकतर श्री रविशंकर रावल के 
अजंता के चित्र-मंडप! पर अवलंबत दे, जिसके लिये लेखक 
द्ादिक कृतशता शापन करता है। अकबर कालीन शोध के लिये 
ढा० परमात्माशरण तथा भ्रो बजरत्मदात ने मूल फारती ग्रवतरण 
निकालने में जो सहायता दी है तदर्थ वह उनका आभारी है। 

“चित्रकला के इस संस्करण में एक रंगीन श्रौर सत्ताईस सादे 
चित्र दिए जा रहे हैं। इनमें से मुख-चित्र के लिये प्रवासी 
प्रेस, कलकत्ता के और फलक--२ तथा ७-क; ७-ख तथा १२ 
एवं ६ तथा २४ के लिये यथानुक्रम सरस्वती पब्लिशिंग हाउस, 
प्रयाग, गीता प्रेस गोरखपुर, श्रोर इंडियन प्रेस, प्रयाग के 
धन्यवाद है । 

कला-भवन के सहायक संग्रहाध्यक्ष श्री विजयकृष्ण ने पुस्तक 
की तैयारी में विशेष सहायता दी है; इसी प्रकार श्री शंभुनारायण 
चतुवंदी तथा श्री शंभुनाथ वाजपेयी ने कापी प्रस्तुत करने में परिश्रम 
किया है। इन सज्जनों को उनकी कृपा के लिये धन्यवाद ६ । और, 
पुनः पुनः साधुवाद हे श्री लल्लीग्रवादजी पांडेय का जिन्होंने पू्ब- 
वत्‌ पूर्ण साहाय्य प्रदान किया है । 

काशी, लेखक 

अधिक भावण शु० ११, १६६६ 


तालिका 


फलकों का उल्लेख. , ॥॒ 
भारतीय चित्रों के मुख्य सग्रहालय तथा निजञ्जी संग्रह 


सहायक प्रंथ तथा उनके निर्देश 
पारिभाषिक शब्द 
समर्पण 
मुख-चित्र 
पहला अध्याय बल न+ न १०-१६ 
परिभाषा-:प्रागैतिहासिककाल, मेहनजेदड़े! श्रदि-चित्र 
के प्राचीन उल्लेख-नित्र के छुः अंग ( रूपभेंद, प्रमाण, 
भाव, लावण्य-येजना, साहश्य, वर्शिकामंग )--चित्रों के 
प्रकार--चित्र के प्रयाजन--जेगीमारा गुफा के भित्तिचित्र-- 
शुगकाल--शुग तथा कुषाण कालीन शअ्रजंता के चित्र-- 
गुसकाल--गुप्तकला । 
दूसरा अ्रध्याय -- न ++ २०-३७ 
अजंता का परिचय--अजंता का पुनः आविष्कार और 
जोरणोद्धार--अजंता का चित्रण-विधान--अजंता के, गुप्त- 
शैली के चित्रों को मुख्य विशेषताएं--अजंता के, गुप्त शैली 
के कतिपय चित्र--इस काल के श्रन्य भित्ति-चित्र--गुप्त- 
कालीन चित्रकला का वाडम्मय में उल्लेख--बृदत्तर भारत में 
गुप्तकालीन चित्रकला । 


तीखरा अध्याय -- स्ज्क --. शेपघनप 

पूष मध्यकाल के मित्ति-चित्र ( अजंता, बाघ, बादामो, 

सिक्तनवासल, वेरूल )--पूर्द मध्यकालीन वाडुमय में चित्र 

( चित्र-सूत्र, उत्तर रामचरित, फुटकर )--बृहत्तर भारत के पूब- 
मध्यकालीन चित्र | 


चाथा अध्याय. -- ब्लड --. (५६-६२ 
उत्तर भध्यकाल-- उत्त र-मध्यकालीन चित्र-शासत्र तथा 
अन्य अंथों में चित्र-चर्चा--इस काल के चित्र (पाल शैलो, तथा- 
कथित जैन शैली, श्रपश्र'श शैली, कश्मीर शैली, सिंहल के 
भित्तिचित्र )--उत्तर-मध्यकाल में वृह्त्तर भारत की चित्रकला | 
पाँचवाँ अध्याय -- -- --+ ६ै३-१०७ 
१५वीं शती से सांस्कृतिक पुनरुत्थान ( संगीत, वाह्त, 
भक्ति, साहित्य )--चित्रकला का पुनरुत्यान--राजस्थानी 
शैली--राजस्थानी शैली का वर्गीकरण तथा समुचित नाम । 
छुटाँ अध्याय. -- -- -+ १०८-१४१ 
मुगल साम्राज्य का झ्रारंभ--पुगलों में संस्कृति और 
कला प्रेम--मुस्लिम देशों की १६वीं शती के श्रारंभ तक की 
कला--ईरानी चित्रकला की विशेषताएं--अश्रकबर भौर उसकी 
समाश्रित आरंभिक मुगल शैली ( आईन में उल्लेख, अकबर 
शैली का उद्गम, हम्जा चित्रावली और उसका निर्माणकाल, 
इस चित्रावली का निजस्व, अकबर कालीन चित्रित ग्रंथ, अक- 
बर शैली को विशेषताएँ )--चित्रों और चित्रकारों के प्रति 
अकबर का भाव --१६वीं शर्ती में कश्मीर शैली--१६वीं शती 
में राजस्थान शैली ( ञज्ञ में राजस्थानी शैली का केंद्र )--१६वीं 
शतो में चित्र-वाड्मय | 


सातरयाँ अध्याय -- -- -- १४२-१५५४ 
जहॉँगीर तथा जहाँगीर कालीन मुगल शैली ( जहाँगीर 
कालोन स््री-चित्र, जहाँगीर शैली की विशेषताएँ, जहॉँगीरी चित्रों 
में स्वाभाविकता, एकचश्म शबीह का कारण, मुगल चित्र का 
विधान और सज्जा)--फारसी सुलिपि---१७वीं शती में राजस्थानो 
शेलो -- १७वीं शती में कश्मीर शैली--दकनी शैली । 
आठवाँ अध्याय -- -- “-- १४६-१६४ 
शाहजहाँ काल की मुगल शैली--और गजेब से आालम- 
गीर सानी तक की मुगल शैली-श्८्ढीं शती में राजस्थानी 
शैली--बसोली वा जम्मू शैली--पहाड़ी शैली--शाइ श्रालम 
कालीन और बाद के मुगल चित्र--पटना शैली--बनारस 
राज्य में पटना शैली--उस्ताद रामप्रसाद--ठाकुर शेली । 
घातिक -- पे --.. -+- १६५-१६८ 
फलक -- न --. -- अन्त में 


फलकें का उरजेख 


मुख-चित्र-0० १६७. फलक-१,२-४. ३-१४. ४-३३. 
४ौ-३२१. ६क-३६., ६ ख-४०. ७ ख-५१६,७८. ७ क--५८. 
घू-६७, ६€-७०,७४. १०-१०४,१५४४. ११-१६०. १२५-१६०. 
१३-१६८ १७-१३४. १४-१३०. १६-१४३,१४६. १७-१४५. 
शें८य-१४४, १४६, १६-१५७, २०-१५४७, २१-१४५, २२-१५६, 
२३-१७४ २७४-१७५. 


भारतीय चित्रों के मुरूय संग्रहालय 


इलाहाबाद, म्यूनितिपल संग्रहालय; आँध, राजकीय संग्रहा- 
लय; कलकत्ता--हंडियन संग्रहालय, बंगीय साहित्य परिषद्‌, विक्टे- 
रियामेमोरियल हॉल; चंबा, भूरीसिंह संग्रहालय; त्रिबेद्रम, श्री चित्रा- 
लयम्‌; दिल्‍ली--आकिश्रालों जिकल तथा सेंट्रल एशियन 
संग्रहालय; पटना--खुदाबरुश पुस्तकालय, पथना संग्रहालय; पूना, 
भारतीय इतिहांस संशाधक मंडल; बंबई, प्रिंस श्रॉब वेल्स संग्रहालय; 
बड़ौदा, राजकीय संग्रहालय; बनारस, भारत कला-भवन; बालपुर, 
कला-मवन (शांति-निकेतन); लाहदर, केंद्रीय संग्रदालय; हैदराबाद 
(दकन ) | 

ऑ्ॉक्सफर्ड, बॉड्लियन पुस्तकालय; न्यूयाक, मद्रोपोलिटन 
संग्रहालय; पेरिस--राष्ट्रीय पुस्तकालय तथा लूज संग्रहालय; बलिंन, 
गाजकीय पुस्तकालय; बोस्टन संग्रहालय; लंदन--इडिया आफिस, 
ब्रिटिश संग्रहालय, साउथ के सिंगूटन संग्रहालय; वॉशिंगटन, फ़ीर 
आरट गेलरो। 


भारतीय चित्रों के मुरूय निमी संग्रह 

कलकत्ता--श्री अजित घोष; श्री अ्रवनींद्रनाथ ठाकुर; भ्री बहा- 
दुरसिंह सिंघी; पटना, रा० ब> राधाकृष्ण जालान; बनारस, भरी 
सोताराम साह; रामपुर, राज्य पुस्तकालय | 

लंदन-श्री चस्‍्टर बेटी । 

द्रष्ठव्य तथा सहायक ग्र य 
इंडिया सोसायटी, ल॑दन-- 
बाघ केब्ज़ १६२७ । 


कुमारस्वामी; श्रानंद के० ,--- 
इंडियन डूरॉश्ग्स, २ भाग; लंदन . 
बोस्टन संग्रहालय केठलॉग, भाग ५ ( राजपूत चित्र ) 
बास्टन, १६२६ . 
बेस्टन संग्रहालय के टलॉग, भाग ६ ( मुगल चित्र ), 
बेस्टन, १६३० « 
राजपूत पेंटिंग, दो भाग; लंदन , 
हिस्ट्री श्रॉव इंडियन अ्रड इंडानेशियन आट,लंदन, १६२७ . 
क्लाक; सी० स्टैनले,-- 
इंडियन ड्रॉइ गज, लंदन, १६२१ ( हम्जा चित्रावल्ी ) « 
रा । | “0 आ। वे टज प्रदान 8 
जयचंद्र विद्यालंकार--- 


इतिहास-प्रवेश, प्रयाग, १६३८ . 
त्युकिन; इवैन,--- 

मुगल कला विषयक फ्रच पुस्तक, पेरिस, १९२६ . 
देवीप्रसाद; मु शी,--- 

जहाँगीरनामा, कलकत्ता, १६०५ . 
नवाब; साराभाई मणिलाल,-- 
जैन चित्र-कल्पद् म, अहमदाबाद, १६३६ . 
बोनियन; लॉस स,--- 

कार्ट पेंटस आँव द ग्रेड मुगल्स; ऑ्रॉक्सफड, १६२१ , 
ब्राउन; पर्सो, -- 

इंडियन पेंटिंग अंडर द मुगल्स; श्रॉक्सफड, १६२४ , 

इ डियन पे टिंग . 


मेहता; न्हानालाल चमनलाल -- 

स्टडीज इन ह डियन पेंटिंग, बंबई , 

भारतीय चित्रकला, इलाहाबाद, १६३३ . 
रावल; रविशंकर भहाशंकर ,-- 

अजंता के कलामंडप, अ्रहमदाबाद, १६३७ « 
स्मिथ; विंसे ट2,+- 

ओ हिस्द्री ऑव फाइन आट इन इंडिया श्र"ड सीलान, 

श्रॉक्‍्सफड, १६३० . 

हरिंपम; लेडी,-- 

अजंता फ्रस्केज . 
है वेल; ई० बी० कन 

इंडियन स्कल्प्‌चर औंड पेंटि'ग, लंदन, १६०८, 


निर्देश 


ना० प्र० प० ( नवीन) -- नागरी-प्रचारिणी पत्रिका, 
नवीन संस्करण . 
स्मिथ के -- ओ हिस्ट्री आँब फाइन आठ 


इन इंडिया अं ड सीलान , 


पारिभाषिक शब्द 
( जिनकी व्याख्या यथास्‍्थान नहीं दी गई है ) 
सं० >- संज्ञा, वि० - विशेषण, क्रि० ऋ# क्रिया 
अभिप्राय--सं ० केाई चल वा अ्रचल, सजीव वा नि्जीव, 
प्राकृतिक अ्रथवा काल्पनिक वस्तु जिसकी अलंकृत एब' श्रतिरंजित 
आकृति, मुख्यतः सजावट के लिये किसो कला-कृति में बनाई जाय 
( मोटिफ़ )। 


अस्तर-बद्धी--सं ० ( अस्तर+ बट्टी ) अस्तर, वह मसाला 
जिससे जमीन बाँधी जाय; बट्टी, उस जमीन के घोंट कर बराबर 


करने के लिये चिकने पत्थर की बद्दी | ह 
झादूम-कद्‌--वि० भ्रादमी की ऊँचाई के बराबर कोई चित्र 
वा मूर्ति | 
झालेखन--सं० चित्रविन्यास, लिखाई । क्रि० चित्र श्रंकित 
करना | 


उरेहना--क्रि० चित्र अंकित करना | 

कलम--सं० गिलहरी की पूंछ के रोएँ से बना आलेखन का 
उपकरण (ब्रश ); श्रालेखन-शैली । 

कुनियाँ, केानियाँ--सं० किसी चतुष्केण कृति में चारों केने 
का अलंकरण | 

गेमूत्रिका--सं० इस आकृति कौ-बेल । बैल जब चलता 
रहता है तो उसके मूत्र का चिह्न उक्त आकार कां पड़ता हे | 
बैल-मृतनी; बरद-मुतान । 

चेहरइ--सं ० चेहरे की रंगत। 

ज्मीन--सं० चित्र लिखने के लिये अस्तर को हुई उपयुक्त 
सतह | क्रि० जमीन बाँधना, अस्तर लगाकर जमीन तैयार करना । 

भलक-सं० वह प्रधान रंगत (-आभा) जा समूचे चित्र 
में व्याप्त हे । 

टपरना--क्रि० पत्थर के टॉँकी की चोट से खुरदरा बनाना | 

तरह--सं० रचना-प्रकार, आलंकारिक अंकन (डिज़ाशन)। 

दूम-खम--सं० जानदार--बिना हूटवाली, एवं गोलाई लिए--- 
वंकिम ( मूर्ति की गढ़न वा चित्र की रेखाएं )। 


दृश्िक्रिम, दष्टिपरंपरा--सं०» दशक के यथाक्रम एक के 
बाद दूसरी वस्तु दौख पड़ने की अभिव्यक्ति ( पर्सउपोक्टिव )। 

परदाज--सं ० श्रमंट्ट रंगत लाने वा साट का मिटाने के 
लिये इतने पास पास लिखे महीन बिंदु कि वे एक जान पढ़े" 
और उनसे श्रभीश परिणाम निकल अ्रावे । 

पृष्ठिका -सं० किसी मूति वा चित्र में दिखाया गया सबसे पीछे 
का भाग जो अंकित दश्य वा घटना का आश्रय द्वाता है (बकग्राउ ड)। 

मोहरा--सं० ओपनी, एशबवा अकौक पत्थर की एक 
छोटी-सी गुल्ली जिससे रगड़ कर चित्र पर के सोने-चाँदी के। ओपते 
वा चमकाते हैं। क्रि०" मोहरा करना, मोहरे से घोंट कर श्रोप 
पैदा करना । ३ 

रेखांकश-सं० स्खासिन्न ( ड्रॉइंग )। 

लिखाई--सं० चिंत्र-विन्यास; चित्रांकश की क्रिया का भाव | 

बजन--सं० भार; वह अधिकता जिसके कारण चित्र का एक 
अंग दूसरे से न्यून या विषम हो जाय । 

वर्शिका--सं ० अमुक-अमुक रंगों का समवाय जो किसी चिंत्र 
वा शैली में विशेष रूप से बरता जाय । देखिए बर्णिकाभंग ४० ६ । 

शबाहत-सं० किसी रूप की विशेषताएं ।' 

शबीह-सं० व्यक्तिचित्र, किसो रूप का तद्गत्‌ अंकम । 

शैली--सं० कलम; चित्रों का कोई वर्ग जिनकी विशेषताश्रों 
में अंकन-सिद्धांत एवं चित्रकारों की मनोबृत्ति की एकता के कारण 
साम्य हो। 

सयोजन--ठं ० किसी अंकन में प्रभाव एवं रमणीयता उत्पन्न 
करने के लिये आाइृतियों के ढीक ठिकाने 'बैठाना? ( > जुह्यना) । 

हमवज़न-सं० भारताम्य; चित्र के सब अंगों में समानता। 


उस्ताद राभप्रसाद 
का हि | 
'बलिहारी गुरु आपकी, गोबिंद दिये दिखाय 


गुरुपूर्णिमा, ६६ 





भारत की चित्रकला 


पहला अ्रध्याय 


६ १. परिभाषा--एक तल ( सतह ) पर, चाहे वह सप्त 
हो वा असम, पानी वा तेल में घेले हुए. अथवा सूखे, एक वा 
एकाधिक रंग से आलेखन कर के आकृति एवं लंबाई, चोड़ाई तथा 
मुटाई दरसाने को चित्रण कहते हैं। उक्त आधारभूत सतह 
मुख्यतः पत्थर, काठ, हाथीदोंत, चमड़ा, कपड़ा, तालपत्र वा 
कागद हेती है | 


भारत की चित्रकला 


६ २. प्रागैतिदासिक काल, मोहनजोदड़ो श्रादि-- 
चित्रण की प्रवृत्ति मनुष्य में उस समय से हे जब वह वनौकस 
था। अपना सांस्कृतिक विकास करने के लिये उसने संस्कृति के 
जिन अंगों से श्रीगशेश किया था उनमें चित्रकला भी एक थी। 
निदान संसार भर में आदिम मनुष्य के--वनवासी गुहा-णही मनुष्य 
के-अंकित चित्र मिलते हैं। इनका सिलसिला उस समय से चलता 
है जब वह धातुओं का व्यवहार तक न जानता था और कड़े 
पत्थरों के अनगढ़ शस्रों और औजारों से काम लेता था। इस 
जमाने का आरंभ श्राज से दस बारह हजार बरस पूव वा, कुछ 
विद्वानों के मत से, लगभग चालीस हजार बरस पूर्व हुआ था । 

ये चित्र विषय, शैली तथा सामग्री की दृष्टि से उस समय के 
मानव-नीवन के प्रतीक हैं। अर्थात्‌ इनके विषय मुख्यत: जानवर, 
उनका आखेट करते हुए मनुष्य, आपस में युद्ध करते हुए मनुष्य 
एवं पूजनीय आक्ृतियाँ हैं| इनकी शैली आदिम दे। इनकी सामग्री 
घातु-रंग ( खनिज रंग, मुख्यतः: गेरू, रामरज और हिरोंजों ) हैं 
तथा इनके स्थान उक्त गुहा-एह एवं खुली चट्टानें हैं । 

इनमें मुख्यतः दो मनोबृत्तियाँ पाई जाती हैं--१-अपने इर्दगिर्द ह 
के जगत्‌ की स्मृति एवं उस पर अपनी विजय का इतिहास बनाए 
रखना; अथच २-अपनी श्रमूत भावना को मूत रूप प्रदान करना | 
ये ही दोनों मनोबृत्तियोँ समूची मानव-उन्नति की मूल हैं । 


भारत की चित्रकला 


ई० पू० श्सरी ४थी सहसाब्दी में चीन के पीत नद से 
लेकर लघु एशिया तक श्रौर इधर भारत तक एक ऐसी मानव 
सभ्यता फैली हुई थो जिसे शाजकल के पुरातर्वेत्ता रँगे मिट्टी के 
बतेनों की सम्यता कहते हैं। उक्त क्षेत्रों में जो मानव-समाज 
रहते थे उनके अश्रभिजन में तथा सम्यता की अश्रन्य बातों में चाहे 
जितनी भिन्नता रही हो, किंतु इस बात में वे एक थे कि वे अपने 
पकाई मिट्टी के बर्तनों के बड़ी सुंदर सुदर तरहों से अलंकृत 
करते थे । इन तरहों में से कितनी तो ऐसी हैं जिनमें कला अपनी 
आरंभिक अवस्था में है। किंतु श्रनेक ऐसी भी हैं जो आज के 
तरहों से किसी बात में पिछुड़ी नहीं हैं; कुछ तो ऐसी हैं जो एक 
पग आगे बढ़ी हैं। 

भारत में इस कला के प्रतिनिधि नाल ( बलूचिस्तान ) तथा 
सिंध काठे के मोहनजोदड़ों, हड़पा और चानृदड़ो में पाए गए 
मिद्दी के बरतन हैं। ऐसा अनुमान हेता है कि यह संस्कृति गंगा- 
यमुना ओर नमदा के काँठों तक फैली हुई थी । इन बर्तनों में से 
कुछ तो गहस्थी के कामों में आते थे और कुछ में शव गाड़े जाते 
थे। इन्हें देखने से जान पड़ता है कि उन जातियें का कलाग्रेम 
इतना बढ़ा हुआ था कि वे अपने रोज के बरते जानेवाले पात्रों के 
भो सादा न देख सकते थे एवं कला उनके जीवन ही नहीं, मरण 
तक की संगिनी थी | 


आरत की चित्रकला 


इन पात्रों पर की लरहें में ज्यामितिक आकइतियें की श्रर्थात्‌ 
सरल रेखाओं, काणों, ब्त्तों और दृत्तांशों से बने अलंकरणों की 
अधिकता है। इनके सिवा फूलों, पत्तियां और पशु-पत्तियों की 
अकृतियें का भी उपयोग किया गया है (फलक--१,२)। मुख्यतः 
पशु-पक्षियों को आकृतियें से ही इस कला की आरंभिकता प्रकट 
होती हे । इन तरहों में से कुछ ऐसी हैं जिनक्की परंपरा भारतीय 
कला में बनी रही है। शेष में से अनेक ऐसी हैं जिनकी परंपरा 
फिर से चलाने की आवश्यकता है; उनके सैंदय के कारण । 

रंगे बतनों के सिवा माहनजोदड़े में र॑ंगी हुई मूतियाँ भी मिली 
हैं जिन्हें चित्रों के ही अंतगत समभना चाहिए । 

अभी तक मेहनजे|दड़ा आदि के इतिहास का पता नहीं लगा 
हैे। किंतु ऐसा संभव नहीं कि वहाँ को लुप्त सभ्यता का हमारो 
सभ्यता से काई संबंध न रहा हो । उनकी संस्कृति का दाय हमारी 
संस्कृति में चला आ रहा है । 

६३. चित्र के प्राचीन उल्लेख--कग्वेद (१।१४५) में 
चमड़े पर बने अग्नि के चित्र की चर्चा हैं। इससे हमारी चित्र- 
कला की परंपरा उस काल से प्रमाणित होती है। पाणिनि ने संघ- 
राज्यों (पंचायती राज्यों) के अंक और लक्षणों की चर्चा की हे । 
इन लक्षणों से उन राज्यों के चिह्नों का' मतलब है जे पशु, पक्षी, 
पुष्प, वृक्ष वा नृदी, शत अ्रादि हेते थे। इसी प्रकार उन्होंने 

पशुओं का चिह्नत करने के लिये कुछ लक्षणों की चर्चा को है । 
ये सब लक्षण बिना रेखांकरण (ड्राइंग) के नहीं बन सकते । अ्रतएव 
पाणिनि के समय में अर्थात्‌ ई० पू० ८वीं शती में भी चित्रों का 
पर्याप्त प्रचार रहा होगा। बुद्ध के समय में चित्रकला का इतना प्रचार 
था कि उन्हें अपने अनुयायियों के। उसमें न प्रवृत्त होने की आज्ञा 
देनी पड़ी । श्सरी ४थी शती ई० पू० के बीद्ध ग्रंथ विनय-पिटक 
तथा थेर थेरी गाथा में चित्रों का उल्लेख हे किंतु उस समय के 
नमूने अभी तक नहीं मिले हें। केबल एक नमूना मिला है जे न 
मिलने के बराबर है (९ ७)। परंतु ई० पू० रसरी शती और 
उसके बाद से चित्रों के उल्लेखों और नमूनों को संख्या बढ़ने 
लगती है । उनकी चर्चा में प्रवृत्त होने के पहिले, यहाँ पर थोड़े 
में अपने यहाँ के चित्र-विधयक सिद्धांत, चित्रों के भेद एवं उनका 
उद्दे श्य बता देना आवश्यक है। 

९४, चित्र के छः गअग--वात्स्यायन के कामसूत्र पर यशा- 
धर नामक एक प्राचीन विद्वान ने टीका की है । उसमें चित्र-कला 
की व्याख्या करते हुए उसने पहले का एक श्लेक उद्धुत किया है 
जिसमें चित्रकला के छः गरग बतलाए गए हैं, यथा--१-रूपभेद 
२-प्रमाण ३-भाव ४-लावण्य-येजना ५-साहश्य तथा ६-वर्णिका- 
भंग। इन छुः अंगों को सूदंम व्याख्या इस प्रकार कीजा 
सकती है--- 

१--रूपभेद --हर प्रकार की आकृतियों ओर उनकी विशेष- 
ताझों का विभेद । इसमें मानव-श्राकृति के लक्षण 
तथा अ्रभिजात भी सम्मिलित हैं। लक्षण से तात्पय 
हिंदू सामुद्रिक की उन विशेषताओं से है जिनके होने से 
मनुष्य राजा, महापुरुष, योगी वा योद्धा इत्यादि होता है। 


२--प्रमाण--इसे मुगल शैली के भारतीय नित्रकार अग-कद्‌ 
वा कद-कंडा कहते हैं। कद का तालय॑ यह हुआ कि स्त्री 
का सारा शरीर उसके चेहरे की नाप से सतगुने से श्रधिक 
न होना चाहिए । इसी प्रकार पुरुष का अठगुने से अधिक 
नहीं। कैड़े का तात्पय यह है कि अंगों में समविम- 
क्तता हा, यह नहीं कि आँख बहुत बड़ी या छोटी, नाक 
बहुत लंबी या चिफ्टी इत्यादि। साथ ही कद के अनु- 
पात में वे बड़े छेटे न हों। प्राचीन चित्रकारी में देव- 
तादि तथा उच्च एवं नीच वर्गों के मनुष्यों के कदों का 
हिसाब श्रलग अलग रखा है | 


३--भाव--यह भारतीय चित्रकारी की सवग्रधान विशेषता है, 
अतएव इस पर कुछ अधिक कहने की आवश्यकता है--- 
कालिदास के मेघ[[त का विरही यक्ष मेघ से कहता है कि 
संभवतः तुम मेरी पत्नी के मेरा भावगम्य चित्र बनाती हुई 
पाओगे। यहाँ भाव का तात्पय यह हुआ कि वह अपने 
बिछुड़े हुए पति का स्मृति-चित्र नहीं बना रही थी बल्कि 
उसको अतबृत्ति की. पहुँच ( गम ), उसके अंतनयन की 
दृष्टि, उरवी कप पंना. की उड़ान यक्ष की वियोगजनित मान- 





भारत की चित्रकला 


सलिक और शारीरिक दशा तक थी और उसे ही बह् श्रंकित 
कर रही थी । स्मृति-चित्र और भावचित्र के इस सूचम 
भेद के भली भाँति समझ लेना चाहिए। भाव-चित्र में 
चित्रकार ( भावुक ) और चित्र के विषय ( भाव्य ) की, 
कल्पना के द्वारा एकतानता है| जाती है। इस एकतानता 
से चित्र में जो बात पैदा हती है वही है भाव। अर्थात्‌ 
चित्रकार,चित्रित किए जानेवाले विषय की सम्यक अनुभूति 
और उसके प्रति सम्यक्‌ सहानुभूति के कारण, उसकी 
ऐसी आकृति श्रंकित करने में समर्थ हेता है जिसमें 
वाह्य साइश्य ही नहीं अंतस्तल का, अर्थात्‌ स्थूल शरीर 
का ही नहीं प्रत्युत सूक्ष्म शरीर का आलेखन भी हाता 
है। अपने यहाँ के चित्रकारों के यह सिद्धान्त अमी तक 
इस रूप में याद है कि--चित्र में भाव रहे, परंतु चेष्टा न 
रहे। चेश से यहाँ चेष्टित (बनावट) का तात्पयं हे | उस्ताद 
रामप्रसाद इस अंतर की व्याख्या एक उदाहरण द्वारा 
, किया करते हँ--मान लीजिए कि राम-निषाद-मिलन का 
एक चित्न है। यदि देखनेवाले पर उसका यह प्रभाव 
पड़ता दे कि ग़ुह सच्ची भक्ति-भावना और दीनता से भग- 
वान्‌ का स्वागत कर रहा दे कि आज मुझे भवसागर से 
पार कर देनेवाला ञ्रा गया तो समभकना चाहिए कि 
चित्रकार भाव के अंकन में सम हुआ है । किंतु यदि 
चित्र देखने में ऐसा लगता है कि निषाद गिड़गिड़ाकर 
आवभगत ते कर रहा हे लेकिन भेका पाते ही वह राम- 

चंद्र के मूस-मास कर किस्सा खतम कर देगा ते यह 
चित्र में भाव नहीं, चेश हुईं। अर्थात्‌ पहले में उसको 
मनेवृत्ति का भी अंकन रहता है और दूसरे में केवल 
उसके अभिनय का। अन्य शब्दों में पहले में चित्र- 
कार की अनुभूति गुह को मनोबृत्ति का साक्षात्कार 
करके उसे व्यक्त करने में समथ होती है, किंतु दूसरे में 
उसकी पहुँच केवल निषाद के अभिनय तक रह जाती है। 

चित्रकार की इस भावाभिव्यक्ति की सहृदय देखने- 
वाले के जे अनुभूति हाती है अर्थात्‌ चित्रकार अपनी 
ऐसी कृति द्वारा दशक के मन में जो भावोदय करता 
है वही साहित्यशासत्र का 'रस? है। 

४-- छावण्य-योजना-- भाव के साथ लावश्य की योजना भी 
होनी चाहिए। भाव का संबंध तो आंतरिक बिकारों से 
है। लावण्य वाह्य सौंदर्य का व्यंजक है। इसलिये 
चित्र में भाव के साथ साथ लुनाई की सृष्टि भी होनी 
चाहिए. । मुगल शैली के भारतीय चित्रकार का 
सिद्धांत है कि शबीह ( व्यक्ति-चित्र ) सुंदर हे।कर 
मिलनी चाहिए अर्थात्‌ शबाहत जाने न पावे, साथ ही 
उसमें खूबसूरती मी पैदा हे। जाय | यही है चित्र में लावश्य- 
येजना । शकु तला से ज्ञात होता है कि खिलोनों 
के कालिदास के समय में लावश्य कहते थे ( शक्कु त- 
लावण्यं आनय )। इसका तातपय यह हुआ कि शकुंत 
पक्षी जितना सुदर होता है उससे भी अधिक सौंदय 

खिलौने में देना चाहिए तभी वह कलात्मक कृति दा 
सकता है । लावण्य-जोजना के लिये चित्र का संयोजन 
भी ठीक होना चाहिए अर्थात्‌, चित्र में आइतियाँ 
इस प्रकार, ठीक ठिकाने, “बैठाई? (> जुद्दाई ) जाये कि 
उसमें प्रभाव एवं रमणीयता उत्पन्न हो । 


५--साटश्य--चित्र काल्पनिक हो वा सत्य, उसे ऐसा होना 
चाहिए. कि देखनेवाला चित्रस्थ विषय वा चित्रस्थ व्यक्ति 
के तुरंत पहचान ले। प्राचीन नाटकों और कहानियों 


में किसी पात्र के चित्र से उसे पहचान लिए जाने की 
चर्चण अकसर आतो है । 


६--वर्शिकाभद्भ-ररंसों का हिसाब। किसी नित्र में रंग 
बटकर लगते हैँ श्रर्थात्‌ एक दूसरे से भिन्न होते हैं, 
कसी में मिलते जुलते रंग लगते हैं, किसी में 
चुहचुहाते रंग लगते हैं और किसो में बुते हुए । इन 
सबका भी चित्र के विषयानुसार यथाचित प्रयाग 
होना चाहिए । 


५. चित्रों के प्रकार--प्राचीन काल में अपने यहाँ 
मुख्यत: तीन प्रकार के चित्र बनते थे -- 
१--भित्तिचित्र, २- चित्रपट, ओर ३--चित्रफलक | 
१--भित्तिचिक्न, जो दौवारों पर बनाए जाते थे एवं जिनका 
विशेष विवरण झागे अजंता की चित्रावली के वर्णन 
में मलिगा ( १११४--१६ )। 

२--चित्रपट, जो कंपड़े पर और संभवतः चमड़े पर भी 
बनाए जाते थे श्रौर लपेटकर रखे जाते थे एवं कभी कभी 
दीवार पर टाँगे भी जाते थे | 
३--चित्र फलक, जो लकड़ी, कीमती पत्थरों और हायीदाँत * 
पर बनाए जाते थे। 
इनमें से ११वीं, १२वीं शती से पूव के केवल भित्तिचित्र के 
नमूने अब प्राप्त हैं। शश्वीं, १रवों शी से चित्रित तालपत्र 
पोथियों और उनके इधर उधरवाले पटरे मिलने लगते हैं। 
चित्रों के उक्त प्रकारों के सिवा धूलि चित्र भी उस समय बनते 
थे जिनकी वंशज आलकल की सॉँमी (मराढी--रॉगोछो) है | इससे 
भाँति भाँति के रंगों के चूर्ण के जमीन पर भुरक कर आकृतियाँ--- 
मुख्यतः आलंकारिक--अं कित की जाती हैं | 
आजकल जिस प्रकार अनेक मुगल चित्रों के एक जिल्द 
में बॉँध देते हैं अथवा अनेक फोटोग्राफों का एक अलबम 


१--अफगानिस्तान में हाथीदाँत के कुछ उत्कीण प्रार्चान 
मूर्ति फलक मिले हैं. जो मारत के बने हुए हैं और बौद्धकाल में 
वहाँ गए थे। “इनमें हथेली से कुछ कम बड़े हाथीदाँत के फलक 
पर दो स््री-चित्र अंकित हैं। ये उत्कीर्ण नहीं हैं। इनमें सिर्फ 
बारोक रेखाएं ही खोदी गई हैं । संभव है, शुरू में इनपर रंग भी 
रहा हो । ५ * इन चित्रों में अजंता के उत्कृष्ट स्त्री-चित्रों का 
पूर्वाभास मिलता है?! |--राहुल, सोवियत भूमि, प्ृ० ७४०, 


२० 

हाता है उस प्रकार का काई चित्राघार भी प्राचोन काल में 
होता था। 

९६. चित्र के प्रयोजन--धार्मिक अभिव्यक्ति के सिवा प्राचीन 
काल में चित्रों के मुख्य उपयाग ये जान पड़ते हैं --१-एऐतिहासिक 
दृश्यों का संरक्षण, २-जीवन को घटनाश्रों का संरक्षण, ३-रस्सों का 
उद्दीपन, ४-प्रेम की अभिव्यक्ति, ५-पति, पत्नी का चुनाव तथा 
विवाह-संस्कार की संपन्नता एवं ६-घरों का अलंकरण | इनके 
सिवा संकेत चित्र भी बनते थे जिनका उपयोग पूजा इत्यादि 
घामिक कृत्यों में दाता था अतएवं उन्हें घामिक-चित्रों के अंतगत 
रखना होगा । उन चित्रों में मूर्तियों न बनाकर उपास्य देवता के 
प्रतीकें से उनकी अभिव्यक्ति कर दी जाती थी । 

गहस्थों के घरों में उत्कतट रसें के चित्रों का बनाना वा रखना 
अमांगलिक कहा गया है । ऐसे चित्र केवल राजसभाओं वा देवमदिरों 
में बनते थे श्र्थात्‌ ये स्थान उस समय के सावजनिक चित्रालय थे | 

६७. जोगीमारा ग्रुफा के मित्तिचित्र--मित्तिचित्र के 
सबसे प्राचीन उपलब्ध नमूने सरगुजा रियासत की जोगीमारा गुफा 
में हैं। इस गुफा के अ्रभिज्षेखों की लिपि डा० ब्लामख़ के मत से 
श्सरी शती ई० पू० की है, यद्यपि कुछ विद्वान्‌ उसे तनिक पीछे की 
मानना चाहते हैं| इस गुफा के पड़ोस में ही सीताबोंगा गुफा है जो 
एक प्रेज्ञागार (नाव्यशाला) है। पहले जोगीमारा गुफा इस प्रेक्षा- 


११ 


भारत की चित्रकला 


गार की नडियों का विश्वामणह समझो गई थी, किंतु उत्तके अभिलेख 
का अब जो अर्थ किया गया है तदनुसार वह वरुण का मंदिर हे 
जिसकी सेबा में एक देवदशिनी (७ जिसे देवता प्रत्यक्ष दर्शन 
देता था ) रहती थी। इसी गुफा में उसो के समय के ( १सरी 
शती ई० पू०) वा उसके कुछ बाद के चित्र भी अंकित हैं जे ऐति- 
हासिक काल की भारतीय चित्रकला के प्राचीनतम उपलब्ध नमूने 
हैं। किंठु उन चित्रों को सुदर रेखाएँ उनके ऊपर फिर से खींचे 
गए भद्द चित्रों में छिप गई हैं। बचे खुचे अंशों से अनुमान 
हाता है कि वहाँ के कुछ चित्रों का विषय जैन था | 

( ८. शुंग-कारू---रसरी शती ई० पू० के वाडम्मय से पता 
चलता है कि उस समय हमारे जीवन का चित्रकला से घनिष्ठ एवं 
गंभीर संबंध था । वर-वधू की अनुपस्थिति में चित्र बनाकर उनका 
विवाह संस्कार संपन्न किया जाता है एवं ऐतिहासिक घटनाओं के 
चित्र बनाकर रखे जाते हैं। लोगों के इन चित्रों की खूबियों -- 
वर्णाक्यता, भावोपपन्नता आ्रादि की निगाह है और वे इन विशेष- 
ताओं का विवेचन करते हैं'। इसी काल के महाभाष्य में कृष्श- 
लीला के चित्रों के प्रदर्शन की चर्चा है । 


१--इन सब बातों का पता भास के नाटकों से चलता है -- 
धप्रतिज्ञायागंघरायण? के अत में उज्जैन का राजा चंडमहासेन अपनी 
कन्या वासवदत्ता और वत्स के राजा उदयन का चित्र-फलक रखकर 

जातकों में, मुख्यतः उम्मग जातक में चित्रों का बड़ा ब्ये।रेवार 
वर्शन है। किंतु जातकों का समय बड़ा संदिग्ध हे। कुमारस्वामी 
के अनुसार उक्त जातक का समय कुषाण काल से पूव अश्रर्थात्‌ 
इंसवी सन्‌ के पहले है। इसमें समभामंडपों एवं राज-प्रासादों के 
चित्रों का उल्लेख है। विशेषतः एक चित्रित सुरंग के विषय में 
लिखा है कि चतुर चितेरों ने उसमें इंद्र के वैभव, सुमेरु-मंडल, 
समुद्र, चारों महाद्वीप, हिमालय, अनवतप्त सरोवर, सूय, चंद्रमा, 
चारों दिक्पाल एवं सातो भुवनें के चित्र बनाए थे जिनके कारण 
वह देवसभा 8धुधर्मा-जेसी दीखती थी | 

६६. शुंग तथा कुषाण-कालीन अजंता के चित्र- 
(१०० ई० पू०-२०० ईसवी)-- ऐसी आशा करनी चाहिए कि हममें 


वैवाहिक कृत्य पूरा करता है, क्योंकि वासवदत्ता उदयन के संग 
पहले हो वत्स चली गई है। इस कथानक के लिये देखिए, ना. 
प्र, प. (नवीन०), मांग ४, ९० श्दृ८-१७५। “दूतवाक्य? में जब 
कौरवों के यहाँ संधि का उद्योग करने के लिये कृष्ण आनेवाले 
हैं तो उनके अभ्युत्थान से बचने के लिये दुर्योधन द्रौपदो-चीर- 
हरण का चित्र मेगा कर देखने लगता है और उसकी भाव-उप- 
पन्नता, वण -आक्यता की प्रशंसा करने लगता है; देखिए वही, 
पृ० १४५६-१६२ | “प्रतिज्ायागंधरायण” के तीसरे अंक में भी 
वणयेजना के निरीक्षण की चर्चा है। 

से अधिकांश ने कम से कम इतना तो अ्रवश्य सुना होगा कि अपने 
देश में कहीं अजंता नाम का एक स्थान है जहाँ प्राचीन चित्र बने 
हुए हैं। किंतु जिन्हें इतना शान है उन्हें इसका गव॑ नहीं, लज्जा 
होनी चाहिए । अ्रजंता के चित्र विश्व मात्र की चित्रकला की सब - 
श्रष्ठ कृतियों हैं--यह न समझना चाहिए कि वे हमारे देश में हैं 
ओर हमारे पुरखों की बनाई हुई हैं इसलिये हम ऐसा कह रहे हैं । 
संसार के बड़े से बड़े कला-ममंशों के। यह बात माननी पड़ी है। 
अस्तु, अजंता का अधिक परिचय आगे दिया जायगा ( $ १२)। 
यहाँ केवल इतना कहना है कि वहाँ की ६वीं तथा १०बीं गुफा में 
१०० ई० पू० से २०० ई० तक के कतिपय खंडित चित्र बचे हैं। 
इनमें वहाँ के गुप्तकालीन चन्नों की सुधरता ते नहीं है किंठु ये 
उनसे अधिक जानदार हैं | 

एक गजा वा यज्तष का उदाकत्त चित्र उस काल की सॉँची, 
मथुरा एव भरहुत की मूर्तियों से बहुत मिलता हुआ है। छुद्द त 
जातक का चित्रण भी इनमें हुआ है। यशद्यपि उसमें उतना भाव 
ता नहीं हे जितना अजंता के ही इसी विषय के गुप्तकालीन 
चित्र में हे (६ १६ ), फिर भी इसमें गांभीय उससे अधिक 
है। भगवान्‌ बुद्ध की खड़ी और ब्रैठी हुई कई छुवियाँ हैं । 
एक राज-समाज का चित्र भी सु दर है। इन ग़ुफाओं के चित्रों में 
पुरुषों के सिर पर के मु ड़ासे, जिनमें आगे की ओर एक पोटली सी 

हैती है, और भारी भारी श्रामृूषण बिलकुल भरहुत-मथुरा शैली 
के हैं। इन चित्रों के देखने से जान पड़ता है कि चित्रकला उस 
समय काफी उन्नत हो चुको थी। उसमें कह्दीं से आरंभिकता नहीं 
है। अंकन में विधान-संबंधी उलभनें के कारण कारीगरों के! जरा 
भी अटक-मटक नहीं हुई है। उनकी रेखाएं पुष्ठट और बिना टूट 
को हैं। यह कला गुप्तकालीन सजीत्र साथ ही रमणीय कला की 
जन्मदात्री द्वाने की पूर्ण अधिकारिणी है | 

५१०. गुप्त-काल (३२०-५२८ई६०)-श्सरी शती के बीतते 
न बीतते भारत के स्वर्ण दिवस का अरुणोदय होने लगता है। 
७८ ई० केबाद कुषाणों से अपनी स्वतंत्रता की रक्षा के लिये यादव- 
वंश के नाग ज्ञत्रिय नमंदा के दक्खिन जंगलों में जा बसे थे । वहाँ 
रसरी शती के मध्य (लग० १४०--१७० ई० ) में भवनाग 
नामक राजा हुआ । उसने वहाँ से बढ़कर कुषाण-साम्राज्य के 
पूर्वी छोर के जीत लिया और कांतिपुरी (मिर्जापुर के पास आधुनिक 
कंतित ) में अपना राज्य स्थापित किया। फिर ता इस वंश ने 
कृषाण-सत्ता की रीढ़ ताइ दी। इसने जा काम बाकी छोड़ा 
उसे इसके उत्तराधिकारी वाकाटक वंश ने पूरा किया और ३सरी 
शती की समात्ति के पहले कुषाणों के उत्तराधिकारी कज्षत्रपों तक 
की सत्ता निःशेष हो गईं। इस बीच साकेत-प्रयाग प्रदेश में एक 
नई महाशक्ति का उदय हो रहा था | 

२७४ ई० के लगभग वहाँ गुप्त नामक एक राजा था जिसके 
पौत्र चंद्रगुप्त (२१६--२४० ई०) का विवाह लिब्छिवि (तिरहुत) 
के गणतंत्र शासकों की एक कन्या से हुआ। यह संबंध गुप्तव श 
के उत्कष का एक मुर्य कारण हुआ। चंद्रगुप्त का पुत्र समुद्र- 
गुप्त हुआ (लग ० ३४०--३८० ई०) । उसने भारतवर्ष विजय करके 
अश्वमेध यज्ञ किया । भारत में उसका साम्राज्य स्थापित होने पर 
काबुल और तुखारिस्तान के कुषाणव शी राजा ने तथा सिहल आदि 
सब भारतीय द्वीपों के राजाओं ने भी उसे अपना अधिपति स्वीकार 
किया । 

समुद्रगुप्त जैसा बड़ा विजेता था वैसा ही सुशासक भी था । 
कला और संस्कृति का भी वह बहुत बड़ा पोषक और उल्नायक था । 
स्वयं बीन बजाता था और कविता करता था। उसके दर- 
बारी कवि हरिषेण की रचना उच्च काटि की है। इसके बाद 
गुप्तबंश का उत्कष्ष उत्तरोत्तर बढ़ता गया । 

समुद्रगुप्त का पुत्र चंद्रगुस विक्रमादित्य (लग० ३८२-४१४६०) 
अपने पिता से भी अधिक समृद्ध, सुसंस्कृत और वैमवशाली हुआ । 
उसने अपने साम्राज्य से प्राणदंड उठा दिया था। कालिदास 
संभवत: उसी के समय में थे। यह काल भारत के लिये अत्यंत 
गौरव का था | यदि हम कहें कि न ते इसके पहले देश की इतनी 
उन्नति हुई थो और न पुनः कभो, ते अत्युक्ति न द्वोगी । 

समुद्रगुप्त ने अपने दिग्विजय में बाकाटक-साम्राज्य जीतने 
के बाद उसके चेदि प्रांत का दक्षिणी भाग तथा महाराष्ट्र प्रांत 
तत्कालीन बाकाटक-सम्राट_ रुद्रसेन के पास रहने दिया था। इस 
प्रकार छेटा हे जाने पर भी बह साम्राज्य काफी समृद्ध था। 
फिर समुद्रगुप्त ने अपनी कन्या प्रभात्रती गुप्ता उक्त रुद्रसेन के 
पौत्र द्वितीय रुद्रसेन से ब्याह दी । इस प्रकार गुप्त और वाकाटक 
साम्राज्य स्नेह-श्ंखलित हे गए। जिस समय उत्तर भारत में 
चंद्रगुप्त विक्रमादित्य का सुराज्य था उसो समय वाकाटक राज्य पर, 
अपने पति की मृत्यु के कारण, अपने नाबालिग बेटे के अभिमावक- 
रूप में प्रभावती गुप्ता राज्य कर रही थी। इस प्रकार सांस्कृतिक 
दृष्टि से गुप्त-प्रभाव वाकाटक-राज्य पर भी व्याप्त था । 

चंद्रगुप्त के पुत्र कुमारगप्त ( ४१४-४५४ ई० ) ने चालीस 
वर्ष राज्य किया। इस समय भी भारत में बही अभूतपूब 
शांति, समृद्धि और संस्कृति विद्यमान थी | कुमारगुप्त ने नालंदा 
में एक महाविहार की स्थापना की जे आगे चलकर वहाँ के महान्‌ 
विश्वविद्यालय के रूप में परिणत हुआ । 

किंतु इस सुख शांति में उत्तर-पब्छिमी सीमांत पर हूणों के खूनी 
बादल घिर रहे थे। कुमारग॒प्त के पुत्र और उत्तराधिकारी 
सम्राट्‌ स्कंदगुप्त ( ४५४-४६७ ई० ) के समय में यह प्रलयघटा 
पंजाब तक छा गई । किंतु रकंद ने इस दुर्दिन से देश की रक्षा 

की। स्कद के बाद ग॒प्त बंश का प्रताप सूय ढलने लगा | ५२८ 
ई०७ में उसका स्थान “जनता के नेता? सुप्रसिद्ध यशाधर्मा ने लिया 
और देश से हूणों का कंटक पूर्ण रूप से निकाल फेंका । 

8११. गुप्त-कछा (३२० -६०० ई०)-गुप्तों का कला- 
प्रेम और उत्कृष्ट दवि उनकी और उनके युग की प्रत्येक कृति से 
टपकती है। उनके सेने के सिक्के पर उनकी मूततियों का तथा 
उनके जीवन की घटनाओं एवं उनके आराषध्य देवताओं का बड़ा 
सजीव तथा कलापूर्ण अंकन हुआ हे । ये सिक्के अधिकतर सोने 
के हैं। इनसे बढ़कर भारतीय सिक्के नहीं बने । इनकी तुलना 
में यदि कुछ ठहरते हैं तो अकबर और जहाँगीर के अलंकृत और 
अाकृतिवाले सिक्के । गुप्तों ने अनेक सुदर मंदिर और मूर्तियाँ 
बनवाई' | श्रशोक्रीय लाठ के ऐसे विशाल लाठ खड़े किए,, जिनको 
प्रथा शु ग-काल से उठ गई थी। लेक ने भी इसी प्रभाव के 
कारण अद्वितीय कला-कृतियाँ बनाई । 

कला का यह उत्कष गुप्त-साम्राज्य के निःशेष हो जाने पर भी 
लगभग से वर्ष तक बना रहा । फलतः, जहाँ तक कला का संबंध 
है, ३२० ई० से ६०० ई० तक वा उसके कुछ बाद तक, गुप्त-काल 
गिना जाता है । अजंता का सर्वोत्कृष्ट चित्रण इसी काल में हुआ | 
यद्यप्रि अ॒जंता वाकाटक-साम्नाज्य म॑ थी और गुप्त मूति कला भी 
वाकाटक मृतिकला की ही परंपरा में है, किंतु गुप्त इतने सुसंस्कृत 

थे और उनकी कलाभिरुचि इतनो ऊँची और सक्रिय थी कि उस 
काल की समूची कलाकृति पर गुप्त प्रभाव मानना पड़ेगा और 
इसी कारण उसे गुप्त-कला कहना पड़ेगा। अ्रतः अजंता के इस 
काल के चित्रों के वाकाटक शैली के न कहकर गप्त शैली के ही 
कइना उचित हे। हु 

इस काल के बाद हमारी चित्र-कला का इतिहांस और उसके 
उदाहरण न्यूनाधिक श्र खलाबद्ध मिलते हैं | 


शर्ट 


दूसरा अध्याय 


६१२. अजंता का परिचय--जी० आईं० पी० एवं ताप्ती- 
बली रेलवे के जलगाँव, निजाम-रेलवे के औरंगाबाद तथा पचोरा- 
जामनेर रेलवे के पहूर स्टेशनों से सुगमतापूबंक अ्रजंता तक पहुँच 
- सकते हैं। इन स्टेशनों से फरदापुर नामक ग्राम तक जाना 
होगा। उसी के निक्रठ पहाड़ियों में अजंता के कलामंडप 
छिपे पड़े हैं। ये निजाम-राज्य में हैं | 

फरदापुर से चार मोल की दूरी पर पहाड़ियों में बाघोरा नदी 
बहती है जिसे अ्जंता जाते समय एक बार पार करना पड़ता 
है। िदो में सर्पाकार इतने घुमाव हैं कि जब तक आप एकदम 
पास न पहुँच जायें तब तक गुफाओं का गुमान भो नहीं होता । 
नदी का अंतिम घुमाव समाप्त होते ही प्रायः तीन सौ फुट ऊँचा, 
बतु लाकार दीवार-सा खड़ा, एक टीला पहाड़ से निकला दिखाई 
देता हे जे। एक गगनचुम्बी प्रासाद सा लगता है। उसके बीचेबीच 
बारहदरियां की एक कतार सी दिखाई देती है। ये ही श्रजंता 

की यफाएंँ हैं जे। प्रवेश-द्वार से लेकर ठेढ अंत तक भक्ति, उपासना, 
बैये, प्रेम और लगन एव' हस्त-कैशल की संसार भर में सबसे 
अपूबव उदाहरण हैं। यहाँ मूति, चित्र और वास्तु कलाओं में 
एक ही उच्च एवं पवित्र भावना सुसंबद्ध ऋखला के रूप में 
स्फुट हुई है जिसकी सफलता संसार भर में अतुल है। एकांत और 
प्राकृतिक सौंदय की दृष्टि से भी अजंता अद्वितीय है। नीचे नदी 
बहती हे। उसमें बड़े बड़े शिलाखंड हैं। उनसे टकराता हुआ पानी 
गुफाशओं के ठीक नीचे एक कुड में इकट्ठा होता हे। घाटी में 
चारों ओर हरसिंगार का जंगल है। साथ ही और भी अनेक 
प्रकार के पुष्प ओर फल यहाँ उत्पन्न होते हैं। इसी कारण चित्र- 
विचित्र पत्तियां का एक मेला सा लगा रहता है। कला की 
अभिव्यक्ति के लिये जिन लोगों ने ऐसे अपूव स्थान के चुना 
उनके चरणों में शत शत प्रणाम है। यहाँ के प्राकृतिक सौंदर्य 
का पूर्ण विकास अक्तूबर से दिसम्बर तक होता है | 

अजंता में छोटी बड़ी कुल उनतीस गुफाएं हैं। इनके दे। 
भेद हैं--एक स्तूप-गुफा, दूसरों विहार-गुरा । स्तृप-गुफा में केबल 
प्राथंना या उपासना की जाती थी इसलिये वह अधिक लंबी देती 
है और उसके अंतिम छोर पर एक स्तूप देता है जिसके चारों 
ओर प्रदक्षिणा करने भर का स्थान होता हे। वहां से द्वार तक 
दानों ओर खंभों की पंक्ति रहती है। अ्र॒जंता की श्ध्ववों गुफा 

वहाँ की सबसे बड़ी स्तूप-गुफा है और उसका द्वार बड़ा ही भव्य 
एवं रमणीय है। विहार-गुफा भिक्‍्खुशों के रहने ओर अध्ययन 
के लिये होती थी। ये दोनों प्रकार की गुफाएँ और इनमें का 
सारा मूर्ति.शिल्प एक ही शैल में कटा हुआ है किंतु क्‍या मजाल 
कि कहीं पर एक छेनी भी अधिक लगी हो। इस दृष्टि से सभी 
गुफाएं अत्यंत उत्कृष्ट हैं किंतु गुफा नं० १ का, जे एक सो बीस फुट 
तक भीतर काटी गई है, कोशल ते एक अचंभा है। प्राय: 
सभी गुफाओं में चित्र बने हुए थे जिनमें में से १,२,१६ और १७वीं 
गुफाओं के चित्रों के विशेष अंश बचे हैं। सोभाग्यवश ये सभी 
गुफाएँ गप्तकालीन हं। शेष गुफाओं में कहीं किसी का सु दर 
मुख, कहीं खंडित हाथ-पैर, कहीं घोड़े-हाथी वा उनके सवारों के 
अंग इत्यादि बच गए हैं। 

६१३. अजंता का पुनः आविष्कार और जीखोंद्धार- 
हजारों बरस के अश्ञातवास के बाद संसार के अजंता का फिर से पता 
१८२४ ई० में लगा जब जनरल सर जेम्स ने जाकर उसे देखा और 
उसका संक्षिप्त लिखित परिचय रायल एशियाटिक सोसाइटी केा 
दिया | १८४३ ई० में भारतीय वास्तु और मूत्ति के प्रेमी फर्यु सन ने 
उसका विशद विवरण लिखकर विद्वानों का ध्यान श्राकषित किया । 
फलस्वरूप १८४४ ई० से १८५७ ई० तक ईस्ट इंडिया कंपनी ने वहाँ 
के चित्रों की करीब तीस प्रतिलिपियाँ तैयार कराई' जो इंगलैड के 

क्रिस्टल पैलेस में प्रदर्षित को गई' | किंतु अभाग्यवश १८६६ ई० 
में आग लगने के कारण वे जल गई। यदि वे बची होतीं ते 
आज अजंता के चित्रों का ऐसा बहुत सा अंश हमें उपलब्ध दाता जो 
तबसे, ऋड़कर वा दूसरी तरह नष्ट हे गया है। १८७२ ई०-१८८१ 
ई० में बंबई आट स्कूल के प्रिंसिपल ग्रिफ़ित्स ने स्कूल के बिद्या- 
थियें की सहायता से पुनः वहाँ की प्रतिकृतियाँ तैयार कीं जे। दे। 
बड़ी जिल्दों में, विवरण के साथ, प्रकाशित की गई'। ये चित्र भी 
लंदन में भारत-मंत्री के दफ्तर भें भेज दिए गए, किंतु इन्हें भी 
इँगलेंड का प्रवास न रचा और ये भी भस्म हो गए। इसके बाद 
१६१५ ई० में लेडी होरिंघम्‌ कई मारतीय चित्रकारों के साथ-- जिनमें 
श्रो नंदलाल बोस भी थे---वहाँ गई और अनेक कठिनाइयें में उन्होंने 
बहाँ के कितने ही घटनामूलक चित्रों की नकल करवाई | लंदन की 
इंडिया सोसाइटी ने निजाम सरकार की सहायता से इन प्रतिकृतियों 
का एक संस्करण निकाला। इसी समय से निजाम सरकार ने 
इन ग्रुफाओं को ओर ध्यान दिया। फलतः वहाँ जो, कुछ 
बचा है उसके संरक्षण और देखने का बढ़िया से बढ़िया प्रबंध हो 
गया है। भी सैयद अहमद वहाँ के अध्यक्ष नियुक्त हुए। वे लेडी 
हेरिंपम्‌ के चित्रकारों के दल में ये। अध्यक्ष होने के बाद उन्हाने 
वहाँ के चित्रों की जो नकल की हें वे सबसे प्रामाणिक और तद्ग॒त्‌ 
हैं। १६२६ ई० में ऑंध-नरेश श्रीमान्‌ बाला साहब पंत प्रतिनिधि 

ने भिन्न मिन्न प्रांत के अनेक चित्रकारों से, वस्तमान समय के समस्त 
साधनों की सहायता से, गुफा के कुछ चित्रों की नकल कराई और 
अँगरेजी तथा मराठी में उनके संस्करण निकाल कर उन्हें 
अपेक्षाकृत सुलम कर दिया। निजाम-सरकार ने भी वहाँ के कुछ 
सुलभ पोस्टकाड निकाले हैं और चार जिल्दों में, बड़े आयेजन 
के साथ, एक प्रामाणक चित्रावली निकाल रही हे | 

६१४. अजंता का चित्रण-विधान--यह विधान सूक्ष्म 
रूप में इस प्रकार था कि दीवार या पाटन में जहाँ चित्रण करना 
होता था वहाँ का फतथर ट॒पर कर खुरदरा बना दिया जाता था 
जिस पर गोबर, पत्थर का चूर और कभो कभी धान की भूसो मिले 
हुए गारे का लेवा चढ़ाया जाता था। यह लेवा चूने के पतले 
पलस्तर से ढका जाता था और इस पर जमीन बाँधकर लाल रंग 
की रेखाओं से चित्र टीपे जाते थे जो रंग लगाकर तैयार किए. जाते 
थे। ऐसशा अनुमान हांता है कि म्‌ृतंयों पर भी पतला पलस्तर 
करके रँंगाई की हुई थोी। 

९१५. अजंता के, गुप्तरोली के चित्रों की मुख्य 
विशेषताएँ--इन चित्रों की तैयारा की खुलाई (रूपरेखा) बहुत 
जोरदार, जानदार श्रौर लेचदार है । उसमें भाव के साथ साथ 
वास्तविकता है एवं उसमें चौन को तथा उससे उत्पन्न जापानी और 
ईरानी चित्रकारी की वे सपाटेवाली कोण-दार रेखाएं नहीं हैं जिनका 

उद्दं श्य माव की अभिव्यक्ति के बदले अ्रलंकरण ही होता है। स्टगों 
की येजना प्रसंगानुकूल, बड़ी आठ और चित्ताक्षंक है--कहीं 
फीके वा बेदम रंग नहीं लगे हैं। आवश्यकतानुसार उनमें विविधता 
भी है| यथोचित हलका साथा लगाकर चित्रों के श्रवयर्ों में गोलाई, 
उमार और गहराई (डौलछ) दिखाई गई है। हाथ-पाँव, आँख और 
अंग-भंगी की भाषा से अर्थात्‌ भाव बताने की भाषा से, दूसरे शब्दों 
में द्वाथ की मुद्राओं से, श्रांख की चितवनों से और श्रंगों के लचाव 
तथा ठवन से अधिकांश भाव व्यक्त हो जाते हैं | 

यद्यपि इन चित्रों का विषय सवथा घामिक हे और इनमें वह 
विश्व-करुणा अ्रथ से इति तक पिरोई हुई है जो भगवान बुद्ध की 
भावना की मृत रूप है, फिर भी जीवन और समाज के समी अंगों 
और पहलुओं से इनकी इतनी एकतानता है कि वे सभी अंग 
और पहलू इनमें पूरी सफलता से अंकित हुए. हैं। इतना ही नहीं, 
सारे चराचर जगत्‌ से यहाँ के कलाकारों की पूर्ण सहानुभूति है 
ओऔर उन सबके उन्होंने पूरी सफलता से अंकित किया है 
( आकृति--१ )। 

मनुष्यों के रूपों के मेद और उनका आभिजात्य दिखाने में 
चित्रकारों ने कमाल किया दै, अर्थात्‌ भिक्षुक ब्राह्मण, बीर सैनिक, 
देवोपम सु'दर राजपरिवार, विश्वसनीय कंचुक ओर प्रतिहार, निरीह 
सेवक, कर व्याध, निर्दय वधिक, प्रशांत (त सस्वोल्स्साधुवेशघारी 

धूत्त, कुलांगना, वारवनिता, परिचारिका आदि के भिन्न भिन्न 
मुख-सामुद्रिक और अग-कद कौ कल्पना उन्होंने बड़ी मामिकता 





आकइति-१ 

से की हे। क्रोध, प्रेम, लज्जा, हर्ष, उत्साह, घृणा, भय, चिंता 
आदि भाव भो इसी प्रकार बड़ी खूबी से दरसाए गए हैं । 

यदि कलावंत ने सौंदयं की पूर्ण अभिव्यक्ति की हे तो विरूप 
ओर भयंकर का आलेखन भी उसी सहानुभूति के साथ किया है 
श्रर्थात्‌; उसके लिये सुरूप और विरूप दोनों ही में समान सोंदय है। 
इस कला में ओज और सोकुमाय्य देनों ही की, समान सफलता के 
साथ व्यंजना हुई हैे। सबसे विशिष्ट बात यह है कि इसमें 

कहीं से मी अनावश्यक अलंकरण छू नहीं गया हे; क्या चित्रस्थ 
पात्रों की वेश-भूषा में और क्या खड़हर (रिक्त स्थान) की पूतिं के 
लिये जो तरहें बनी हैं उनमें । 

तरहें को तो श्रजंता खान हे। छुतों में आकाश के 


अभिप्राय वले 
फुल्ल महा कमलों के 
चौके, जिनके चारों 
कानों पर दिगंतों में 
अंतरिक्ष-विहारी देव- 
यानि बने हैं, पचासें 
प्रकार के होंगे । 
कमल के जंगल की 
बेलें (आकृति-२), 
कमलों की मुरियाँ, 
आलंकारिक पत्ते की 
पूछवाली गैशओ्रों की 


लपेटदार बेल 
( आक्ृति-३ ), गा- 
सूत्रिका, भालर, 


रा १ ः /2) |! 

बंदनवार, आदि न जाने कितनी ही प्रकार को तरहाँ से यह 

चिजतारी भरी हुई है। उनमें स्थूल एवं ख्ब मानवों; हाथी, बैल, 
इंस श्रादि पशु-पक्तियां; आम इत्यादि फलों; रेखाओं और ऋत्तों 
की ज्यामितिक आकृतियों का स्थान स्थान पर उपयेग किया गया 
है किंतु प्रधानता कमल की है जो अ्रनेकरूप होकर सवंत्र व्याप्त है | 
$ १६. अजंता के, गुप्त शैली के कतिपय चित्र-१ली गुफा 
में की एक दालान की समुची दीवार पर प्राय: बारह फुट ऊँचा 
और आठ फुट चाड़ा मार-विजय का चित्र अंकित है। “मारः 
( > प्रलाभन, कामदेव, शैतान ) की सेना भगवान्‌ बुद्ध के 
चेरे हुए है। इस सेना में भगवान्‌ के डराने, क्र दर करने, छुब्ध 
तथा लुब्ध और सकाम करने के लिये विकटातिविकट मूतियों 
से लेकर अनेक कामिनियाँ तक बनी हैं जो अपने अपने उपायों से 
भगवान्‌ का, जे मध्य में स्थित हैं, विचलित करने में प्रदृत्त हैं 
किंतु वे सवंधा आत्मानरत हैं । उनके लिये चारों श्रोर कुछ हई 
नहीं हे वा होही नहीं रहा है । 
इस ग॒फा में केवल संध्या के समय सूर्य की अंतिम किरणों 
प्रवेश पाती हैं। श्रतण्व बड़ा आश्चय होता है कि यहाँ ऐसे ऐसे 
सचित्न केसे अंकित किए, गए होंगे। 
चंपेय जातक की कथा है कि बेघिसत््व ने किसी समय नाग- 
राज का जन्म लिया था ओर संयेगवश वंदी होकर काशी की हाट 
में बेचने के लिये लाए गए थे। उन्हें उस परिस्थिति से 

छुड़ाकर काशिराज अपने यहाँ ले गए और उनके सारे 
परिवार के भी निमंत्रित किया। इसका चित्र भी उक्त गुफा में 
हे। एक ओमसारे में नागराज तथा काशिराज एक राजासन पर 
आसीन हैं । चारों ओर राज-महिलाएं तथा राज-परिकर घेरे हुए. 
हैं। नागराज काशिराज के उपदेश दे रहे हैं। चित्र के प्रत्येक 
व्यक्ति का भाव और मुद्रा बड़ी सफलता से अंकित है एवं उसका 
संयोजन गथा हुआ है । 

यहीं पर अवले।कितेश्वर का विशाल चित्र हे। दाये' हाथ में 
नील कमल धारण किए किचित्‌ त्रिभंग-युक्त भगवान ताक््विक विचार 
में मग्न हैं। अनेक समस्याएं उनके हृदय में आ्रंदालित हे रही 
है। विश्व-करुणा से वे ओत-प्रोत हैं। उन भावों के चित्न- 
कार ने पूर्ण सफलता से उनके मुख-मंडल पर लिखा है। देव- 
सृष्टि, मानव-सृष्टि, विशेषतः उनकी अधोंगिनी यशेधरा पर उनके 
इन भावों का जो प्रभाव पड़ रहा है वह भी बड़ी कुशलता से 
दिखाया गया है | 

१६वीं गफा के दे चित्र उल्लेखनीय हैं- गहरी रात में भगवान्‌ 
बुद्ध गह-त्याग कर रहे हैं। यशोधरा और उनके संग शिशु 
राहुल सोया हुआ है। पास को परिचारिकाओं पर भी निद्रा 
ने अपनी माहिनी डाल रखी है। इस दृश्य पर एक निगाह 
डालते हुए बुद्धदेव अंकित किए गए हैं। उस दृष्टि में माह- 

ममता नहीं, प्रत्युत उसका अंतिम त्याग अंकित है। यही इस 
कृति का रहस्य है। 

एक स्थान पर एक मरती हुई राजकुमारी का चित्र है। उसके 
बचाने के सभी उपाय अवश्यंभावी के आगे व्यर्थ हो गए हैं। 
मुमृूषु की अवस्था और आसपास वालों की विकलता दशक के 
द्रवित किए बिना नहीं रहती । 

अजंता की १७वों गुफा के सभी चित्र एक से एक बढ़कर हैं । 

ऐसा जान पड़ता दे कि सबसे चतुर चितेरों ने इसी गफा में अपनी 
कला दिखाई हे | 

यहाँ पर एक ते माता-पुत्र का ग्रसिद्ध चित्र है (पलक-५); 
किंतु इससे चित्र के विषय का श्राधा ही शान होता है। यहाँते 
हम इतना ही देखते हैं कि एक माता अपने पुत्र के किसी के 
सामने साग्रह उपस्थित कर रही दे और पुत्र भी अंजलि-सी पसार 
कर उस व्यक्ति के सामने उपस्थित है; किंतु कोन है वह व्यक्ति 
जिसपर इन दोनों को टकटकी लगी हुई है। इन आदम-कद्‌ 
चित्रों के सामने एक विशा ल महापुरुष स्थित है जिसके हाथ में 
भि्षापात्र हे | बुद्धत्व-प्राप्ति कर ने पर जब भगवान्‌ पुनः कपिलवास्तु 
में आए तो उन्हें यशोघरा राहुल से बढ़कर और कोन सी मभिन्ना दे 
सकती थी । आत्म-समपंण की पराकाष्ठा का यह चित्र अपना जोड़ 
नहीं रखता । 

यहाँ छुद त-जातक की चित्रावली भी बड़ी सुन्दर है। बेाधि- 
सत्य एक जन्म में छः दाँतोंवाले श्वेतवर्शा गजराज थे। उनके 
दे हथिनियाँ थीं जिनमें से एक ने सोतियाडाह-वश आत्महत्या कर 
ली और एक राजा के घर जन्म लिया। इस जन्‍म में भी 
उसकी डाइ कम न हुई और उतने व्याधों के गजराज का 
सिर ले आने मेजा। यह जानकर वह आप व्याधों के सामने 
आ खड़े हुए। इससे व्याधों पर बड़ा प्रभाव पड़ा ओर वे 
राजकुमारी के फुसलाने के लिये उनके छुहा) दाँत काट लाए । 
इस बीच राजकुमारी के मन में प्रतिघात हुआ था, सी दाँतों 
के देखते ही वह मूछित हाकर गिर पड़ो। अंत में सारे रहस्य 
का भेदन होता है और गजराज क्षमा का उपदेश प्रदान करते हैं । 
यह समूचो चित्रावली ऐसी सजीब है मानों सारा दृश्य हम अपनी 
आँखों देख रहे हों। कमल की भाँति हाथी भी भारतीय कला 
का एक मुख्य अंग हे। इस चित्रावली में विविध-विध प्रवृत्त 
हाथी के जंगल के जंगल का आलेखन है और ऐसा सफल आले: 
खन है फि अवाक्‌ रह जाना पंड़ता है। याद रखना चाहिए कि 
यह सारा अंकन मावगम्य है (६ ४ [३] )। 

इसी प्रकार यहाँ हाथियें की एक दूसरी चित्रावली भी है। 
यह गज-जातक का चित्र हे, जिसकी कथा इस प्रकार है--भगवान्‌ 
एक जन्म में हिमालय के श्वेत हस्ती थे | वें ही अपनी वृद्ध माता 

तथा अ्रंध पिता का पालन करते ये। प्रयाग के राजा ने मजराज 
की प्रशंशा सुनकर पकड़वा मेगवाया; किंतु ने कुछ खाते-पीते 
नथे। जब उनके इंगित से प्रयाग के अधिपति ने यह बात 
जानी ते उन्हें मुक्त कर दिया। शीघ्र ही वे श्रपने माता-पिता के 
पास पहुँचे। यह मिलन का दृश्य हाथियों के काट बिक प्रेम, 
वात्सल्य और करुणा से ओत-प्रोत है | 

बेस्संतर-जातक का दृश्य भी बड़ा ममस्पर्शी है। इसमें एक 
वानप्रस्थ राजकुमार से एक यांचक ब्राह्मण उसके एकमात्र अल्प- 
वयस्क पुत्र के माँग लेता है जिसे राजकुमार सहरष प्रदान करता है। 
प्रस्तुत चित्र में क्षीण-काय ब्राह्यण का दाँत निकालकर माँगना, 
अपनी पर्शकुटी में बैठे वनवासी बे।धिसत्व राजकुमार का बिना किसी 
क्षोम वा उद्वेंग के उसको याचना स्वीकार करना और भरी देहवाले 
भोले बालक का इस भाव से अपने पिता का मु ह देखते रहना कि 
यह आदेश दें और मैं उसका पालन करूँ, बड़ी भावुकता से अंकित 
है (फलक--४ )। यह चित्र दृदय पर करुणा की गहरी छाप 
लगा देता है । 

एक अन्य जातक-दृश्य में युद्ध का प्रसंग बड़ी सजीवता से 
दिखाया गया है। इस बड़े चित्र में लगभग तीन सौ चेहरे आज 
भी गिने जा सकते हैं। प्रत्येक चेहरे पर युद्ध के विविध भाव 
देखनेवालें के चकित कर देते हैं । 

एक स्थान पर आकाश-चारी दिव्य गायकों के समुदाय का 
बड़ा रमणीय आलेखन है ( फलक--३ )। 

इस गुफा का स्वस्वान्त का संदेश-विषयक चित्र भी बड़ा 
प्रभावोत्पादक है । अपने आसा के सहारे एक वृद्ध कंचुक खड़ा है | 
उसके आत॑ नेत्र ही सारी कथा कह रहे हैं, मह से कहने की केई 
आवश्यकता नहीं । दाहिने हाथ की मुद्रा से रहे-सह्े की सूचना मिल 
जाती है। इस चित्र की रेखा रेखा में भाव और दम खम भरा है | 

यहाँ महाहंस-जातक ओर सिबि-जातक आदि के भी उत्कृष्ट 
आलेखन हैं। 

अजंता के उक्त थेड़े से चित्रों के बणंन के! बटले में का 
एक चावल समभना चाहिए। नहीं ते। केवल इसी वर्णान के 
लिये एक स्वतंत्र पुस्तक हनी चाहिए । 

अजंता की चित्रकला के वा प्राचीन भारत की मूति-कला के 
कितने ही लेग बैद्ध-कला कहा करते हैं। यह सरासर भूल है। 
भारत में ब्राह्मण, बाद्ध वा जैन-कला की-सी केाई वस्तु कभी नहीं 
रही। प्राचीन-कला पर यदि कोई प्रभाव दे तो राजनीतिक कालों 
का। हाँ, अ्रजंता के अनेक चित्रों के विषय अवश्य ब्राद्ध हैं । 

९ १७. इस काल के श्रन्य भित्ति-चित्र-प्राचीन चित्रित 
स्थानों की श्रमी तक ठीक ठीक खोज नहीं हुई है। जितने भी 
स्थान मिले हैं, संयेगवश । अभी न जाने कितने चित्रित मंदिर 

और मिलेंगे। संप्रति, भारत में अजंता के सिवा और कहीँ गुप्त- 
कालीन चित्र नहीं पाए गए. | हाँ. सिंहल के सिगिरिया (सिंह-गिरि) 
नामक पवत में, जे एक प्राकृतिक गढ़ी जैसा है, दे। उथली खोह हैं 
जिनमें ५बीं शी के भित्ति-चित्र बने हुए हैं | पंद्रह सौ व तक हवा 
खाते हुए भी ये कहीं से बिगड़े नहीं | इनकी शैली अजंता के सन्निकट 
है। इनमें आकाश-चारिणी देवांगनाएं अंकित हैं, जैसा कि उनके 
निच्ले धड़ तक के और चारों ओर के बादल से जान पड़ता है। बे 
या तो हाथों में फूलों से भरा थाल लिए हैं या पुष्पब्ृष्टि कर रही हैं । 
उनकी श्राकृति कांतिमती और आलेखन बड़ा सुब्रुक है। चित्रकार 
की चरणिका पीले, हरे, काले और कई प्रकार के लाल रंगों की है; 
$ १८. गुप्तकालीन चित्रकला का वाडममय में 
उदलेख--यें ते अ्रजंता की कला सर्वथा धामिक है, किंतु उसके 
विषय जितने व्यापक हैं ओर चित्रकारों ने उन्हें जेसी सिद्धहस्तता से 
अंकित किया है उससे इस सबंध में काई संदेह नहीं रह जाता कि 
उन दिनों चित्रण का वस्ठु ( - थीम) बहुत व्यापक था और चित्रकारों 
के हर तरह के चित्र बनाने पड़ते थे। ऐसा तभी संभव है जब 
इस कला का राष्ट्र के जीवन से घनिष्ठ संबंध रहा हो । वाहमय 
से भी यही प्रमाणित होता है। कालिदास की रचनाओं से पता 
चलता है कि श्रधिकांश सुसंस्कृत स्त्री-पुरुष स्वयं चित्रण जानते थे | 
प्रेमी-प्रेमिका एक दूसरे का चित्र बनाते थे। वियेाग में नायक- 

नायिका एक दूसरे का चित्र देखकर अपना दुःख इलका करते थे । 
चित्र देखकर विवाह-संबंध पक्के होते थे । विवाह के साथ देव- 
ताओं के संकेत चित्र बनाकर पूजे जाते थे। शयनागार चित्रित 
होते ये। जीवन की घटनाओं, ऐतिहासिक घटनाओं और मृत 
राजाओं के चित्र अंकित हेते थे । नागरिकों के घर एवं राजप्राताद 
चित्रित हुआ करते थे । उनके खंभे आदि पर जे पुतलियों बनी 
रहती थीं वे भी रंगी जाती थां । रघुवंश में उजड़ी अयोध्यापुरी के वर्णन 
में वहाँ के मित्ति-चित्रों में का एक दृश्य दिया है कि हाथी पद्म-बन में 
हैं और उनकी हथिनियाँ उन्हें म्णाल तेइकर दे रही हैं। यह दृश्य 
अजंता के जल-क्रीड़ा करते हुए हाथियें से क्रितना मिलता है । 

'मुद्राराक्ञस” से, जिसका समय जायसवाल ने लगभग ४१० ई० 
स्थिर किया है*, पता चलता है कि उस समय के मेगते जीवन की 
अस्थिरता और यमराज का त्रास दिखाने के लिये कृतांत की आक्ृति- 
वाले चित्र.पट लिए. घूमा करते थे और गा गा-कर लोगों के 
अपना संदेश सुनाते थे। संयेग-वश अजंता में इस दृश्य का 
एक चित्र भी माजूद है, जिसमें मुस्तंडे नग्न क्षपणकां का एक दल 
चला जा रहा दे । उनमें के एक म हेदय ते ऐसे मोटे हैं कि दूसरों 
का सहारा लेकर चल पाते हैं। इसी मंडली में एक के हाथ में 
एक लग्गी हे जिसपर उक्त प्रकार का चित्र-पट लगक रहा है। 


१ -इ डियन ओर टिक्वेरी, अक्तूबर, १६१३, प्ृ०, २६६ । 

इसी काल के कामसूत्र में नागरिक के शथनागार का वर्णत्र 
करते हुए लिखा है कि उसमें खूं टी पर चित्रण के उपकरण देंगे 
रहने चाहिए कि जब शआ्रावश्यकता हो, उनका उपयेग किया जाय | 

( १६. बूृद्दस्तर भारत में शुप्तकालीन चित्रकला-- 
इस समय तक भारत का सांस्कृतिक एवं राजनीतिक प्रभुत्व दूर दूर 
तक फैल चुका था। खुतन और चीन में तो बौद्ध संप्रदाय पहले 
ही से चला झाता था। समसुद्रगुतत के समय में बह कोरिया में 
भी पहुँच गया और वहाँ की भाषा उसी समय से हमारी ब्राह्मी लिपि 
में लिखी जाने लगी । यशोघमी के समय से निपन ( जापान ) 
देश भी बोद्ध हे गया। भारतीय द्वोपों में हमारा राज्य बोनि'यो 
के पूरबी छोर तक जा पहुँचा, जिसमें अड़ोस पड़ोस के सभी द्वीप 
श्रोर मलक्का प्रायद्वीोप भी समा गया। बरमा वाकाटक युग में 
ही भारतीय प्रभाव में आ चुका था | 

इन क्षेत्रों में से चीन की अपनी बड़ो उत्कृष्ट चित्रकला बहुत 
पहले से थी। किन्तु उसको परवा न करके भारतीय चित्रकला ने 
भी, बोद्ध संप्रदाय के पीछे पीछे, वहाँ पहुँच के श्रपनी जड़ जमाई | 
बहाँ से यह प्रभाव इस काल में कारिया और जापान तक व्याप्त 
हुआ। इस समय अन्य ज्षेत्रों में मी भारतीय चित्रकला पहुँच चुकी 
थी, जैसा कि उन ज्िेत्रों में पू्व मध्यकालीन अनेक उदाहरण 
मिलने से श्रतिपादित दाता हे (६ २२ ) | । 

६२०. पूर्व मध्यकाल ( ६००-६०० वा १००० ई० ) के 
मित्ति-चित्र । 

क. अज्ञंता--यों ते अजंता की पहली गुफा के कुछ चित्र, 
विशेषतः उसकी छत के अलंकरण (६ १५ ) ७वीं शती के हैं, 
किन्तु वे शैली में वहीं के ६ढीं शती के चित्रों से इतना मेल खाते 
हैं कि सुगमता से अलग नहीं किए जा सकते। अतएब उन्हें 
भी अपने पूव॑ वर्ती चित्रों केसाथ छोड़ देना चाहिए। रसरी 
गुफा में भो इस काल के चित्र हैं जिनमें हास लक्षित होने लगता 
है, फिर भी ये इस काल के बिलकुल आरंभ को कृतियाँ हैं अत- 
एवं वह ह्रास नहीं के बराबर है। इस गुफा का एक प्रख्यात 
चित्र दया की याचना है। किसी राजा ने एक तरुणी के वध 
को आशा दे दी है। वह अबला उस निर्दंय के चरण में गिर 
कर दया की याचना कर रही है। इस अभागिनी का चित्र 
क्रिसका हृदय विगलित न कर देता । 

दूसरा मार्के का चित्र एक प्रेममग्न सुन्दरी का है। 
उसके प्र मी का हाथ उमके कंठ भे है जिसे वह बड़े आग्रह 

से थामे हुए है। उसके नेत्र प्रेमासव से छुके हुए हैं 
( फलक-६ के )। 

ख. बाघ--इस काल के बाब-गुफा के चित्र सन्‌ १६०७-८ से 
पुनः संसार के सामने आए. हैं । विंध्य पर्वत का यह अंश मालवे 
में ग्वालियर राज्य के अन्तर्गत है। पास ही नमंदा को एक छोटी 
सी करद नदी, जिसका नाम वाघ वा बाघ है, बहती हे । उसी के 
कारण वहाँ की गुफाओं का नाम और पास के गाँव का नाम भी 
बाघ पड़ा हे । यहाँ कुल नो गुफाएँ हैं जिनका सामना साढ़े सात 
सौ गज लंबा है । किन्तु ये नवों गुफाएँ आपस में मिली हुई नहों 
हैं। इनमें से थी और ५वीं गुदफाओं से मिला हुआ एक 
२२० लंबा ओसारा है । कोई बीस भारी खंभों पर इसकी छुत 
आघधृत थो। ये खंभे प्रायः निःशेष हो चुके हें। मुख्यतः इसी 
ओसारे में यहाँ के चित्र हैं। किन्तु खेद हे कि उनको. ओर 
ध्यान श्राकृष्ट होने के पूंं, छुत गिर जाने के कारण तथा 
अन्य प्राकृतिक और मानुष उपद्रवों के कारण उनकी काफी क्षति 
है। चुकी हे ओर बहुत थोड़े चित्र बच रहे हैं | अब ग्वालियर राज्य 
ने उनकी रक्षा का प्रबंध किया हे और इंडिया सासाइटो, लंदन 
के सहयेग से उनके विषय में एक सचित्र पुस्तक भी प्रकाशित 
की हे। यहाँ के चित्रों को शैली अजंता से भिन्न नहीं है एवं 
वहाँ के पूर्व मध्य कालोन चित्रों की तुलना में ये उन्नीस नहीं 

बैठते। इनमें मह ढेंककर रेतो हुई एक स्त्री का चित्र, जिसे 
उसकी सखी सान्त्वना दे रही है, बड़ा भाव-पू्ण है। एक दृश्य 
दत्य-समाज का है जिसमें नाचनेवाली मंडल बाँध कर छोटे छोटे 
इंडे लड़ा कर नाच रही हैं। इस आआलेखन में यथेष्ट गति 
और रमणीयता है। यहाँ सवारी का भो एक चित्र है, जिसमें 
हाथियों का दल बड़ा भव्य दे। यहाँ के अलंकरण शअ्रजंता 
जैसे नहीं हैं किंतु यहाँ की कमल की भुरमुटभाली बेल में वहाँ से 
अधिक प्रवाह है । 

बाघ के तथा अ्रजंता से अन्यत्र और सभी भित्ति-चित्र चूने की 


गचू्‌ (पलस्तर ) पर बने हैं | 

ग. बादामी--बंबई प्रांत में अइहोत्ठ नामक स्थान के पास 
बादामी में चालुक्यें के बनवाए. चार गुफा-मंदिर हैं। इनमें भी 
हाल में भित्ति-चित्र मिले हैं। इनकी दशा बाघ के चित्रों से कुछ 
अच्छी है। कला की दृष्टि से ये भी अपने काल के उत्तम चित्र 
हैं। यहाँ के कुछ चित्रों की प्रतिकृतियाँ तैयार की गई हैं, जिनमें 
से एक इस पुस्तक भें दी जा रहो है ( फलक-६ ख ); इस चित्र 
में कोई त्ली किसो की याद में वा कोई आशा लगाए एक 
खंभे के सहारे खड़ो है। उसकी दृष्टि श्रवकाश में लगी 
हे--वह अपनी रुमृति का चित्र आकाश में देख रही है। 
सुदर कल्पना दे । यहाँ के अन्य चित्रों भें राजसमाज में नृत्य 

का दृश्य; सिंहासनासोन राजा-रानी और उनकी परिचारिकाओं 
का आलेखन तथा एक मभरोखे से देखती हुई तीन ख्रियों और 
उनके संग के एक किशोर का चित्र, जे। द्वाथ की खुद्रा से काई 
विचित्र आार्ता व्यक्त कर रहा है, उल्लेखनीय हे | 
घ--सिशनवासलऊ--मदरास में तांजार के पास युद्दुकोटा 
राज्य में सित्तनवासल नामक स्थान हे । वहों शक्तिशाली पलल्‍लचब 
राजा मरेंद्रवर्मा प्रथम ( लग० ६००-६२५ ६० ) और उसके 
पुश्र नरसिंहवर्मा ( लग० ६२५-६५० ई० ) के कटवाए गुफा-मंदिर 
हैं। काई अठारह बीस बरस पूर्व उनकी भीतों पर बड़े ही सु दर 
चित्रों का पता लगा। इनको भी शैली अजंता की है। इनमें 
नाचती हुई अंगनाओं के कई अंकन हैं जिनका भाव, भंगी, हस्त- 
मुद्रा, आकृति तथा अलंकरण बड़ा सुचार, सजीव एवं प्रेत्रणीय 
है। एक छुत में अत्यंत सघन कमल-वन बना हुआ है जिसमें 
मैके मैके पर मीन, मकर, कच्छुप आदि जलजंतु तथा हाथी, महिष 
और हंस आदि जल के प्रेमी पशु-पक्ती दिखाए गए. हैं। कहीं कहीं 
फूल तोड़ते हुए दिव्य पुरुष भी बने हैं। छुत की यह सजाबट 
अपने ढंग की निराली ही नहीं, बड़ी रमणीय भी है। एक स्थान 
पर एक पुरुष का चित्र है जिसके चेहरे से आ(िजात्य और विशि- 
ह_ता टपकती है। उसके बाएं कंधे के पीछे एक प्रसन्नवदन संम्रांत 
महिला की आकृति हे। इस जोड़ी के अंकन में कलाकार के 

पूरी सफलता मिली है। ऐसा अनुमान किया जाता है कि यह 
महेंद्रवर्मा और उसकी रानी का तुल्यकालीन चित्र है। सित्तनवासल 
के अन्य चित्र संभवत: जैन धर्म से संबंधित हैं । 
क--वेरुरूू--जिसकी खराबी आजकल “एलोरा? हो गई है, 
निजाम राज्य में, अजंता से कोई पचास मील के भीतर है। 
निजाम-रेलवे के ओरंगाबाद स्टेशन से यह सेलह मोल पर है। 
स्टेशन से फ्ककी सड़क बनी हुई है ओर मेटर मिलती है। यहाँ 
एक पूरी पहाड़ी काट कर संसार भर में अद्वितीय मंदिरों में परि- 
णत कर दी गई है ( देखिए-'मूतिकला), ६ ८८ण्क )। इन 
मंदिरों में से मुख्यतः कैलासनाथ', लंकेश्वर, इद्रसमा और 
गणेश लेण में खंडित भित्ति-चित्र पाए जाते हैं। यें ते सभी 
मंदिर बाहर-भीतर से चित्रित थे, किंतु उक्त मंदिरों से अ्रन्यत्र 
केवल उनके चिह् रह गए हैं। श्रघिकांश में ये चित्र पूर्व 
मध्यकाल के पिछले भाग, अर्थात्‌ ८वीं शती के अंत के हैं। 
इन चित्रों के ऊपर चित्रों की एक दूसरी तह भी है जो इनसे 
से दे सा बरस बाद की बनी हुई है। इनमें से केलास- 
नाथ मंदिर के चित्रों में कई जगह पहले की तह दिखाई देती 


१--शेलासनाथ के जिस अंश में चित्र हैं उसे, सम्भवत: चित्रों 
के कारण, रंगमहल कहते हैं | 

है। बंह जिस गच ( पलस्तर ) पर बनी हुई है वह भीत 
के पत्थर से मिल्रा हुआ है, अतएव निश्चयपूर्यक वह मंदिर के साथ 
की लिखाई है। यतः हम जानते हैं कि यह मंदिर ८वीं शती का 
है अतएव यह पहली चित्रकारी भी उसी समय की हुईं। इस 
चित्रकारी में, अजंता की परंपरा होते हुए भी, वहाँ की शैली 
से विशेष अंतर पाया जाता है। अंतर इस बात में कि इसमें 
कला का हास स्पष्ट रूप में दिखाई देता है। श्रलंकरणों में बह 


हि. 


सौंदर्य नहों है, अंग-प्रत्यंग में जकडड़ है श्रौर सवा-चश्म' 
चेहरों भें, जिनकी यहाँ अधिकता है, नाक का आलेखन अ्रति- 


१--भारतीय चित्रकला में मुख्यतः छु; रुख के चेहरे बनाए 
जाते हैं। उनके नाम तात्पय सहित इस प्रकार हैं--१-पौन- 
चंश्म--जिसमें चेहरे का आधे-से भी कम हिस्सा एवं एक आँख 
का जरा सा काना दिखाई देता है; २-- एक-चश्म-जिसमें चेहरे 
का एक रुख और एक अश्राख दोख पढ़ती है; ३--सवा-चश्म- 
जिसमें चेहरे का समूचा एक रुख ओर उससे परले रुख का थोड़ा 
गाल तथा थाड़ी सी आँख दीख पड़ती है; ४--डेढ़-चश्म- 
जिसमें परले माल और आँख का अंश और अधिक दिखाई 
देता है; ५--पौने-दो खश्म-जिसमें चेहरे का परला रख और 
आँख संमुख-चेदरे से कुछ ही कम दीख पड़ती है और ६-- 
सम्मुख-जिसमें नाक ठीक बीच में होती हे और चेहरे के देनों 
रुख तथा देने आँखें पूरी पूरी दिखाई देती हैं। 

रिक्त लंबा हुआ है, यहाँ तक कि वह परले गाल के काहर निकली 
हुई है एवं परली आँख भी चेहरे की सीमा के बाहर निकली 
हुई है । साथ दी आकाश की अभिव्यक्ति के लिये दिखाए गए 
बादल के खंडों में श्रजंता का सैांदय नहीं है। वे रुई के ढेर की 
तरह, गेले-गेलि दिखाए गए हैं। प्रत्येक गोला खुलाई की एक- 
एक रेखा से श्रभिव्यक्त किया गया है। मध्यकाल में सवा- 
चश्म चेहरा तथा लंबी नाक बनाने की प्रशृत्ति चित्रों के सिबा 
मूर्तियों में भो पाई जाती हे। किंतु नाक का परले गाल की सरइद 
से और परली आँख का चेहरे की सीमा से बाहर निकलना पहले 
पहल हम यहीं पाते हैं । 

वेरूल की पाटनों में महाकमल का आलेखन दे जिनकी कुनियों 
में कमल के जंगल और उसमें हाथी, मछली और फूल लेढ्ती 
हुई अप्सराएं इत्यादि बनी हैं। इसके चारों ओर चौड़ी पट्टियाँ 
हैं, जिनमें अनेक दृश्य अंकित हैं। इनमें जहाँ पहले के आलेखन 
निकल आए हैं उन स्थलों में गरड़ पर आरूढ़ वैष्णवी का चित्र 
तथा सिंहवाहना एक देवी का चित्र, जिनका मुख कुछ पीछे के 
मुड़ा हुआ है ओर उनके इधर उधर बादल में उड़नेवाली देव- 
बालाओं की आ्राकृतियाँ उल्लेखनीय हैं । बादवाली तह के चित्रों 
को देखने से जान पड़ता है कि कहीं पर ते उन्हें बनाकर पहली 
तह के चित्रों की मरम्मत की गई एवं जोड़ मिलाया गया है 

और कहीं पहली तह के बिलकुल ढक कर नए खित्र लिखे 
गए हैं । 

$ २१. पूर्व मध्यकाक्षीन वाडुमय में खित्र-यों तो 
पूना जिले के भाजा और बेदसा की सफाओं में भी इस काल के 
मित्ति-चिन्न हैं, किन्तु अभी उनके पर्यास विवरण प्राप्त नहीं, अतः 
बेरूल के वर्णन के साथ हम प्रायः उत्तर मध्यकाल की देहली पर 
पहुँच जाते हैं। श्रतएव उसमें प्रवेश करने के पहले, यह आव- 
श्यक है कि प्रस्तुत काल के क-चित्र संबंधी वाहमय तथा ख- 
अन्य वाढ्मय में आनेवाले चित्र-विषयक, कुछ मुख्य उल्लेखों की 
चर्चा कर दी जाय। 

क--विष्णुध मोंत्तर पुराण का लित्र-सूत --यद्यपि विषएु- 
धर्मोत्तर पुराण की गिनती अढठारह पुराणों वा उपपुराणों में 
नहीं है तथापि वह विष्णु पुराण का, एक प्रकार का खिल है ओर 
उसके संकलन का समय मध्यकाल से पीछे का नहीं ढदरता | 
इसी के एक अंश का नाम चित्र-सूत्र हे जे प्रस्तुत काल की रचना 
जान पड़ता है* । इसमें चित्रों के शारीरक, लक्षण, रंग, अँकन- 





१--इस '्सूत्र? में रंगों के लिये संस्कृत 'राग” नहीं, आज तक 
बेलचाल में चलनेवाले “ंग? शब्द का श्रयोग है, जिसका अर्थ 
संस्कृत में अभिनय वा युद्ध भूमि होता हे। श्रतः जान पड़ता है 

विधान तथा ताश्विक सिद्धांतों का कई अध्यायों में बड़ा विशद 
विवेचन दै। इसके बाद के कई ग्रंथों में-जैसे श्रभिलषिताथ-चिंता- 
मणि, मानसार, शिल्परत्न और समरांगण-सूत्रधार आदि में--चित्र- 
शास्त्र पर अ्रध्याय मिलते हैं उन सबका आधार मुख्यतः: यही चित्र- 
सूत है। अतएव यहाँ इसकी कतिपय विशेष बातों का सारांश देना 


अनुचित न होगा--- 
१--बिना दृत्त' के हाव-भाव एवं अंग-संगी की समझ हुए 
चित्रों का समुचित अंकन एवं प्रेन्षण श्रसं भव है | कितनी 
बारीक बात है । नट (>अ्रभिनेता, पात्र ) अपने 
नृत्त में जो अभिव्यक्ति उक्त श्रांगिक विकारों द्वारा 
करता है उसी को प्रेक््य-कलाओं का निर्माता अपनी 
कृति में स्थायित्व प्रदान करता है। अश्रतएब ऐसा 
निर्माता जब तक दत्त के तत्तवों में निष्णात न होगा तब 


कि इसमें गुफित सिद्धांत उस समय की बालचाल की भाषा 
से संस्कृत में निबद्ध किए. गए हैं। श्रर्थात्‌ उस समय के कारीगरों 
में इन सिद्धांतों का प्रचार था । 
१-उत्य और नृत्त में बड़ा श्रंतर है। दृत्य नाचने के कहते 

हैं और नत्त सुसंस्कृत अभिनय के-- 

परस्यानुकृतिर्नाटथ नाटः्यजेः कथितं जप | 

तस्य संस्कारक नृत्तं भवेच्छेभभाविवर्धनम || 

-- विष्णुधर्मोत्तर० ३२०१. 

तक अपनी सृष्टि में केसे सफल होगा। इसी प्रकार 
जब तक उसके प्रेज्ञक के वे तरव अवशात न होंगे तब 
तक वह चित्रादि के फैसे समझ सकेगा। न तो वह 
उनके साव तक पहुँचेंगा, न आंगिक विकारों को स्वाभा- 
विकता के निरख सकेगा, और “यह हाथ ऐसा क्यों, वह 
पॉँव वैसा क्यें? की नुक्ताचीनी किया करेगा | 
२-सत्य और काल्पनिक दोनों प्रकार के चित्र बनते थे; सत्य 
चित्र के लिये आवश्यक था कि वह बिंब का तद्व॒त्‌ प्रतिबिंब 
हो, यहीं उसकी विशेषता थी। काल्पनिक चित्र को 
सामग्री के लिये “सूत्र” में अनेक बाते बताई गई हैं | इनमें 
से एक ते यह है कि किन किनके शरीर का कितना 
प्रमाण द्वेना चाहिए--देवता, देवयेनि तथा मनुष्य के 
और उनमें भी पद तथा जाति के अनुसार शरीर के 
प्रमाण भिन्न भिन्न हैं । उन्हीं प्रमाणों के अनुरूप 
उनकी याषाओं के प्रमाण भी अलग अलग हैं । 


३--देवताश्रों, नागों, किन्नरों श्रौर यक्षों का रूप साम्य तथा 
राक्षसों का भीषण होना चाहिए, उनके केस उठे 
हुए एवं श्राँखे तनी हुई होनी चाहिएँ। वियेगिनी 
का वस्त्र श्वेत देना चाहिए, चिंता के कारण उसके 
केश पक चले हों, तन पर आभूषण न हों। सेनापति 
के खूब लंबे चौड़े शरीर का, भारी भुजा, कंवे और 
श्रीवा वाला तथा चढ़ी भकुटी वाला बनाना चाहिए । 
उसकी आकृति दृप्त और ऊर्जित हेनी चाहिए.। सेनिक 

फैजी पोशाक में और शखस्त्रास््न से सजे हुए होने चाहिए | 
गायक-नत्तकें का वेश उद्धत होना चाहिए। नगर 
और देहात के लोगों के। मले वस्त्र पहने हुए. और स्वभाव 
से प्रियदर्शों उरेहना चाहिए । कारीगरों के अपने काम 
में लगे हुए दिखाना चाहिए। पहलवानों के विशाल- 
काय, भरे कल्लेवाले और बदन पर मट्टी लगाए दिखाना 
चाहिए। देश-देश के लोगों के ऐसा बनाना चाहिए 
कि वे उस उस देश के मालूम हों, क्योंकि चित्र में साइश्य- 
करण ही प्रधान है। नदी-देवताओं के द्वाथ में पूर्ण कुभ 
लिए. हुए, वाहनों पर दिखाना चाहिए। समुद्र के 
हाथ में रत्ञ का पात्र लिए हुए बनाना चाहिए। उसके 
ज्योतिमंडल के स्थान पर पानी अंकित करना चाहिए; 
यह कल्पना बड़ी उत्कृष्ट है । 


४- आकाश में दिन का दृश्य उसके हलके रंग, चिड़ियें 
के उड़ने तथा सूर्थ की प्रभा से व्यक्त करना चाहिए। 
रात का दृश्य तारकें के द्वारा दिखाना चाहिए | चाँदनी 
रात हो तो फूले हुए कुम॒द मी बनाए जायें। पवतों में 
शिलाजाल, पेड़, धातुश्नों की खान, भरने और साँप 
लिखना चाहिए । बन में अनेक प्रकार के वृक्ष, पत्नी तथा 
दरिंद जानवर दिखाने चाहिएँ। नगर के देव-मंदिर, राज- 
प्रासाद, ह्वाट और शेमन राजमार्ग से युक्त बनाना चाहिए | 


इसी प्रकार ऋवु-चित्रों के लिये भी सूक्म ब्यारे 
दिए हैं। वसंत के चित्र में फूले हुए बृक्ष, मधुपों को 

भीड़, कूकती कायले और प्रदृष्ट नर-नारी देने चाहिएँ । 
ग्रीष्म के चित्र में क्लांत मनुष्य, छाया में छिपे हुए खग- 
मृग, कोचड़ में सने महिष तथा सखे जलाशय होने 
चाहिएँ | वर्षा-चित्र में ताय से नम्न घन, इंद्रधनुष, 
ब्रिजली का कैौंधा और वृधष्टि होेनी चाहिए | शरत्‌-चित्र का 
अंकन स्वच्छु आकाश, पके हुए घान के खेत, हंस और पद्म 
से पूरित भरे हुए. जलाशय आदि से होना चाहिए । 
हेमत के चित्र में फसल कट जाने से परपथ८ जमीन तथा 
दिगंत में कुहरा आदि होना चाहिए। शिशिर के चित्र 
में कोश्ों ओर हाथियों म हर्ष किंतु मनुष्यें में शोत का 
त्रास एवं दिगंत के और भी अधिक कुहराच्छुन्न हाना 
चाहिए। ऋतु-चित्रों में अन्य विशेषताएँ प्रकृति का 
निरीक्षण करके झ्ंकित करनी चाहिएँ । 


$--नवरस के चित्रों में ये विशेषताएँ हानी चाहिएँ--. 
१--श्ट गार रस के»चित्र में कांति, लावण्य, माधुय, 
सुदर वेशामरण। २-हास्थ-रस के चित्र में वोने, 
कुबड़े, टेढ़े-मेढ़ें अंग और अद्भुत रूपवाले; व्यर्थ की 
चेश और विचित्र हाव-भाव करते हुए। ३--करुण 
चित्र में याचना, वियाग एवं विरह, अपनी प्रिय वस्तु बा 
प्राणी का त्याग वा विक्रय, विपकत्ति और सहानुभूति | ४-- 
शैद्र चित्रों में कठारता तथा क्रोध । ६--बीर रस के चित्रों 
में प्रतिश, शौय, औदाय तथा उत्साह। ६--भयानक- 
चित्र में दुष्ट, दुद्शन एवं उन्मत्त व्यक्तियों तथा हिंख 

जीवों का अंकन | ७--वीभत्स चित्र में श्मशान तथा 
गहिंत एवं बध-भूमि श्रादि । ८--श्रदूभ्ृत-रस के चित्र 
में अनेक भावों का विचित्र समचाय और ६--शांत 
रस के चित्र में सौम्य आकृति, ध्यानस्थ आसन बोंघे हुए 
साधक तथा तपस्वी । 

घर में & गार, हास्य तथा शांत रस के चित्र ही 
अंकित होने चाहिएँ | अन्य चित्र या ते देव-मंदिर में 
बनाए जायें या राजसभा में। राजसभा के छेड़कर 
राजा के निजी घरों में भी ऐसे चित्र नहीं बनाने 
चाहिएँ । 

&--चित्रण के लिये ज़मीन तैयार करने के तथा रंगों के 
उपादान एवं उनके बनाने के ब्योरे भो दिए गए हैं। 
मूल-रंग पाँच माने गए हैं--नीला, पीला, लाल एवं 
सफेद तथा काला । 

यह उल्लेख भीक-नक चित्रकार के अपने घर में 
चित्रण नहीं करना चाहिए । इस विधान का भावाथ 
विद्वानों ने कई प्रकार किया है किंतु मुझे तो सीधा 
अथ यह जान पड़ता है, जैसा कि आज भी परानेदार 
चित्रकारों की परंपरा है, कि घर में काम करने से 
कारीगर उन्नति नहीं कर पाता | जब तक बाहर निकल कर 
चार कारीगरों का मुकाबला नहीं करता तब तक उसकी 
विद्या जहाँ की तहाँ रह जातो है; बल्कि ब्रिगड़ने 
लगती है । 

७--कलम की कमजेरी, मे।टी रेखाएँ, श्रसम विभाग, बेमेल 
रंगों का प्रयोग, रस का अभाव, भाव-रहित दृष्टि तथा 
गंदापन एवं चेतना का अभाव, ये चित्रों के देधष हैं । 
उचित प्रमाण, उचित विभाग, माधुयं और साहश्य एवं 
सजीवता, ये चित्रों के गुण हैं। जिस चित्र में ऐसा जान 
पड़े कि चित्रस्थ मूति में प्राण स्पंदित हो रहे हैं वही चित्र 
शुभ-लक्षण-संपन्न हे। जे चित्रकार साए व्यक्ति में 
साई हुई चेतना और मृत में उसका अभाव दिखाने में 
समय होता है तथा जिसके बनाए सादश्य निशाने की 
तरह ढीक बैठते हैं (शल्यविद्ध) वह्दी चित्र-विद्या का 
जानकार है। 
चित्रों के सौंदय का रहस्य समभनेवाले उसकी 
रेखाओं से उसकी उत्तमता-अनुत्तमता का निर्णय करते 
हैं। जे उनसे कम समभदार हें वे परदाज देखकर 
फैसला करते हैं। स्त्रियाँ चित्र के आलंकारिक अंश की 
गुन-गाहक हैं ओर इतर जन रंगों की तड़क-भड़क पर 
जाते हैं । 
जहाँ चित्र बने होते हैं वह घर सूना नहीं लगता । 
सब कलाश्ीों में चित्रकला श्रेष्ठ है; यह मांगल्य और धम, 
अथ, काम, मेक्त के! देनेवाली है । 
अजंता आदि के चित्रों से प्रत्यक्ष है कि चित्र-सूत्र कारा 
शास्त्र न था बल्कि उसके सिद्धांत एवं विधान पूर्ण रूप से बतें 
जाते थे | 

ख--उत्तररामचरित --भवभूति की यह अमर रचना 
इसी काल की हे। इसका प्रसंग चित्रों से हीं प्रारंम होता है। 
भगवान्‌ रामचंद्र के पास अष्टावक्र ऋषि आए. हैं। वे बातें कर 
डी चुके हैं कि लक्ष्मण आ जाते हैं ओर भगवान्‌ से कहते हैं कि 
“उस चित्रकार ने हमारे बतलाने के श्रनुसार आपके चरित इस भीत 
के ऊपरी भाग में उरेहे हैं, उन्हें आय देखें?” | इसपर सीतादेवी और 
महाराज उन चित्रों के देखने लगते हैं। उनमें सीता की अग्नि- 
परीक्षा तक की पूरी रामायणी कथा अंकित है | पहले उन दिव्यास्त्रों 
के मूर्तिमान्‌ चित्र हैं जे रामचंद्र के ताटका-बध के लिये विश्वा- 
मित्र से प्राप्त हुए थे। भगवान्‌ उन्हें देखकर सीतादेवी से प्रणाम 
कराते हैं कि वे दिव्यास्त्र उनके गर्भस्थ संतति के अनायास प्रास 
है| जाये । फिर मिथिला के वृत्तांत हैं। उन्हें देखकर मैथिली 
कहती हें--“अहे।, यहाँ खिलते हुए नव-नील-कमल-से सॉवले, 
स्निग्य, मसूण, मांसल सुभग देहवाले आयपुत्र के बनाया है । 
उन्होंने शंकर के शरासन के कुछ न गिनकर तोड़ डाला है और 
विस्मय-चकित मेरे पिता ( जनक ) एकटक उनके भोले मुह के, 
जिस पर काकपत्ष शेभित हैं, देख रहे हैं?। 
लक्ष्मण उन्हें दिखाते हैं--यह देखिए, आपके पिता 
तथा पुरोहित शतानंद, वसिष्ठ आदि समधियों की श्रर्चा कर 
रहे हैं? | 

राम कहते हैं-..'“यह देखने ही याग्य है; विदेहों और रघुओं का 
संबंध किसे न रचेगा,जहाँ देनें ओर विश्वामित्र ही समधी हें?। 

सीतादेवी वैवाहिक दृश्य के देखकर कहने लगती हें-...“यह, 
आप चारों भाई गादान-मंगल करके विवाइ-दीक्षित हुए हैं। 
अह्दे, ऐसा लगता है कि में उसी स्थान और उसी समय में हूँ” । 

राम का भी वैसा ही भान होता है और वे सीता का ध्यान 
पाणिग्रहण के दृश्य की ओर आकर्षित करते हैं। 

लक्ष्मण, ओर ब्येरे में पैठकर भरत की वधू मांडबी और 
शत्रुघ्न की वधू श्रतकीत्ति के चित्र दिखाते हैं। इसी के बाद इस 
प्रसंग का सर्वेत्तिम अंश आता है। उमिला (लक्ष्मण-पत्नी) के चित्र 
को इंगित करके सीता लक्ष्मण से पूछुती हैं--“वत्स, और यह 
कान है”? ? लक्ष्मण लजा जाते हैं ओर मन ही मन मुसकरा 
कर प्रसंग बदलने के लिये परशुराम-कांड के चित्र दिखाने 
लगते हैं । 

क्रमशः वे लेग राम के करिष्किधा पहुँच जाने तक के चित्रों 
के देखते हैं और उनके हृदय में प्रसंगानुकूल भाँति भाँति के 
भावों की क्रिया एवं प्रतिक्रिया होती हे । 

यह सुदर और लंबा प्रसंग उस समय के जीवन से चित्रों 
के घनिष्ठ संबंध का विशद परिचायक हे। ये चित्र ऐतिहासिक 
नहीं, जीवन की घटनाओं के संरक्षण के लिये बनाए गए ये (६ ६), 

से तो उस घरेलू आंतरिक बातचीत से स्पष्ट हे जिसका कुछ श्रंश 
ऊपर अवतरित है। 

फुटकर उल्लेस्व--हृष॑चरित से ज्ञात होता है कि राजा की 
भेंट में अन्य वस्तुओं के साथ चित्रण की सामग्री भी हती थी । 

इन दिनों चित्रविद्या राजकुमारों को शिक्षा का एक अंग थी। 
दशकुमारचरित में उल्लेख है कि कुमार उपद्दरवर्मा ने स्वयं 
अपना चित्र बनाया था। संभावना होता है कि यह प्रथा पुरानी 
थी, क्योंकि कथासरित्सागर के अनुसार उदयन का कुमार नरवा- 
हनदत्त चित्रकला, मूतिकला और संगीत में निष्णात था | 

महावंश लिखता है कि महाराज ज्येष्ठतिष्य स्वयं चित्रकार थे 
और अपनी प्रजा के इस विद्या में शिक्षित करते थे । 

नायक-नायिका में प्रेम उत्पन्न हेने के जे तीन मख्य हेतु हैं 
उनमें प्रत्यक्ष-दशन ओर स्वप्न-दर्शन के साथ साथ चित्र-दर्शन भी 
है। प्राचीन साहित्य में इसके अनेकानेक उदाहरण पाए जाते हैं 
जे मुख्यतः: इसी काल से चलते हैं । 

शयनागार तथा सूतिकाणदह तक के चित्रण के कई उल्लेख 
मिलते हैं । 

६२२. दृहत्तर भारत के पूवे मध्य कालीन चित्र-- 

शअ्रपर-भारत--तिब्बत से उत्तर और चोन से पश्चिम जे 
बड़ा भू-भाग पामीर तक फैला है उसमें प्राचीन काल से तुखार 

और ऋषिक नामक वन्य एवं अनिकेत आय जातियाँ रहती थीं। 
अशेक के समय में वहाँ भारतीय बस्ती की नींव पड़ी और यहाँ के 
प्रवासी वहाँ का अंधकार दूर करने में प्रदत्त हुए। रसरी शती ई० 
पू० से चीनियें ने भो इस काम में हाथ बटाया। खुतन की, जा 
उक्त भूभाग का एक मुख्य स्थान है, एक पुरानी ख्यात है कि वहाँ 
विजय-सभव नामक एक राजा हुआ जिसके समय में आयं-बैरोचन 
ने पहले पहल तुखार-ऋषिकों के भारतीय लिपि सिखाई जिसके 
कारण उनकी भाषाओं के सब ग्रंथ ब्राह्मी-जनित लिपि में लिखे 
गए.। वैरोचन का शिक्षा-प्रचार लग० १०० ई० पू० में हुआ। 
इसके बाद से वहाँ भारतीय और उनकी संस्कृति इस प्रकार जम गई 
कि आजकल के ऐतिह/सिकेां ने इस भूभाग का नाम, प्राचीन इति- 
हास में, अपर-भारत (सरइं-डिया) रखा है । इस भारतीय संपक 
के कारण ईसवी सन्‌ के आरंभ से पहले ही तुखार-ऋषिक बहुत कुछ 
सम्य हो गए. थे तथा उनके द्वारा चीन और भारत का संबंध 
भी स्थापित हो गया था। 

१८६६ ई० से सर ओऑरेल स्टीन, श्रध्यापक गनबेडल तथा डा० 
लेकॉक आदि विद्वानों ने अपर-भारत में खेज आरंभ की और वहाँ 
के अनेक स्थानें से, मुख्यतः तकलामकान मरुभूमि में बालू के नीचे 
से प्राचीन सभ्यता की श्रनेक वस्तुएँ और अवशेष निकाले । 
इनमें कितने ही सुदर भित्ति-चित्र, लकड़ी पर बने चित्र-फलक 

तथा सूती एवं रेशमी कपड़े पर बने चित्र-पट भी हैं, जिनमें भारतीय 
शैली को प्रमुखता के साथ साथ चीनी तथा ईरानी कला का पुट भी 
पाया जाता है। इनमें से कुछ मुख्य चित्रों का परिचय यहाँ दिया 
जाता है | 

मीरान में दे भग्न मंदिर मिले हैं जिनमें भित्ति-चित्र भी हैं । 
इनमें से एक में बेस्संतर-जातक का चित्रण है जिसका संयोजन इस 
जातक की भरहुत वाली प्रस्तर-मूर्ति के अनुसार है, जिसकी 
प्रतिकृति कुषाण काल के गांधार शिल्पियां ने भी अपनी प्रस्तर- 
कला में को हे । मीरान का उक्त चित्रण ई० ४थी शती का है किंतु 
अपर-भारत के अधिकांश चित्र ७वीं-८वीं शती के ही हैं | इनमें दंदा- 
नउइलिक़ के चित्र मुख्य हैं। वहाँ के एक चित्र-फलक पर एक 
ओर त्रिमुख का आलेखन हे जे। दे बैलां पर बैठे हैं ("लक-७ख)। 
इसमें सारी मूर्ति ओर उसके अंग-प्रत्यंग भारतीय हैं, केवल बीच के 
ओर दहिने मुख पर चीनी प्रभाव हे। बाएँ सवाचश्म मुख की 
नाक और आँख में अपने यहाँ की मध्यकालीन वह विशेषता 
विद्यमान है जिसकी चर्चा ऊपर, ५ २०७ में हो चुकी हे और 
विशेष रूप से अगले प्रकरण में की जायगो | यतः यह क्षेत्र बाद्ध है 
अतः यह चित्र लेकेश्वर का हे सकता है। इसी क्षेत्र से यह 
ध्यान चीन और जापान भी पहुँचा, जहों अब तक चल रहा है। 
इस चित्र-फलक को दूसरी ओर एक दाढ़ीवाले चतुभु ज व्यक्ति, 

संभवतः बेधिंस क्त्य का बैठा हुआ चित्र है जिसका पहिनावा, चपका 
हुआ अँगरखा और नेकदार बूट, ईरानी हे। अन्यथा उसको 
हस्तमुद्रा, कान के कु डल आदि पूर्णतः भारतीय हैं । 

दंदानउइलिक़ का सबसे प्रसिद्ध आलेखन एक मित्ति-चित्र है 
जिसमें एक छोटे से पद्मतड़ाग में खड़ी हुई एक ज््री है, जिसके कान, 
कंठ, भुजा तथा हाथ में भारतीय आ्राभूषण हैं एवं उसी प्रकार कमर 
में छुद्रघंटिका की चार लड़े' हैं । इसकी ठवन, हस्तमुद्रा और श्रँंगु- 
लियें का लचाव मी सवंथा यहीं का है। साथ में एक छेाटा सा 
बालक हे । देनों मुखाकृतियों पर चीनी प्रभाव है। पृष्ठिका में 
ध्यानी बुद्ध का चित्र है तथा बगल में दे बाद्ध स्थविर बने हैं । 
इनमें भी केवल मुख पर चीनी प्रभाव हे। यह चेहरों का चीनी-पन 
वहाँ के मनुष्य-मुखों की अ्नुकृति के कारण है । 

कूचा क्षेत्र में अनेक गुफाओं में चित्र हैँ जिनमें पर्याप्त भार- 
तीयता है, उदाहरणार्थ बहाँ ब्रह्मा, इंद्र श्रौर पाबंती तथा नंदी सहित 
शिव के चित्र मिलते हैं। एक स्थान पर बादल से विंदु-प्रहण करते हुए. 
चातकें का चित्र है। इन बादलों में सर्पाकृति बिजली बनी है | इस 
प्रकार का अंकन राजस्थानी चित्रों में बहुत इधर तक पाया जाता है। 

भारतीय पुरातत्व विभाग ने अपर-भारत में संग्रहीत चित्रादि 
का एक विशाल संग्रहालय दिल्ली में बना दिया दे जिससे वहाँ को 
कला ओर प्रत्न के अध्ययन में बड़ी सुविधा हो गई है | 

जोन, कोरिया तथा ज्ञापान--चीन में भारतीय चित्रकला 
अपर-भारत द्वारा ही गई, और वहाँ से कारिया दाती हुई जापान 
पहुँची । चीनी सम्राट यांग-टी ( ६०५-६१७ ई० ) के दरबार में 
खुतन का एक चित्राचाय था। वहाँ के लेखकें के श्रनुसार उसका 
और उसके पुत्र का, भारतीय शैलो के बाद्ध चित्र बनाने में बड़ा 
ऊँचा स्थान था। कोरिया में, वहाँ से जापान में, मुख्यतया 
इसी चित्राचाय के पुत्र ने भारतीय चित्रण का प्रचार किया। 
पुरानी जापानी कला में सुस्पष्ट भारतीय प्रभाव का यही कारण 
हे। इस प्रकार के पूव-मध्यकालीन ( लग० ८वों शती ) अनेक 
उदाहरण वहाँ के हे।रिउजी और नारा वाले बीद्ध विहारों के मित्ति- 
चित्रों में विद्यमान हैं ( फलक--७ क )। 

जिस प्रकार अपर-भारत से भारतीय चित्रकला चौन-कोारिया- 
जापान तक पहुँची उसी प्रकार वहीं (अपर-भारत) से उसका प्रभाव 
ईरान, लघु एशिया, अरब एवं मिस्र तक व्याप्त हुआ । 


भष् 

६ २३. उत्तर-मध्यकाल ( १०वीं-११वीं शती ई० से 
१४वीं शती ई० के उत्तराधे तक )--यें तो मध्यकाल के साथ 
ही--जिसका आरंभ राजनीतिक इतिहास के अनुसार वशोधर्मा के 
बाद, श्रर्थात्‌ ४४० ई० से और सांस्कृतिक दृष्टि से उसके कुछ 
बाद श्रर्थात्‌ ६ढीं शती के आरंभ वा पूर्वार्ध से द्वाता है--विंध्येत्तर 
भारत का हासयुग आरंभ हो जाता हे, हमारा मस्तिष्क माना 
अपने के पूर्शता तक पहुँचा मान कर आगे बढ़ना छोड़ देता हे, 
जीवन के सभी व्यापारों में--संस्कृति के सभी अंगों भें-...हमारी 
ऊर्जध्विता एवं ओजस्विता का अभाव हे जाता है और राष्ट्र 
अपने कतव्य की उपेक्षा करने लगता है, परंतु १०वीं-११वीं 
शती से तो यह हास सवतेामुख सड़ाव ओर अधःपतन के 
पहुँच जाता है। तभी से काई चार-छः सो वष का, उत्तरोत्तर 
दुरवस्थावाला समय उत्तर-मध्यकाल है । राजनीतिक कलना के 
अनुसार इस काल के माप में कुछ--कुछ दी--अंतर पड़ता है। 
यहाँ, चित्र-कला की दृष्टि से, इसकी व्याप्ति का समय दिया गया है। 

6 २४. उत्तर-मध्यकालीन चित्र-शासत्र तथा अन्य 
भ्रंथों में चित्र-च्चां-“उक्त दुर्वस्था की ओर चित्रकला भी ढुलक 
चली थी, इसका आभास हम ऊपर पा चुके हैं ( $ १० ड' )। इस 
काल में पहुँचकर, संस्कृति के अन्य सभी अंगों को भाँति वह भी, 
देश के अधिकतर भागों में, अध:पतित हे चुकी थी । इस संबंध 
में आगे विशेष विवेचन की आवश्यकता पड़ेगी; एकाघ प्रश्न के 
निर्णय के लिये, जिनके विषय में हम अन्य विद्वानों से भिन्न निष्कर्ष 
पर पहुँचे हैं, अधिक ब्योरे में पैठना पड़ेगा (६ २५ ख ), श्रतएव 
अन्य कालों की भाँति यहाँ, पहले इस काल के चित्रों का वर्णन न 
करके हम चित्र-विषयक वाडइमय और अन्य वाइुमय में उसके 
उल्लेख के विवरण देने में प्रवृत्त होंगे-- 

क--अभिल षिताथैचितामणि--११२६ ई० में चालुक्य- 
बंशीय सेमेश्वर भूपति ने उक्त वा 'मानसेल्लास! नाम का एक 
विश्वकेषात्मक ग्रंथ लिखा जिसे मैसूर विश्वविद्यालय ने प्रकाशित 
किया है। इस अ्ंथ के तोसरे अध्याय में वास्तु-विद्या के अंतर्गत 
चित्रकला पर भी एक लंबा प्रकरण है जिसकी कतिपय मुख्य 
बाते इस प्रकार हैं -- 


सोमेश्वर श्रपने के चित्र-विद्या-विरंचि कहता हे । 
उसके मतानुसार चित्र चार प्रकार के होते हैं--- १-विद्ध- 
चित्र, जिसमें दपंण के प्रतिबिब को भाँति साहृश्य हो 

(मिलाइए चित्रयत्र का शल्यविद्ध, प०५१ )। २-- 
अविद्ध चित्र, जिसे चित्रकार तरंग उठने पर बनावे श्रर्थात्‌ 
काल्पनिक या भावोपपत्चन । ३--रस-चित्र, अथांत्‌ रसें 
की अभिव्यक्ति करनेवाले चित्र जिनके देखते ही दर्शक का 
उन रसों से तादात्म्य हो जाय । हमने देखा दे कि रस- 
चित्रों की चर्चा चित्र-सूत्र में भी हुई है (प्रृ० ४६ )। 
४--धूलि-चित्र जिसका उल्लेख हम आरंभ में ही कर 
आए हैं ($५)। 


भित्ति-चित्र बनाने के लिये भीत का पलस्तर केसा 
दाना चाहिए और उसे केसे बनाना चाहिए, उस पर 
लिखाई करने के लिये ज़मीन कैसे तैयार करनी चाहिए, 
इसका ब्योरेवार वर्णन है। जमीन एवं रंगों में पकड़ 
के लिये सरेस दिया जाता था जिसे वज्जलेप कहे थे | यह 
भेंसे की ताजी खाल से बनता था | इसके बनाने की विधि 
भी दी है । 


पलस्तर पर जमीन तैयार करके (अर्थात्‌ श्रस्तर-बद्दी 
करके ) भाषुक एवं सूक्रम रेखा-विशारद चित्रकार चिंतन 
द्वारा अर्थात्‌ अंतद ष्टि से देखकर, उस पर अनेक भाव 
और रस वाले चित्र अच्छी रेखाओं और समुचित रंगों 
से बनाता था। आलेखन के लिये वह कलम के सिवा 
पंसिल की-सी किसो चीज का भी प्रयेग करता था जिसका 
. नाम वतिका दिया है। पहले इसी से आकार टीपता था, 
फिर गेरू से उसकी सद्घी टिपाई करता था, तब समुचित 

रंग भरता था; ऊँचाई दिखाने के लिये उजाला ( लाइट ) 
ओर निचाई के लिये साया (शेड) देता था। तैयार चित्र 
के हाशिए की पट्टो काले रंग से करता था और वस्त्र, आम- 
रण, चेहरई आदि को खुलाई महावर (>आलता, 
अलक्तक ) से करता था। भित्ति-चित्र के द्वी विधान से 
अन्य चित्र भी बनते ये। इसके उपरांत शुद्ध और 
मिश्रित रंगों का वर्णन है। 

चित्रों में सोने के उपयाग का विधान पहले पहल 
इसी ग्रंथ में पाया जाता है। चित्रों के लिये सोने के 
तबक से हलकारी सेना बनाने की जो प्रक्रिया इसमे दी 
है बह आजकल की प्रक्रिया से अधिक भिन्न नदीं। जिस 
प्रकार आधुनिक चित्रकार चित्र पर सेना लगाकर उसे 
माहरे से इसलिये घोटते हैं कि वह चमक उठे उठी 
प्रकार उस समय शूकर के दाँत से यह काम लिया 
जाता था | 

इसके उपरांत भिन्न भिन्न रुखों और अ्रंगों के 

प्रमाणों एवं शारीरक का बड़ा लंबा वर्णन है। 


ख--इस काल के श्रन्य वाडनमय में के कुछ मुख्य उल्लेख इस 
प्रकार हैं-- 

१--मागधी प्राकृत की जैन कहानी झुरखुंदरीकहा में 
(रचना-काल १०३८ ई०) चित्रों के उपयोग के कई प्रसंग मिलते 
हें--इसके तीसरे अंश में एक श्लेष-चित्र की बहुत ही सुदर 

कल्पना है। केाई नायक एक ही नायिकां पर रीका है, अन्य की 
ओर उसका ध्यान नहीं है। इस बात के एक अवमोनिता एक 
अ्रमर और कुमुदिनी-राजि का चित्र बनाकर व्यक्त करती है कि 
मधुप एक का रस लेने में अ्रन्य सबें के भूल गया है। इस 
चित्र के नीचे चित्रकरी ने एक उपयुक्त पद्य भी लिख दिया था । 

इससे यह भी जान पड़ता है कि मुगल, राजस्थानी और पहाड़ी 
चित्रों की प्रदृत्ति के प्रतिकूल उस समय ऐसे चित्र भी अंकित हे।ते 
थे जिनमें मानव आकृति का देना आ्रवश्यक न था। इस काल 
की एक चित्रित जैन पोथी में सूयेदिय का दृश्य है। उसमें मी मानव 
आकृति नहीं है। इसी प्रकार एक उल्लेख मिलता है कि किसी 
राजप्रासाद में, फर्श पर मेरपंख का एक ऐसा चित्र बना दिया 
गया था कि राजा उसे वास्तविक समककर उठाने लगा और 
उसके नख में चोट आ गई | 

२--प्राकृत की ही एक अन्य जैन कहानी तश्गवती में ते 
एक ऐसा प्रसंग आता है कि उस समय चित्र की प्रदर्शिनियों का 
हैना संभवित द्वाता हे-तरंगवती का नायक कहीं चला गया है 
अत; वह अपने घर में चित्रों का एक प्रदर्शन करती है कि शायद 
उसके द्वारा उसका पता चल जाय। यह ग्रंथ हमारे बर्शनीय 
समय के कुछ पहले पादलिप्ताचाय्यं ने लिखा था किंतु इसको 
पुनरावृत्ति और संक्षेपण इसी काल में हुआ था। 

३--विल्हणकृत कर्णखुंदरी ( रचना-काल १०६४ ई०-- 
१०६४ ६०) में नायंक का अनुराग नायिक्रा का चित्र देखकर 
उत्पन्न हाता है । 

' ४--हेमचंद्राचाय के जिषशिशलाकापुरुषचरित्र से पता 
चलता है कि राज-मवनें में एक चित्र-सभा रहती थी जिसमें 
मित्ति-चित्र बने हेते थे और यह काम अनेक चित्रकारों में (जिनकी 
इस समय तक भी श्रेणियों अर्थात्‌ पंचायती संस्थाएँ देती थीं ) 
बॉट दिया जाता था | 

४--बृहत्कथा के देनों सारांश सोमदेव-कृत कथासरित्सागर 
तथा क्षेमेंद्रकरत बृहत्कथामंजरी, इसी काल में निर्मित हुए । 
इनमें चित्रों के जे। वर्णान भरे पड़े हैं उन्हें वृहत्कथा के समय का 
ही निदर्शक न मानना चाहिए बल्कि इन संक्षेपकें के समय तक 
की बात भी समझनी चाहिए, क्येंकि कहानियों के ग्रंथों में बराबर 
परिवतन हेते रहते हैं । 

इन कथा-अंथों के प्रमाणों से सिद्ध होता है कि जनता की उस 
समय चित्र-कला में रुचि थी ओर संस्कृति में उसे प्रमुख स्थान प्राप्त 
था; केवल पेशेकार चित्रकार और चित्रकारिणी ही नहीं दाती थीं 
बल्कि राजा से लेकर प्रजा तक सभी श्रेणी के स्त्री और पुरुषों में 
इसका अभ्यास ओर प्रयोग प्रचलित था | प्रणय और परिणय में 
इनका विशेष उपयोग होता था। समाज में चित्रकारों का आदर था 

और चित्र, साहित्य में वर्शानीय वस्तुश्रों में था। कथासरित्लागर 
में एक जगह शबीढहों ( व्यक्ति चित्र ) के चित्राघार ( अलबम ) 
का जिक्र आया है। मुगलों के जमाने में ऐसे चित्राधारों का 
बड़ा रिवाज था। किंतु यह निविवाद है कि वे इस प्रथा के अपने 
संग न ले श्राए० थे। श्रतएव संभवतः यह उनकी उपज न थी 
बल्कि, इसी भारतीय रीति का अनुकरण था; जिस तरह उन्होंने 
यहाँ की और सैकड़ों बाते अपना ली थीं। 

कथासरित्सागर की एक कहानी में यह प्रसंग आता है कि 
एक चिकने खंमे पर चित्रकार ने चित्र बना दिया जिसे मूतिकार ने 
तराश कर मूति में परिवतित कर दिया। संभवतः ऐसी प्रथा उस 
समय थी । श्राज दिन भी मूततिकार का चित्रकार, मूर्तियों के लिये 
नकशा (स्केच) देता हे । 

कथासरित्सागर में कई ठिकाने चित्र-पट का भीत पर 
टॉगने की चर्चा भी है। जान पड़ता है कि इस काल भे भित्ति-चित्रों 
के बदले अधिकतर यही रिवाज था। नेपाल-तिब्बत में चित्र-पट 
के लठकाने को प्रथा आज भी पाई जाती दै। उक्त स्थानों की 
चित्रकला मुख्यत: इसी काल की परंपरा में है, अतएव यह प्रथा 
उक्त अनुमान की पेषक है । 

६ २४. इस कार के चित्र--भित्ति-चित्रों का जमाना 
संभवत: पू्व मध्यकाल के साथ बीत चुका था। वेरूल में भोज के 

भतीजे उदयादित्य (१०४६-१०८० ई०)के बनवाए.मित्ति-चित्र हैं किंतु 
इनके सिवा इस काल के भित्ति-चित्र का कोई विशिष्ट उदाहरण 
अभी तक नहीं मिला। यों तो अपने यहाँ भित्ति-चित्र-कला कौ 
परंपरा आज तक चली आई हे१, बल्कि ये कहना चाहिए कि अपने 
यहाँ के छेटे चित्रों का विधान भी स्वथा भित्ति-चित्रों पर अवलंबित 
है अ्रर्थात्‌ भित्ति-चित्रों श्रोर अन्य चित्रों की शैली में यहाँ, यारप 
की भाँति अंतर नहीं हे, किंतु भित्ति-चित्रों के उत्कंष॑ और प्रभुखता 
का युग पूर्व मध्यकाल तक ही मानना पड़ेगा । 

क--पाल-शैली-- अब इस काल के पुस्तक-चित्र ही मुख्यतः 
प्राप्त हैं, शैली के अ्रनुसार जिनके दे| मेंद हैं। इनमें से एक ते 
१०वीं शती से १३वीं शती तक के बंगाल, बिहार ( मुख्यतः नालंदा 
श्रौर भागलपुर के निकट विक्रमशिला के ) और नेपाल में लिखित 
प्रश्नापारमिता आदि महायान बाद्ध पोथियां के और उनके इधर 
उधर के पटरों पर के चित्र हैं। यहाँ उन्हीं का परिचय दिया जायगा | 
दूसरे की सविस्तर चर्चा आगे की जायगी ($ २५ ख, ख १ )। 
ये पोधियाँ बहुत बढ़िया जाति के ताल-पत्र ( राजताल ) पर लिखी 
हैती हैं। पत्रों का माप प्राय: २२३” ८२१” होता है। इन 
पत्रों पर बड़ी ही सुन्दर और जमी हुईं देवनागरी लिपि के तात्कालिक 


१--खून्य भोति पर चित्र, रंग नहिं?--तुलसी। 

रूप में ग्रंथ लिखा रहता है| अक्षर बिलकुल एक नाप-जोख के और 
मशीन के कटे हुए जान पड़ते हैं तथा उनकी स्याही का चटकीला- 
पन आज भो ज्यें का त्यां दीखता है। इन पत्रों पर बीच बीच 
में महायान देवी, देवताओं और दिव्य बुद्धों के चित्र बने रहते हैं 
: फलक--८ ) और इधर-उधर के पटरों पर बुद्ध की जीवनी तथा 
जातकों के दृश्य रहते हैं। इनमें लाल ( सिंदूर, हिंगुल तथा 
महावर ), पीला ( हरताल वा संभवतः प्योड़ी ), नौला € लाज- 
बर्ती तथा नील ), सफेद एवं काला, ये मूल रंग तथा इनके 
मिश्रण से उत्पन्न हरे, गुलाबी, बैगनी, फाखतई आदि रंगों का 
प्रयाग मिलता हे। जहाँ जिस रंग का प्रयाग हे वहाँ, श्रधिकतर , 
उसी की गहरी रंगत से खुलाई की गई हे। कहीं कहीं खुलाई के 
लिये काले रग का प्रयाग भी हुआ है। सोने का प्रयाग इनमें 
नहीं पाया जाता । पटरों पर के चित्रों पर उनकी रक्षा के लिये 
लाख चढ़ी होती हे । 

शेली की दृष्टि से उक्त तीनों केंद्रों के ऐसे चित्र प्रायः अभिन्न 
हैं| यदि कोई अंतर दे तो यही कि नेपाल के कुछ चित्रों की मुखा- 
कृति में कुछ मंगोलपन पाया जाता है जिसका कारण और कुछ 
नहीं, वहाँ के मानव रूप का प्रभाव हे | 

१६वीं शती के तारानाथ नामक तिब्बती इतिहासकार द्वारा 
निर्मित बाद्ध इतिहास में भारतीय चित्रकला का इतिहास भी है | 

उससे जान पड़ता है कि ७वीं शर्ती में पश्चिम भारत में, मारथाड़ से 
एक चित्र-शेली प्रचलित हुई और ६वीं ।शती से पूब मारत में एक 
शेली चली। पहले ते नेपाल के चित्रकार पश्चिम भारतीय शैली 
में काम करते ये किंतु पीछे से उन्होंने पूरवी शैली के श्रपना लिया 
था। यही पूरबी शेली उक्त चित्रों की होनी चाहिए क्येंकि प्रायः 
ऐसे सभी चित्रित अंथों में पाल संवत्‌ वा पाल राजाओं का उल्लेख 
मिलता है जिनका साम्राज्य पूरबी भारत में था। अतएत्र आज- 
कल इस शेली के पालछ-शैल्ी कहना अनुचित न होगा। ध्वीं 
शती से पूरबी भारत में चित्रण-शैली के चलने का राजनीतिक 
तात्पय यही हुआ कि पालों के समाञ्रय में जिस प्रकार एक मूर्शति- 
कला प्रचलित हुईं उसी प्रकार, प्राय: उसौक्षित्र में, इस चित्रकला 
का भी विकास हुआ। 

इस शैली में अजंता की परंपरा की विशेषताएँ सजीव रूप में 
पाई जाती हैं, यद्यपि साथ हो साथ हास की विशेषताएं भी दोख 
पड़ती हैं, जे। मुख्यतः: ये हैं --ध्यानों का एक निश्चित रूप; अंगों, 
मुद्राओं और ठबन में अकड़-जकड़; सवाचश्म चेहरों की अधि- 
कता तथा उनकी अतिरिक्त लंबी नाक । यह अतिरिक्त लंबी नाक 
वा परली आँख यद्यपि वेरल  $ २० ४ ) वा दन्दानउइलिक के 
(६ २२. अपर-मारत ) किंवा आगे (६२५४५ ख ) उल्लिखित 
तथा-कथित जैन शैली के चित्रों की भाँति चेहरे की सीमा के बाहर 

निकली हुई नहीं होतो फिर भी पाल शेली के सवाचश्म चेहरे उक्त 
आलेखनों से बहुत मिलते हैं। इनमें के किसी किसी सवाचश्स 
चेहरे में उक्त विशेषताएं. पाई भी जाती हैं। 

फिर भी इस काल की दूसरी शैली से, जिसकी चर्चा इसके 
बाद की जायगी इसमें हास के चिह्न अपेक्षाकृत बहुत कम हैं श्रोर 
इसे पूर्व मध्यकालीन चित्रों के संग आसन मिल सकता दहे। इसका 
कारण बौद्ध प्रभाव हो सकता है क्‍्येंकि यह कला, जैसा कि हमने 
अभी कहा हे, पालों की समाश्रित थी जे बाद्ध थे। साथ हो उस 
समय भारत में बैद्धधर्म भी मुख्यतः नेपाल, त्रिह्दार और बंगाल ही में 
बच रहा था। तारानाथ ने भी इत बात का लद्षय किया है कि 
जहाँ जहाँ बैद्ध धर्म था वहाँ अन्य ज्षेत्रों की अपेक्षा कला का हास 
कम हुआ था । 

ये वाल पोथियों दुष्प्राप्य हैं। देश में इनके उदाहरण नेपाल 
के राजकोय पुस्तकालय तथा राजगुरु के पुस्तकालय एबं कलककत्ते के 
रॉयल एशियेटिक सोसाइटी, आचार्य अबनींद्रनाथ ठाकुर के संग्रह 
तथा श्री अजित घोष के संग्रह में और काशी के कला-भवन संग्रहा- 
लय में तथा बड़ोदा के संग्रहालय में हैं। विदेश में इनके अ्रनेक 
उदाहरणों में से मुख्य, बेस्टन (अमरीका) के संग्रहालय में हैं । 

ख--तथाकथित जैन, ग्रुज़रात वा पश्चिम-भारत- 
शैली--श्वेतांबर जैन संप्रदाय के--निशीयचूर्णा, अंगयूज, त्रिषष्टि- 


ब्द 

शलाकापुरुषचरित्र, नेमिनाथचरित्र, कथारलंसागर, संग्रहणीयसूत्र, 
उत्तराध्ययन सूत्र, तथा कल्पसूत्र + कालककथा इत्यादि हत्यादि-- 
ग्रंथों की तालपत्र पर लिखित ११०० ई० से १५वीं शत्ती के मध्य 
तक की सचिन्न प्रतियों में तथा उसी शैली की कागद पर लिखी 
१४वीं शती के आरंभ से १५वीं शती के प्रायः श्रंत तक की प्रतियें 
में एक खास शैली के चित्र उरेहे गए हैं ( फलक--६ )। इस 
शैली की मुख्य विशेषताएँ ये हैं-- 

प्राय: सब चेहरे सवाचश्म तथा एक केंड़े के, 
जिनकी नाक परले गाल से आगे के निकली हुई, कुछ 
कुछ गरुड़ की याद दिलानेवाली; डुड्डी अतिरिक्त छोटी 
ओर आम की गुठढली के आकार को जिससे हनु बहुत दूर 
और उसकी हड्डी उभरी हुई; श्राँखें पास पास तथा उनकी 
श्राकृति परवल की खड़े बल काटी हुई फॉक जैसी, जिनकी 
कटाक्ष-रेखा दूर तक बढ़ी हुई और पुतली श्रतिरिक्त छे।टी, 
परली आ्रॉख चेहरे की सीमांत रेखा के बाहर निकली हुई, 
मानो अ्रलग से जोड़ी गई; ऐँठी हुई श्रंगुलियाँ जैसे बायु- 
रोग के कारण उनकी यह दशा हुई दे एवं उनके सिरे 
ऐसे बोदे कि वे कपड़े की बत्तियाँ हों; वक्षु अतिरिक्त रूप 
से आगे निकला हुआ; उदर इतना कृश कि पचका हुआ 
जान पड़े; अंगमंगी, मुद्राएँ एवं श्रासन ब्रिलकुल अ्रकड़े- 
जकड़े हुए; पशु-पक्षी कपड़ों के गुड्डों-जैसे; प्रकृति, अर्थात्‌ 
बादल, वृक्ष, पव॑त एवं नदी आदि की लिखाई आलंका- 

रिक; चित्रों में प्रयुक्त रंगों की संख्या बहुत अल्प जिनमें 

लाल और पीले की प्रधानता; आकृतियां की खुलाई 

अर्थात्‌ सीमांत रेखाएँ स्थाही से की गई और इतनी 

भोंड़ी कि वे रोएं की कलम ( ब्रश ) से, जिसे आज- 

कल लेग भूल से कू ची कहते हैं, को गई जान नहीं पड़तों 

हैँ बल्कि ऐसा मालूम होता है कि निब की तरह किसी 

धातु की कलम से को गई हैं, ( कलम की खुलाई 

में एक तेजी रहतो दे और उसकी रेखाएं छोर तक 

पहुँचते पहुँचते पतलो दा जाती हैं, यह नहीं कि जिस 

मुठाई में वे चली आ रही हैं उसी में उनका अंत 

है| जाय ); लिखाई में जल्दबाजी, कमजोरी और कम 
कारीगर-पन | 

इस शैली का नामकरण पहले पहल जैन-शैली किया गया । 

इसका कारण यह था कि उस समय तक इस शैली के चित्रों का 

परिचय केवल जैन पोथियें से मिला था। यह नाम यद्यपि श्रब 

छेड़ दिया गया है फिर भी यहाँ उसके अनाचित्य का ब्यारा देना 

आवश्यक जान पड़ता है क्योंकि यह विषय अभी हिंदी-जगत्‌ के 
लिये अ्परिचित-सा हे । 

कम से कम अपने देश को कला में कभी संप्रदाय-परक भेद 

नहीं रहा है। उसमें जे कुछ अंतर दे से राजनीतिक थुग वा 

काल-परक हे । अतएव ब्राह्मण कला वा श्रमण (>बैद्ध, जैन) 

कला, ऐसा नामकरण सवया अ्रयुक्त हे। शुगकाल, कुशाण- 

काल, भारशिव-वाकाटक-काल, गुप्तकाल वा मध्यकाल की मूर्ति 
वा वास्तु कलाओं में किंवा चित्रों में केई भी संप्रदाय-परक 
विभेद नहीं पाया जाता। यह दूसरी बात दे कि उन उन 
संप्रदायों की विशेषताओं के कारण उनकी कलात्मक कऋृतियें में 
एकाध निजस्व हो किंतु डनका व्यापक रूप एक है | 

यही सिद्धांत तथाकथित जैन कला के विषय में भी लागू होता 
है । सित्तनवासल के जैन चित्र अजंता वा बाव के चित्रों से बिलकुल 
भिन्न नहीं। फिर १६वीं शती के तीसरे चरण से, भारतीय 
कला के पुनत्थान के बाद, जैन-विषय के चित्रों की कोई श्रलग शैली 
नहीं रह जाती। जहाँगीर-कालीन शालिवाइन के अंकित जैन 
चित्रों से लेकर आज तक के जैन चित्रों की काई अलग शैली नहीं 
हैं। ऐसी दशा में सित्तनवासल-वेरूल के बाद श्धवीं श्ती 
के ३सरे वा अधिक से अधिक अंतिम चरण तक ही एक अलग जैन 
शैली का अस्तित्व रहा हो, यह असंभव है | 

यह बात अवश्य है कि उक्त हजार आठ सौ बरस तक जैन 
संप्रदाय का प्रभाव देश के एक बहुत बड़े हिस्से पर व्यास था| 
फलतः इस काल के अधिकांश चित्रित ग्रंथ जैन संप्रदाय के ही हैं | 
ऐसे ग्रंथ आज भी हजारों की संख्या में प्राप्त हैं। इसका कारण 
यही है कि जैन मतावलंबी अपने घन ओर धामिंकता के लिये सदा 
से अद्वितीय रहे हैं; अतएब वे अपने ही लिये सचित्र सांप्रदायिक 

अंथ नहीं तैयार कराते थे बल्कि बहुत बड़ी संख्या में उनकी प्रतियाँ 
तैयार कराकर बाँटते मो ये। इन चित्रों में पाई जानेवाली हास की उक्त 
विशेषताओं का एक कारण यह भी है कि उक्त प्रतियाँ बड़ी जल्दी में 
प्रस्तुत हती थीं; क्योंकि उनकी माँग बहुत अ्रधिक तादाद में रहतो थी | 

किंतु उक्त प्रभाव का यह तात्पय नहीं कि एक श्रलग जैन शैली 
रही हो । चित्र-कला पर जैन प्रभाव केवल इस रूप में पड़ा कि 
इस ब्त-तपस्यावाले मत में प्रयुक्त दाने के कारण अनेक शतियों 
तक इस ( चित्रकला ) का रूप भी बहुत कुछ निगण्हीत रहा; जैन 
ग्रंथों के चित्रों वा श्रक्षों के ११वीं शती से १५वीं शी के प्रायः 
अंत तक के मिलनेवाले उदाहरणों में कोई विशेष परिवर्तन 
न मिलेगा, जिसके विपरीत जहाँगीर और शाहजहाँ-कालोन चित्र- 
शैलियों में कितना अंतर हे। जाता है। 

जैन शैली? नाथ का समर्थन कुछ लोगों ने यह मानकर भी 
किया कि ये चित्र जैन साधुश्रों के बनाए हुए हैं; किंतु ऐसा मानने 
की कोई गु जाइश नहीं पाई जाती। ये चित्र कुपढ़ लित्रकारों के 
बनाए हुए हैं जिन्होंने अपनी सूचना के लिये पोथियों की आयु 
( हाशिए ) पर कहीं कहीं चित्रों के विषय्र-निदंश टॉक लिए हैं। 
इन चित्रों की आकृति ब्रिलकुल बँधी होने के कारण कभी कभी उन 
चित्रकारों ने उन आकृतियां के। कतिपय इनी-गिनी रेखाओं द्वारा 
आयु पर लिख भी लिया है जिन्हें हम बीज-चिन्र कह सकते हैं । 

इनके सहारे बे पूरा चित्र बना लेते थे। फलक--६ में जो चित्र 
दिया गया है, उसकी आयु पर इस तरद्ट के चित्र बने हैं। कहीं 
कहीं इन चित्रकारों ने, निरक्षरता के कारण, चित्र के बेढिकाने भी 
# नो दिया है। अतएव उस समय के जैन साधुओं के चित्रकार 
मानना निरी कल्पना हे। 
जैन-शैली? नाम इस कारण भी सदेष है कि ऐसे चित्र, जैसा 
हमने आरंभ हो में कहा है, केवल श्वेतांबरीय जैन ग्रंथों में मिलते हैं । 
१६२५ ई० के लगभग गुजरात के प्रसिद्ध संस्कृत विद्वान्‌ स्व० 
आचाय केशवलाल हृषंदराय _व के कपड़े पर लिखित और चित्रित 
एक लंबा खर्रा मिला। यह वसंत-विलास नामक #ंगारिक मुक्तक 
काव्य की प्रति है जिसमें संस्कृत श्रोर प्राचीन गुजराती के छुंदों का 
संकलन है। इसका लिपिकाल १४५१ ६० है और लिपि-स्थान 
अहमदाबाद | इसमें पहले छुंद ओर उसके बाद चित्र दिए गए 
हूँ जिनकी संख्या उनन्‍्यासी हे । ये चित्र सवंथा उक्त शली के हैं । 
इस आविष्कार से हमारे चित्र के इतिहास का एक नया अध्याय 
प्राप्त हुआ । इसका विषय स्वथा ऐहिक होने के कारण, जो 
जैन सिद्धांतों से असंबंधित ही नहीं सवथा विपरीत भी है, जैन-शैली 
नाम का अंत हे! गया। पहले पहल श्री न्हानालाल चमनलाल 
मेहता ने इन चित्रों का परिचय प्रकाशित किया और इनके 
अहमदाबाद में बने होने के कारण, उन्होंने इस शेली का नवीन 

नामकरण गुजरात-शैली किया जिसे उस समय प्रायः सभी विद्वानों 
ने मान लिया | किंतु आगे चलकर इस विषय में कुछ मत-परिंवतेन 
हुआ, फिर भी यह नाम अंशतः चल रहा हे । 

इसके बाद ते इस शैली के कितने ही चित्रित अजैन ग्र'थ 
मिले, यथा--बालगोपालस्तुति, गीतगोबिंद,  दुर्गाससशती, 
रतिरद्ृस्य ( कामशास्त्र ) एवं एक कथा-काव्य इत्यादि। इनकी 
प्राप्ति से जैन-शैली हवा हे गई, साथ ही “गुजरात-शैली? नाम के 
परिवर्तन की आवश्यकता भी प्रतोत हुई क्‍योंकि अरब इस शैली के 
कितने ही ऐसे अंथ भी मिल चुके थे जिनका चित्रण-क्षेत्र गुजरात 
के बाहर था। अतएवं डा७ कुमारस्वामी ने 'पश्चिम-भारत- 
शैली” नाम का प्रस्ताव किया । उनकी मुख्य दलील यह थी क्रि 
प्राप्त ग्रंथों में से जे गुजरात के बाहर के हैं वे राजपूताने के हैं 
अत: यह शैली वही हे जिसके विषय में तारानाथ ने लिखा है कि 
वीं शी में पश्चिम मारत--मारवाड़--से एक चित्र-शैली 
चली । किंतु यह नाम भी माना नहीं जा सकता | 

है। सकता है कि तारानाथ को उक्त ढीक दे) और इस प्रकार के 
चित्र पहले पहल मारवबाड़ में ही बनने लगे हों, फिर भी इस नाम में 
दो दोष हैं, एक तो यह शेली पश्चिम भारत तक हो सोमित नहीं | 
तारानाथ ने ही बताया है कि यह नेपाल में पहुँच गई थी | उपलब्ध 
उदाहरणों द्वारा हम इसको बहुत विस्तृत क्षेत्र में व्याप्त पाते हैं। 

मालवे के गढ़मांडू में (जो धार से तेईस मील है ) प्रस्तुत 
की गई इस शैली की सचित्र जैन पुस्तकों की श्रनेक प्रतियों मिलती 
हैं। अहमदाबाद के श्री साराभाई मणिलाल नवाब ने, जिन्होंने 
इस प्रकार के चित्रों पर विशेष शोध किया है और जैन चित्रकल्प- 
दर म नामक एक सु दर अंथ भी प्रकाशित किया है, जिसमें इस शेली 
के सैकड़ों सादे और रंगीन चित्र हैं, वहाँ की कोई सा प्रतियों का 
नोटिस लिया हे और इनमें से एक के चित्र अपने उक्त अ्रंथ में 
प्रकाशित भी किए हैं। मालवे में सुप्रसिद्ध मोज ( लग० १००६- 
१०५४४ ई० ) के समय का एक ताम्रपत्र मिला है जिस पर इसी 
शैली का, गरुड़ का एक चित्र खुदा हे । 

इसी प्रकार काशी के पड़ोसी जोनपुर में इस शैली के 
चित्र बनते थे। श्री साराभाई के, यहाँ प्रस्तुत किया गया सचित्र 
कल्पसूत्र मिला है। इसका लिपिकाल १४२२ वि० ८ १४६५ ई० 
है। इसका लिपिकर पं० कमंसिंह का पुत्र वेशीदास गौड़ 
कायस्थ हे । यहद्द एक मार्क की बात है; क्योंकि गौड़ कायस्थ पूरब 
को ही जाति है। अतः यह प्रति निश्चित रूप से पूर्ब की 
कृति है। श्री साराभाई से मुझे शात हुआ कि इसके सिवा उन्होंने 
जोनपुर के ऐसे ओर भी, कम से कम तीन कल्वसूत्र देखे हैं। 
तात्पर्य यह कि उक्त प्रति कोई आकस्मिक घटना नहीं; जौनपुर 
भी इस कला का एक केंद्र था । 

भारत-कलाभवन में श्रवधी भाषा के किसी अ्रज्ञात-नाम 
कथा-काव्य के छु; पन्‍ने हैं जिनपर इसी शैली के चित्र बने हैं। 
संभवत: ये भी जानपुर के हैं, क्योंकि उन दिनों जानपुर संस्कृति का 
एक बड़ा केंद्र था | 

इस शैली के पंजाब में बने, वहाँ को लोक-कथा लौर-चन्दा के 
चित्र लाहौर संग्रहालय में प्रदर्शित हैं । 

यहीं तक बस नहीं । इस शैली के चित्र बंगाल और उड़ीसा! 
में भी मिले हैं। बंगाल में ते यह शैली अपेक्षाकृत बहुत इधर 
तक जीवित थो। वहाँ का काई तीन से वर्ष पुराना, वंगाक्षर में 
लिखा, बालग्रह नामक ग्रंथ श्री साराभाई के संग्रह में है जिसमें इस 
शैली के चित्र हैं। बंगाल के पटचित्रों तथा पुस्तक की पटरियों में 
भी इसकी परंपरा पाई जाती है। इसी प्रकार उड़ीसा के जगन्नाथ- 
जी के चित्रपटों में भी यह कला अद्यावधि जोवित है | 

वेरूल में भोज के भतीजे उदयादित्य के बनवाए, ११वों शती 
के कुछ ऐतिहासिक भित्ति-चित्रों का उल्लेख इस श्रध्याय के आरंभ 
में हो चुका है। उनमें पुरुषों की मुखाकृति; बढ़ी हुई नाक और 
परली आँख; निणंत उदर और अंगों को जकड़ साफ साफ इसी 
शैली की है । 

दक्षिण भारत में इस शेली के चित्र १४वीं शती तक बनते 
थे ( देखिए आगे, प्‌ृ० ८४-८५ )। 

बृहत्तर भारत में बरमा के पगान नामक स्थान में श्श्वींसे 
१४वीं शती तक के इस शैल्ञी के भित्ति-चित्र मिलते हैं | इस काल 
की रथाम की चित्रकला में भी इसको विशेषता पाई जाती दे । 

इतनी व्याप्ति वात्ती चित्रकला का 'पश्चिमभारत शैली? 
नाम देना ठीक नहीं। यदि कहा जाय कि “इसका अंकुर तो पश्चिम 
भारत से फूटा?, तो ऐसा कहने की भी गुंजाइश नहीं, क्‍योंकि इस 
दलील के विरुद्ध वह दूसरा देष लागू होता दे जिसकी चर्चा हमने 
ऊपर रहने दी थी-- 

बात यह है कि इस शैली का केाई भावात्मक (पा ज़िटिब) 
निजल्‍व हुई नहों । ऊपर इमने इसकी जो विशेषताएं 
गिनी हैं वे अभावात्मक हैं; अर्थात्‌ वे कहीं से भी प्रगति वा नवी- 
नता-द्योतक नहीं । वे तो केवल उस हास की पूर्णता हें जिसका 
आरंभ पूव मध्यकाल में वेरूल में हे चुका था और जिसकी कलक 
हम अ्रपर-भारत के त्रिमुख के बाएं मुख में भी पा चुके हैं (फलक-... 
७ख )। ऐसी अवस्था में इन चित्रों की कोई अलग शैली नहीं 
मानी जा सकती । शैली के लिये हसेन्मुख नहीं, विकासेन्मुख 
विशेषताओं का देना लाजिमी हे । तारानाथ की इस शैलो-विषयक 
उक्ति का केवल इतना मर्म हो सकता है कि--- यह हास ७वीं शती 
में मारवाड़ से, जे उस समय सांस्कृतिक तथा राजनीतिक दृष्टि से 
गुजरात के अंतर्गत था, आरंभ हुआ। इस कला की अधिकांश 


ज्ष्य 

कृतियें के गुजरात और बृहतत्तर गुजरात में बनी देने के कारण भी 
उक्त मर्म का समर्थन दाता है; अर्थात्‌ वही प्रदेश इसका मुख्य केंद्र 
था। इस बात का और समर्थन होता है ११वीं शती के पाद- 
ताडितकम्‌ नामक प्रहसन के एक अंश से । 

हास्यप्रिय रचयिता कहता है कि लाट देश ( आधुनिक 
गुजरात ) के चित्रकारों, इन डिंडियों और वानरों में विशेष 
अंतर नहीं। ये कूंची' और स्याही की मैल लिए इधर 
उधर घूमा करते हैं तथा भीतों और उनपर बने हुए चित्रों 
के चील बिलार खिंचाकर नष्ट करते रहते हैँ। रचयिता यहाँ 
जा व्यंग्य करता है उसकी तह में सचाई हैे। इस चित्रकला में 


१--चित्रकार चित्र लिखने के लिये गिलह्दरी वा उससे मिलते- 
जुलते जानवरों की पूछ के राए से बनी जिस तूलिका का उपयोग 
करते हैं उसे वे कलम कहते हैं | कूच कुश के कहते हैं। उसी से 
»“कूँच नामधातु बना है श्रर्थात्‌ किसी वस्तु के आधात द्वारा 
कूच-जैसा बनाना। श्रत: कूं ची तो उसी उपकरण के कहते हैं जे। 
बाँस या सरकंडे का छिलका आदि कू चकर बनाते हैं, जिनसे राज- 
मजदूर घरों की सफेदी करते हैं। आज-कल के हिंदी-लेखक जे 
चित्रकार की कलम के लिये कूची? शब्द का व्यवद्दार करते हैं 
इस बारीकी के नोट करें और उक्त प्रहसन के ब्यंग पर भी ध्यान 
दें जो जान-बूक के डिंडियों के वास्ते तूलिका न कहकर, उपद्यास 
के लिये कूचिंका कहता है। 

जान और नई कल्पनाओं के शअ्रभाव तथा रूढ़ियां पर चलने के 
कारण और उन ( रूढ़ियां ) का वास्तविक अर्थ भूल जाने के 
कारण, चित्रकार, उन्हें निरथंक भद्द पन के रूप में लिख रहे थे । 
साथ ही स्याही का उपयोग भी वे बहुत अधिक करते थे। 
उनको सारी खुलाई स्याही से ही हुआ करतो थी, जैसा कि हमने 
ऊपर कहा है | 

यें हम देखते हैं कि कला के इस हास का, उक्त प्रहसन के 
समय में, गुजरात मुख्य केंद्र था । किंतु इसका यह तात्पय॑ नहीं कि 
यह वहाँ की शैली थी | क्‍्यें देलवाड़ा, शत्रु जय, गिरनार आदि 
के मंदिर-समूह उस समय के गुजरात-मंडल के अंतगंत हैं? जा 
कारण उनके विषय में हे वही इन चित्रों के संबंध में भी है । 
गुजरात उस समय जैन संप्रदाय का मुख्य केंद्र था, फलत: उसके 
लिये दजारों-हजार चित्रित पुस्तके बनती थीं। 

श्रतएव गुजरात का “गुजरात शैली? नाम का आग्रह न करना 
चाहिए, जिसकी प्रवृत्ति आज गुजराती विद्वानों में पाई जाती है । 
एक प्राचीन और महान्‌ संस्कृति की परंपरा रहते हुए. भी गुजरात केा 
एक ऐसे कला-आभास के पीछे न दौड़ना चाहिए जिसमें न सौंदय॑ 
हे, न रेखाओ्ों का दम-खम श्र न कल्पना की उड़ान। यह 
हास तो जैसे उपहास की चीज पादताडितकम्‌ के समय था वैसा 
ही आज भी है। 


ष्७ 

अ्रच्छा तो इन चित्रों का बोध कराने के लिये कान-सा नाम 
उपयुक्त हागा ! हा 

कुछ वर्ष पहले हमने इसका नाम “उत्तर-मध्यकालीन-शैली? 
विचारा था, परंतु उक्त अभावों के कारण यह भी पश्चिम-भारत-रौली 
की भाँति सदेष है; साथ ही इसमें अतिव्याप्ति देष भी है, क्येंकि 
इसी काल की पाल तथा कश्मीर शैलियाँ (देखिए आगे ४० ८४) 
इस शैली के बाद हैं। फलतः बहुत ऊह्ाापोह के बाद हम इस 
निष्कर्ष पर पहुँचे हैं कि इसका एकमात्र समुचित नाम अ्रपन्लंश- 
शैल्ली हे! सकता है 

जब इन चित्रों का अलेखन केाई नया उत्थान नहीं है; प्राचीन- 
शैली की विक्ृति मात्र है ते अपभ्रंश ही एक ऐसा शब्द हे जिसके 
द्वारा उन विकृतियों की समुचित अभिधा एवं व्यंजना हे सकती है। 
इसी प्रकार उन विक्ृतियां के समवायरूपी जिस निजस्ब से यह आ- 
लेखन बना है, उसके श्रथ में यहाँ शैली शब्द के लेना चाहिए | 

इस सड़ाव ओर अधःपतन के युग में जिस प्रकार, चित्रकला 
का यह अ्रपश्रंश देश के अधिकांश में व्याप जाता है, उसी प्रकार 
प्राकृत भाषाओं का अपभ्रश भी देश के अधिकांश में, साहित्य- 
वाहक के रूप में, फैल जाता है। इतना ही नहीं, अपश्रंश शैल्ली 
का अथ से इति तक का काल तथा अपशभ्र श भाषा के साहित्य 
का आरंभ और समाप्तिकाल प्रायः एक है। अ्पश्र श भाषा से 


व्य्र्‌ 

चित्रकला का यह स्वभाव-ऐक्य एवं सहगामित्व भी अपश्र श 
शैली नाम का समथंक है। इस सहयेग के इस काल के विचक्षण 
कवि राजशेखर ने भी लक्षय किया था। तभी उसने श्रपनी 'काव्य- 
मीमासा? में, चित्रकारों के--कविसमाज में--अ्रपश्नंश भाषा के 
कवियें के साथ बिठलाने का विधान किया है । 

ख-१. अपश्र श शैली के चित्र--वेरूल वाले अपश्रृंश शैली 
के चित्रों के बाद इसके सबसे प्राचीन उदाहरण श्वेतांबर जैन 
संप्रदाय को निशीयचूर्णी नामक ग्रंथ की तालपतन्र पर लिखी ११०० 
ई० को एक प्रति में हैं जो पाटन के संघवीना पाड़ा के ग्ंथ-भंडार 
में है। इसके बाद के उदाहरण भी तालपतन्र पर लिखित श्वेतांबर 
जैन पोथियें में ही हैं जिनका समय ११०० ई० से १५०० ई० तक 
है। इनमें की कई मुख्य प्रतियाँ ये हैं--१-खंभात के शांतिनाथ- 
भंडार में ११२७ ई० के ज्ञाता तथा तीन अन्य अंग सूत्र; २-उसी 
भंडार में ११४३ ई० की दशवैकालिक लघुबृत्ति; ३-बड़ौदे के 
निकट एक जैन पुस्तक-भंडार में ११६१ ई० की एक ही पुस्तक में 
आ्रोधनियुक्ति आदि सात अंथ, इनमें सोलह विद्या-देवियों, सरस्वती, 
लक्ष्मी, अम्बिका, चक्रदेवी आदि के तथा कपरदियक्ष और ब्रह्मशान्ति 
यक्षु आदि के एक्कोस चित्र हैं, ( इनमें से सरस्वती के चित्र की 
परंपरा ग्वालियर राज्य के सोहानिया नामक स्थान में पाई गई 
पूव-मध्यकालीन सरस्वती की पाषाण प्रतिमा से मिलती हे; ) 


रे 
प्प्र्‌ 

४-पाटन के उक्त भंडार में १२३७ ई० का त्रिषष्ठिशलाका पुरुष- 
चरित्र, दशम पं; ५-खंभात के उक्त मंडार में १२४६१ ई० का 
नेमिनाथचरित्र; ६-पाटन के उक्त पुस्तक-भंडार में १३७६ ई० का 
कथारत्नागर तथा ७-बोस्टन (अमरीका ) के संग्रहालय में 
१३६० ई० की श्रावकप्रतिक्रमणचूर्णी । 

कपड़े पर के चित्रों में पाटन के उक्त ग्रंथ-मंडार का १४४३ ई० 
वाला चाँपानेर में प्रस्तुत हुआ पंचतोथों पट उल्लेखनीय है। 
इसके चित्रों की प्रतिकृति इंडियन श्रार्ट औंड लेटस नामक पत्र में 
( पृष्ठ ७१-७८, १६३२ ई० ) प्रकाशित मी हो चुको हे। कितु 
खेद, कि संप्रति इस पट का पता नहीं लग रहा है। इसके बाद 
वसंतविलास का नंबर है जिसका उल्लेख ऊपर हे। चुका है। दैव- 
दुविपाक से अब यह भी वाशिंग्टन ( अमरीका ) की फ्रायर आटे 
गैलरी में पहुँच गया है । 

अपभ्र श शेली के कागद पर के चित्र भी मुख्यतः पोथियों में 
पाए जाते हैं। इनमें से कुछ का इंगित ऊपर हो चुका है| कहल्प- 
सूत्र की सबसे पुरानी ज्ञात चित्रित प्रति १४१५ की है, जो रॉयल 
एशियेटिक सोसाइटी, बबई के पुस्तकालय में है। इसी बर्ष की 
एक प्रति लीमडी के सेठ आशंद जी कल्याण जी की कोठी में है । 

कागद की विशिष्ट प्रतियों में जोनपुर वाला कल्पसूत्र है जिसका 
उल्लेख ऊपर हुआ है। यह स्वर्थाक्षरों में लिखा है और इस 


रे 

समय बढ़ोदे के नरसिंहजीनी पोलवाले शानमंदिर में संरक्षित 
है। चित्रों के सिवा इसके हाशियों के श्रलंकरण भो विविध और 
बड़े ही सुन्दर हैं 

अहमदाबाद में मुनि दयाविजय जी के शास््र-संग्रह में कल्पसूत्र 
की एक प्रति है। इसपर संवत्‌ तो नहीं दिया है, किंठु संमबत: 
यह श्पवीं शी के उत्तराध वा उससे भी तनिक बाद का है। 
इस स्वर्णक्षरी प्रति में अपभ्रंश कला अपनी उत्तमता एवं आलंका- 
रिकता की पराकाष्ट को पहुँच जाती हे। श्री नवाब की सम्मति 
में इसकी बराबरी करने वाली इस शैली की कोई चीज ज्ञात नहीं। 
इसके हाशियों पर राग-रागिनी एवं तान, मूछंना तथा भिन्न मिन्न 
जत्यों और भाव भंगी आ्रादि के अनेक चित्र नाम सह्वित अंकित 
किए गए हैं, साथ ही ईरानी चित्रों की प्रतिकृतियाँ मी बनाई गई हैं । 

जैनेतर ( कागद पर लिखे ) सचित्र ग्रंथों में बालभोपालस्तुति 
की एक प्रति बोस्टन संग्रहालय में, दूसरी गुजरात के श्री भोगीलाल 
जयचंद्र सांडेसरा के संग्रह में है एवं सप्तशती की प्रति बड़ौदे के 
थो० मंजुलाल मजमू दार के संग्रह में है । 

१३३६ ई० में तुगभद्रा नदी के किनारे विजयनगर राज्य 
स्थापित हुआ। शाघ्र ही वह एक साम्राज्य में परिणत हो गया, 
जिसके अंतर्गत कृष्णा नदी के उस पार का समूचा दक्षिण भारत 
था। वहाँ के अधिपति बुकराय श्तीय के मंत्री और सेनापति 


स्लो 

इद्गप्पा ने १३८७-८८ ई० में जिन-कांचो में एक संगोत-मंडप 
बनवाया और उसमें भित्ति-चित्र भी बनवाए। इनमें के कुछ 
अंश श्रमो तक बच रहे हैं। इनकी शेली स्वथा अ्रपश्र श है। 
वेरूल वा गुजरात के इस शली बाले चित्रों से इनमें यदि कोई 
अंतर है तो इतना ही कि इनके चेहरे सवाचश्म न होकर एक- 
चश्म हैं। एकचश्म चेहरे यों तो श्रजंता के शु गकालीन चित्रों 
से लगातार चले आते हैं कि तु उनके चलन का सबसे पुराना श्ञात 
नमूना रायचूर में मिला है। वहाँ के किले में पत्थर पर रेखा-चित्र 
खुदे है, जो १२६४ ई० के हैं। उनमें के चेहरे व्यापक रूप से 
एकचशम हैं, अन्यथा वे अपमभ्रंश शैली के हैं । 

ग--कश्मीर शैल्ली --तारानाथ लिखता है---कश्मीर के सबसे 
पुराने चित्रकार युरातन पश्चिम शैली की “भध्य-देशीय? उपशेली मे 
के अनुयायी थे। किंतु पीछे, हसुराज नामक कलाकार ने वहाँ 
की चित्रकला और मूर्तिकला में नई रीतियाँ चलाई जे उसके 
( तारानाथ के ) समय में, अ्र्थात्‌ १६०० ई० में चल रही थीं । 

खेद है कि इस विवरण के रहते हुए भी इस शैली के संबंध 
में आज तक केाई खोज नहीं की गई, केवल स्मिथ ने इसके संबंध 
में इतना अनुमान किया कि कश्मीर के सबसे बड़े सम्राट ललिता- 
दित्य ने ७४० ई० के लगभग कन्नौज विजय किया था । उसी समय 
मध्यदेश से, तोहफे के तार पर, वह अपने यहाँ चित्रकार भी ले 

गया होगा, जिन्होंने वहाँ “मध्यदेश” की उपशैली का प्रचार 
किया देगा । यह कल्पना बड़ी क्लिष्ट हे। माने स्पेनवाले नई 
दुनिया के मैक्सिके का विजय करके वहाँ के कारीगर अपने देश में 
ले गए हों! भारत में सनातन सूत्रात्मक्त एकता के होते हुए. 
ऐसी कल्पना को आवश्यकता नहीं रह जाती । अ्रपने यहाँ जिस 
प्रकार देश के किसी भी केंद्र से धर्म, संस्कृति, समाजनीति ओर 
राजनीति आदि देश भर में छिटकती रही है उसी प्रकार मध्यदेशीय 
चत्रकला भी कश्मीर में पहुँची हेगी। साथ ही स्मिथ ने हसु- 
राज का समीकरण कश्मीर की कुख्यात रानी दिद्दा (१००० ई०) के 
मंत्री हंसराज से किया । किंतु राजतरंगिणी में इस विषय का केई 
इंगित नहीं मिलता कि हंसराज कलाकार भी था | 

चस्तुत: कश्मीर चित्र-कल्ा का एक बहुत पुराना केंद्र जान 
पड़ता है। अपर-मारत में भारतीय चित्रकला के प्रचार का काम 
मुख्यतः कश्मीर ही के द्वारा हुआ । 

राजस्थानी शैली, मुगल शैलो और पहाड़ी शैली के 
निर्माण में भी कश्मीर शैली का हाथ रहा हे। बल्कि यहाँ 
तक कहना अत्युक्ति न होगा कि अकबर-कालीन प्ुगल शेली 
अनेक अंशों में इसो कश्मीर शैली का रूपांतर हे; इसी प्रकार 
पहाड़ी शैज्ञी इसका एक नया विकास मात्र है। इन विषयों पर 
आगे यथा-स्थान सविस्तर लिखा जायगा। यहाँ पर केवल 

इतनी सूचना देनो है कि श५वों शती से श्यवीं शती तक के भार- 
तीय चित्रकला के इतिहास में कश्मीर-शैली का महत्त्वपूर्ण स्थान 
सममे बिना वा उनके विषय में पूरो छान-ब्रीन किए बिना, केई 
ठास काम नहीं किया जा सकता, अ्रतएव विद्वानों के इस ओर 
प्रवृत्त हेना चाहिए | 

ध--सिंहल के मित्ति-चित्र--सिंदल के पोछ्ोोन्नार्अ नामक 
स्थान में अनेक मंदिर और मूर्तियाँ हैं। उनमें से एक में ११वीं- 
११वीं शती के अनेक भित्ति-चित्र बने थे। खेद है कि समुचित 
रक्षण के अभाव में, हाल ही में, इनका अधिकांश नष्ट हो गया । 
इनमें जातकों के चित्र भी थे। शेली के अनुसार ये चेरूल के 
उन भिन्तिचित्रों के, जिनमें अपम्रंश-शैल्ली का श्रारंभ नहीं हुआ हे 
तथा पाल-शैली के बहुत निकट हैं । 

$ २६. उत्तर-मध्यकाल में वृहत्तर भारत की चित्रकला -- 

क--तिब्बत, चीन, नेपारू--राजनीतिक पूर्ब-मध्यकाल के 
आरंभ में तिब्बत के लेाग निरे जंगली थे । किंतु तीन ओर से मार- 
तीय प्रदेशों और चेथी ओर से चीन द्वारा वहाँ प्रकाश पहुँचा । 
खुतन और कूचा में जो भारतीय लिपि प्रचलित थी वह ७वीं शतती 
के श्रारंभ में तिब्बत भी पहुँच गई। ६३० ई० में खोडचन-गंबो 
ने वहाँ एक साम्राज्य स्थापित किया । उसने नेपाल के राजा और 
चीन के सम्राट्‌ की बेटियाँ ब्याही थीं। वे दोनों बैद्ध थीं। तिब्बत 

के जीवन पर उनका बड़ा प्रभाव पड़ा। ६४१ ई० में हष ने 
अपने दूत चीन मेजे जे दे। वर्ष बाद तिब्बत के मार्ग से लौटे । 
इस प्रकार भारत और चीन के बीच तिब्बत का मार्ग काथम हुआ। 
इसके बाद तिब्बतो शासकों ने भी नेपाल, मगध और कन्नौज से 
लगातार संबंध बनाए रखा | 

इठीं शती में महायान संप्रदाय के अंतर्गत बैद्ध वाममार्ग, 
बज़्यान का जन्म दक्षिण भारत में हुआ। ७४७ ई& में नालंदा 
के आचार्य शांतिरक्षित निमंत्रण पाकर तिब्बत गए। फिर 
१०४०-४२ ई० में विक्रशिला से आचायं दीपंकर-श्रीशान तिब्बत 
गए। इस प्रकार वहाँ वज़्यान की जड़ जमी जो आज तक लामा- 
धर्म के रूप में प्रचलित है। अस्ठ, भारतीय धम के साथ साथ 
भारतीय कला का भी तिब्बत में प्रचार हुआ । तिब्बत के १०वीं- 
१२वीं शती के चित्र पाल-शैल्ली के बिलकुल पास हैं। वहाँ से 
यह शेली मंगोलिया और चीन की ओर बढ़ी जिसका परिणाम यह 
हुआ कि वहाँ के चित्रों में भारतीय प्रभाव की एक दूसरो लहर 
आई। फलत: इस काल के चीनो चित्रों में पहले से भी अधिक 
भारतीयता पाई जाती है । 

चित्रविद्या के संबंध में, भारत के साथ साथ, तिब्बत अपर- 
भारत का भी ऋणी हे। वहाँ के ७वीं-८वीं शती के चित्रपट, 
विधान में तिब्बती पटों के पूब॑ज हैं । 

इसी भाँति चीन ने चित्रविद्या में यदि तिब्बत से लिया तो 
उसे दिया भी। फलतः तिब्बती कला में चीनी प्रभाव भो पाया 
जाता है और वहाँ ( तिब्बत में ) चित्रों के दे। प्रकार मिलते हैं। 
एक तो जे प्राय: सवंधा भारतीय हे। इसके अंतर्गत वहाँ के 
पुराने भित्तिचित्र और चित्रपट हैं, जो रेशमी वा सूती कपड़े पर बनते 
हैं तथा जिन्हें वहाँ एवं नेपाल में 'थानका? कहते हैं। दूसरा, 
जिस पर चीनो प्रभाव हैं। तिब्बत के आधुनिक पट प्रायः इसी 
दूसरी श्रेणी के हैं। इनमें अधिकतर बुद्ध के रूप रहते हैं जिनका 
निर्माण 'प्रमाण? के अनुसार, बेंघे हुए नियमों पर, किया जाता 
है' । इनमें विशेष कला नहीं रहती । फिर भी काई केई तिब्बती 
चित्रपट रंग और रचना की दृष्टि से बड़े मार्के का होता है। इस 
प्रकार का एक पट पटना संग्रहालय में है जिसमें मैरव वर्ग के किसी 
मयानक देवता का ध्यान है, जे अच्छी में अच्छी पाल-कालीन 
रचना से टक्कर लेता है; सारे चित्र की कक (टोन) श्याम-कृष्ण 


१--राहुलजी ने तिब्बती चित्रकला के विधान और “प्रमाण? 
आदि का प्रायः समग्र वर्णन ना० प्र० १५० ( नवीन० ) भाग १८, 
प्रृ० ३२४-३४६ में किया है | इससे पाया जाता है कि पुराने मार- 
तीय वा इधर के मुगल शैली आदि के विधान से वहाँ विशेष अंतर 
नहीं। यही विधान प्रायः सारे एशिया का है । 

तैयार द्वाती आई हैं जिनमें पाल-कालीन पोथियें की परंपरा है। ये 
अकसर काले कागद पर सेने वा चाँदो के अ्रक्षरों से लिखी ढ्वाती हैं । 

तिब्बत ने उक्त चीनी प्रभाव नेपाल के भी दिया । इस 
प्रकार यहाँ भी चित्रकला की भारतीय और चीनी प्रभाव युक्त शैलियों 
चली आती हैं। नेपाल रागनी ( श्रर्थात्‌ तेल के पक्के रंगों वाले ) 
चित्रपट भी बनाता है। संभवत: यह उसका निजस्व है, क्येंकि 
इस विधान पर न तो पश्चिमी प्रभाव है, न ऐसा काम तिब्बत आदि 
में होता है | 

जिस प्रकार तिब्बत ने चीन की चित्रकला के प्रभावित किया 
उसी प्रकार नेपाल ने भी अ्रपने कलाकार उधर भेजे। इसका 
एक निर्दिष्ट उदाहरण प्राप्त हे। १२७६ ई० भें चंगेज खान के 
तीसरे उत्तराधिकारी कुब्लइ खान के शिल्प-काशल. संबंधी कार- 
खानों का व्यवस्थापक एक नेपाली कलाकार नियुक्त हुआ । उसने 
अपने चीनी स्वामी के लिये बहुसंख्यक मूर्तियोँ और चित्र बनाए 
तथा शागिद भी तैयार किए | 

नेपाल के चित्रकार तिब्बत में भी बसे ओर वहाँ की भारतीय 
परंपरा बनाए रहने में सहायक हुए । 

११बीं- १४वीं शती की तिब्बत, चीन, नेपाल की चित्रकला में 
आदान-प्रदान की घधारा-प्रतिधारा के कारण एक व्यापक समा- 
नता है । 

कश्मीर और तिब्बत का इस काल में ओर इसके बाद चिंत्र- 
विषयक क्‍या संबंध था, यह खोज को वस्तु है। 
ख---अपर-भारत ---इस काल में चीन, तिब्बत और सब से 
बढ़कर मंगोलों के आतंक-वश अपर-भारत की संस्कृति नष्ट-भ्रष्ट हो 
रही थो, फिर भी वहाँ की चित्रकला किसी न किसी रूप में शश्वीं 
शती तक जीवित थीं, क्येंकि उसका संबंध धर्म से था और धार्मिक 
कृत्यों में. अकसर चित्रों की आवश्यकता पड़ती थी एवं उपयाग दाता 
था। मार्कोपोलो के यात्रावृत्तांत में इसके उल्लेख पाए जाते हैं | 
मानी नामक एक चित्रकार और धर्मप्रवतक मध्यकाल में, 
अपर-भारत में हुआ । उसकी एक अपनो शैली थी; किंतु उसमें 
भारतीय प्रभाव मी विद्यमान है। मानी भारत में आया भी था। 
इसकी शैली का भी ईरानी चित्रकला पर प्रभाव पड़ा। इस 
प्रकार भी प्रकारांतर से मारतीय प्रभाव ईरान तक पहुँचा | 
ग- बरमा तथा स्याप्म-इृहृत्तर भारत के पूर्वी भाग से 
हमारा संबंध प्राय; ६ढीं शती ई० पू० से स्थापित हे गया था । 
क्रमशः वहाँ की असम्पता दूर की गई और आय सम्यता का 
प्रसार हुआ। ५८ ई० पू०--७८ ई*» में वहाँ भारतोय बस्तियों 
खूब बढ़ीं और कई भारतोय राज्य स्थापित हे गए। इनमें से 
उस क्षेत्र में, जिसे आजकल बरमा कद्दते हैं, ई० ८वों शी में 
पुराने पगान में एक नई राजधानी निवेशित हुईं । वहीं के कई 

मंदिरों ( पगोडा ) में भित्ति-चित्र बने हैं। इनमें अधिकांश 
शश्वीं-१श्वीं शती के हैं। उनमें कहीं तो पाल-शैली की छाप 
है और कहीं स्पष्ट रूप से श्रपश्रश शैली का आलेखन है जिसकी 
चर्चा ऊपर दे चुकी है । 

स्थाम में भी अपभ्रंश शैली से प्रभावित चित्र पाए. गए, हैं, 
इसकी चर्चा ऊपर हो चुको है। इनके सिवा वहाँ वाट सी-जुम्‌ में 
१४वीं श्ती के, पत्थर पर उत्कीर्णा कुछ रेखाचित्र हैं जिनमें स्थामी 
शेली की काई विशेषता नहीं पाई जाती | वे सिंहल के पोष्छोन्नारुअ 
के उक्त १२वीं-१३वीं शतीवाले मित्ति-नित्रों से इतने अधिक मिलते 
हैं कि, कुमारस्वामी के अनुसार, उन्हें सिंहली शिल्पियों ने बनाया 
है। स्याम की चित्रकारी जो-भित्ति-चित्र, पृस्तक-चित्र और 
चित्रपट के रूप में पाई जाती है--कभी बहुत ऊंचे दरजे तक नहीं 
पहुँची । 


हर 


पाँचवाँ श्रध्याय 


$ २७. श्५वीं शती से सांस्कृतिक पुनरुत्थान---राजनों- 

तिक इतिहास के अनुसार मध्यकाल का अंत और थअर्वाचीन काल 

का आरंभ १५४०६ ई० से होता है। किंतु, जहाँ तक संस्कृति 

का संबंध है, १५वीं शती से एक निश्चित और व्यापक पुनरुत्यान 

प्रारंभ दो जाता है। यह वह समय था जब गुजरात, मालवा 

और जोनपुर की स्वतंत्र सल्तनते स्थापित हो गई थीं। ये तीनों 

ही संस्कृति और उदार शासन की केंद्र थीं । 

इस सांस्कृतिक नवयुग के अंतर्गत हम जिन विषयों की 
उन्नति को गिनते हैं उन्हें अब एक एक करके लेंगे-- 

क--संगीत--जनपुर के इब्राहीमशाह शर्की 

( १४०१--१४३७ ई० 9) तथा उसके पोन्र हुसेनशाह 

शर्कों ( १४४७--१४७६ ई० ) के दरबारों में भारतीय 

संगीत की विशेष उन्नति हुईं। वहाँ से ख्याल-गायकी 


को एक नई पद्धति चली ओर कम से कम तीन नए. 
रागों की उपज हुई | 


धरे 

इसी शकों सल्तनत में उस इलाके के, जिसका 
केन्द्र कड़्ामानिकपुर था, शासक मलिक सुलतानशाह 
के पुत्र बहादुर मलिक ने संगीत के जी्णोद्धार और 
संजीवन के लिये एक बृहतत्‌ सम्मेलन किया जिसमें चारों 
दिशाओं के कलावँत्तों को एकत्र करके तथा संगीतरत्ना- 
कर आदि संगीत के अ्रढारह ग्रंथों को बटोर के सब 
विवादास्पद बातों का नि्शंय कराया और १४२८ ई« में 
संगोतशिरोमणि नामक अंथ प्रस्तुत कराया जिसमें कुल 
निर्णात बातें निहित थों। शीघ्र द्ली इस ग्रंथ का प्रचार 
दूर दूर तक हो गया। 

इसी समय के लगभग मेवाड़ में प्रतापी और 
कलाप्रेमी महाराणा कु मा का राज्य प्रारंभ हो चुका था। 
वह भी बड़ा संगीतप्रेमी, गायक और निपुण वीणा-बादक 
था। उसने संगीत पर संगीतराज नामक ग्रंथ लिखा, 
संगीतरत्नाकर औंर गीतगोबिंद की टीका को तथा अनेक 
देवताओं की गेय स्तुतियों मी बनाई। उधर कश्मीर 
में परम उदार शासक जैनुल आब्दीन अन्य कलाओं की 
उन्नति के साथ साथ संगोत की उद्नति में भी प्रदत्त था। 
उसके दरबार में भारतीय राग और पद गाए जाते थे तथा 
बोन बजती थी। उक्त संगीतशिरामणि को एक प्रति 
उसके पास उपायन में पहुँची थी । 

तिरहुत में विद्यापति और बंगाल में चंडोदास भी 
इसी शती में हुए। उनके गेय पदों के कारण उन प्रतों 
में मी संगीत के यथेष्ट पुनरुत्थान की संभावना होती है । 

सारांश यह कि देश मर में संगीत का पुनरझत्थान 
प्रारंभ हो गया था | 

ख--वास्तु--उत्तर-मध्यकाल की आरंभिक 
शत्तियों के साथ वास्तु-कला एक प्रकार से अस्त हो जाती 
है। १शवीं शी के प्रारंभ वाले कृतुब के लाढ के सिवा 
१५वीं शत्ती तक मुसल्िम वास्तु का भी ऐसा एक उदा- 
हरण नहीं जिसकी ओर अ्रंगुलि-निर्देश किया जाय। 
किंतु १५वीं शती के साथ वास्तु का भी एक निश्चित 
नवजीवन श्रारंभ होता है। मेवाड़ में महाराणा कु मा ने 
बड़े भव्य और सुदर मंदिर, प्राहद तथा कीति-स्तंभ 
बनवाए। उसकी प्रजा ने भी उसका अनुकरण किया। 
कश्मीर, मालवा, गुजरात और बंगाल को सल्तनतोें ने भी 
अच्छी अच्छी मसजिदे, मकबरे, सराय और महल 
बनवाए | इन सभी मु्सालम इमारतें का वास्तु और 
अलंकरण भारतीय है जिसमें सरसानी वास्तु और अलं- 
करण के केवल वे अंश लिए गए हैं जिनसे चादुता में 
कमी नहीं आ सकती थी | 

मान तोमर का ग्वालियर दुग और प्रासाद १४८६ 
ई० में तैयार हुआ। यह वास्तु का बड़ा उत्कृष्ट उदा- 
हरण है ! इस प्रकार यह लह्टदर भी व्यापक थी । 

ग--भक्ति-- १४वीं शती के उत्तराधं में रामानंद 
ने, ओ रामानुज की परंपरा में थे, देशभाषा के द्वारा 
अपना प्रचार आरंभ किया। वे बिना किसी भेद-भावष 

के सबके शिष्य बनाते ये। इसी शघवीं शर्ती में इनके 
मुख्य शिष्य कबीर हुए जिनका महान्‌ व्यक्तित्व धार्मिक 
मिथ्याचार और स्वेच्छाचार के विरुद्ध भमक उठा। 
उन्होंने शाक्त मत का, जिसका कई रूपों में उस समय 
जोर था, एवं हिंदू-मुसलिम की धमांघता के कड़वे 
परिणामों का तीव्र विराघ किया और इन दोनों के 
निकट लाने के लिये सबसे पहले रहस्यमय निगुंण 
भक्तिधारा बहाई। महाराष्ट्र में उनके तुल्यकालीन 
प्रसिद्ध भक्त नामदेव हुए. जिन्होंने बाह्य साधनों का 
थाथापन बताकर मन की शुद्धि और हरि के ध्यान का 
सच्चा मार्ग दिखाया । इसी शती के उत्तराध में 
निगुण भक्ति के सबसे सफल प्रचारक गुरु नान्हक 
( १४६८--१५४३८ ६० ) हुए और इसी शती के बीतते 
बीतते चेतन्य महाप्रभु ( १४८४५--१४३३ ई० ) ने 
सगुण भक्ति का ग्रचार करके वज्ञयान और वाममाग 
से बंगाल का उद्धार किया। प्रायः इसी समयांतर में 
वल्‍लभाचाय ने तन्न के अपना केंद्र बनाकर बड़ी उत्कृष्ट 
सगुण भक्ति का प्रचार किया। उन्होंने अपनी भगव- 
त्सेवा-पद्धति म॑ कला के प्रमुख स्थान दिया | 


ध--साहित्य--विद्यापति ने १३८० ई० में अपनी 
अपम्रंश की कीतिलता पूरी की। इसके कुछ ही बाद से 
१४४७ ई० तक वे मैथिल पद लिखते रहे । यही काल 
साहित्यिक संक्रांति का है क्योंकि कीत्तिलता अ्रपश्रंश की 

अंतिम पुस्तक है; दुसरी ओर उनके पदों की रचना ऐसी 
मैथिल में हे जिसका मुँह अपश्रंश की शोर नहीं, बत- 
मान मैथिल की ओर है। उधर बेंगला साहित्य का उदय 
राजा गणेश ( १४०६--१५ ई० ) के समय में हुआ। 
चंडीदास के प्रसिद्ध पद इसी काल के हैं। इधर कबीर 
ने पूरबी हिंदी में अपने पद, देहे और भेलने रचे। 
नामदेव ने मराठी के साथ हिंदी रचनाएँ भी को। 


इस शती के उत्तराधं में नान्हक ने निगुंण भक्ति 
के पद गाए और इसके अंत होते होते जो भी गायक 
हुए उन्होंने अपनी अपनो रचनाएँ कीं । इनमें से बैजू 
बावरा की रचना में पर्याप्त साहित्यिकता और त्रजभाषा 
की रीति-कविता का बीज निहित है । सूरदास के पदोंका 
भी बनना संमवतः १५वीं शती से आरंम हो गया था एवं 
रीति-कविता के प्रथम कवि गंग भी प्राय: इसो शतता के 
अंत से कविता करने लगे थे | 

इस शती के पिछले वर्षो से अवधी के कथा-काव्य 
भी बनने लग गए थे । यद्यपि इनका सबसे जगमगाता 
रन जायसी की पदमावत श्ष्टवीं शती के पूर्वार्ध को 
रचना है, किंतु उसके पहले की भी कम से कम चार 
रचनाएँ थीं जिनका इंगित जायसी ने किया है। इनमें 
से मृुगावती का रचनाकाल १५०१ ई० है। इस प्रकार 
कथा-काव्य के साथ ही अवधी के साहित्य का आरंभ भी 
१५वीं शती में स्थिर हता है । 

इसो शती के अंतिम दशक में बीजापुर से, बैरागो 
सेना के प्रभाव-वश, दकनी हिंदी और उसके साहित्य 
का जन्म हुआ जो उदू और खड़ी बेली के वाडमय 
का मूल है। 
इस प्रकार वाडमय का भी नवीन युग १५वीं शती 
से आरंभ हाता है | 
९ २८, चित्रकला का पुनरुत्थान--चौमुखे सांस्कृतिक पुन- 
रुत्थान वाली इस शती में चित्रकला का पुनरुत्थान न हुआ हो, 
यह असंभव है । 
क--ऊपर कह चुके हैं कि “अपने यहाँ मित्तिचित्र की परंपरा 
आज तक चली आई है? (४० ६६ ) | से, महाराणा कुमा 
के वास्तु में उसे निश्चयपूबंक स्थान मिला होगा । इस काल 
के गढ़मांड़ ( मालवा ) के मबन भी चित्रित किए गए. थे। वहाँ 
के गदाशाह के भवन में अवशिष्ट मेदनीराय और उनको पत्नी के 
चित्र इतके साक्ती हैं । 
ख--रागमाला और उसके ध्यान इस शती में विद्यमान थे | 
फिर संगीत की इतनी उन्नति के साथ रागमाला के चित्रों को माँग 
न हुई हो, ऐसा नहीं हो सकता । 
ग--कथा-काव्य की सचित्र प्रतियाँ और उसके बाद रीति-काब्य 
के छुंदों के चित्र भी अपेक्षित रहे होंगे। और सर्वेपिरि-- 


ध्पष्य 

घ--जिन ग्रवतकों ने लोक के विचार में उथल पुथल मचा 
दी थी उनके चित्र उनके अनुयायियें के लिये आवश्यक रहे होंगे | 

ड--इसी प्रकार सगुण भक्तिमार्ग के मुख्य उपास्य कृष्ण को 
लीला ओर स्तुतियों के चित्रों की भी बड़ी माँग रही होगी । 

किंतु उक सब आवश्यकताओं के। स्वीकार कर लेने पर भी 
प्रश्न तो यह खड़ा दहता है कि इनकी पूति के लिये जे। चित्र बनते 
थे वे उत्तर-मध्यकाल में व्याप्त श्रपश्र॑ंश शैलों के होते थे वा 
संस्कृति के अन्य अंगों की भाँति चित्रकला के भी दिन बहुरे थे । 

भिन्ति-चित्रों के संबंध में अभी तक केाई खेज नहीं हुई है, 
अतः उनका केाई सहारा नहीं रह जाता । रागमाला कथा-काव्य 
तथा कृष्णलीला ओर स्तुति के वे चित्र जिनकी चर्चा ऊपर यथाक्रम 
प्ृ० ७४, ७७ तथा ८४ पर हे चुकी है, इसी शती के बने हुए हैं । 
उनसे उक्त प्रश्न के विरुद्ध उत्तर मिलता है, क्योंकि वे सब अपशभ्र श 
शैली के हैं । 

परंतु जहाँ यह बात है वहाँ कुछ एसी बाते भी मिलतो हैं 
जिनसे चित्रकला का नवयुग भी श्थूवीं शती से प्रमाणित हेाता है। 
यह उत्थान राजस्थानी शैल्ली के रूप में था जैठा कि हम अभी 
देखेंगे । 

९ २६९. राजस्थानी शैली-- क---उक्त अपश्रंश चित्रों में 
से बालगेपालस्तुति की दोनों प्रतियों में इच्चों की पत्तियां का जा 

आलेखन हुआ है उसमें अपश्र श शैली को परंपरा बिल्कुल छोड़ 
दी गई है और उसके स्थान पर एक दूसरा आलेखन काम में लाया 
गया है। यह आलेखन श६वीं-१७वीं शती के राजस्थानी शैली 
वाले चित्रों के वृक्षों का सद्यः पूवंज है। इसी प्रकार अपश्रृंश 
चित्रों में ल््रियों को चेलियें का अंकन रूढ़िगत चलता है, किंतु 
पस्तुति? के चित्रों में उनका आ्रलेखन उस प्रकार हुश्रा है जैसा उस 
समय की स्त्रियाँ पहनती थीं, श्र्थात्‌ उन चेालियों के आगे पीछे का 
पलल्‍ला नीचे से थेड़ा-थेड़ा खुला रहता है। आरंभिक राजस्थानी 
चित्रों में यह बात बराबर पाई जाती है। 'स्वुति? की बास्टनवाली 
प्रति में एक जगह सवाचश्म चेहरे के बदले एकचश्म चेहरा 
आया है जे राजस्थानी शैल्ली का निजसव है। इन 
विशेषताओं से जान पड़ता है कि उस समय राजस्थानी शैली 
चल पड़ी थी जिसमें उक्त विशेषताएँ रहती थीं ओर उसी की देखा- 
देखी अपभ्र श चित्रों में मी अकित की गई हैं। श्रन्यथा ये 
ऐसो संकीर्य कला में कैसे आ जातीं ! 

इसी काल के कबीर, नान्हकदेव और वल्लभाचार्य की छुवियाँ 
भी मिलती हैं। यद्यपि ऐसी शबीहों का समय अपेक्षाकृत इधर 
का है, किंतु उनकी आक्ृतियाँ इतनी निश्चित हैं और उनमें इतनी 
वास्तविकता है कि वे असंदिग्ध रूप से असली और समसामयिक 
चित्रों की पारपरीण प्रतिकृृतियाँ प्रमाणित हे।ती हैं। इन चित्रों में 

अपशभ्र'श शैली की काई घुन नहीं मिलती और न उस शैली में 
ऐसो शबीह लिखने की शक्ति ही थी, श्रतएव ये तीनों ही छवियाँ 
मूलतः राजस्थानी शैल्ली को हें। 

रूपमती और बाजबहादुर के वन-विह्वार और शिकार के चित्र 
तथा रूपमती की अकेली छुबरि भी परंपरा से चली आ रही है | 
इनमें भो मूल राजस्थानी प्रकृति अभी तक जीती जागती है । 
रूपमती-बाजबहादुर की कहानी १५६२ ई० तक तय हे चुकी थी | 
अतएव इन चित्रों के बीज उसके पहले के हेाने चाहिए । 

ऊपर एक कल्पसूत्र को आ्रायु पर बने राग-रागिनी और दृत््य के 
करण आदि के चित्रों का उल्लेख हुआ है ( ए० ८४ )। इनकी 
शैली अपश्र श हाते हुए भी इनमें जा पौने दो एवं डेढ्चश्म 
चेहरे हैं उन पर स्पष्ट राजस्थानो शैली का प्रभाव है। ऐसा 
प्रभाव इस शैली के अस्तित्व बिना कैस पड़ता १ 

इन प्रमाणों से राजस्थानी शैली का आरंभ श्थवीं शत्ती 
के उत्तराध से १६वीं शी के पूर्वाघ के बीच, संभवत: १५०० ई० 
के लगभग, असंदिग्ध रूप से प्रतिपादित होता है। 

ख-राज़स्थानी शैलो का अ्रपश्र'श शैली से, विषयों में 
उतना अंतर नहीं हे जितना विधान और आलेखन संबंधों कुछ बातों 
में। जहाँ तक विषयों का प्रश्न है, अपश्र श शैली की, शबीह 
के अभाव और जैन चित्रों की प्रचुरता के सिवा, आरंभिक 

राजस्थानी शैली से बहुत कुछ समानता है। दोनों 
में रागमाला, श्रूगार, ऋतु और कृष्ण के चित्र मिलते हैं। 
शेषोक्त शैली में उनकी प्रधानता है, अ्रपश्र'श शैली में 
वे गोण हैं । 


दोनों में विधान और आलेखन के मुख्य अ्रंतर ये हैं-- 


अपभ्रश चित्र मुख्यतः ग्रंथ-चित्र हैं और इकहरे 
कागद पर बने हैं जब कि राजस्थानी चित्र मुख्यतः छिन्न 
चित्र हैं, अर्थात्‌ वे अलग अलग चसलियों ( एक संग 
जमाए. हुए कई परे कागद ) पर बने हैं। दूसरा 
अंतर पकचश्म चेहरे का हे। अपभ्र'श शैली में 
तीथकरों वा देवी-देवताओं के सम्मुख चेहरों को छोड़- 
कर, शेप चेहरे सवाचश्म हैं | इधर राजस्थानी शैली 
में एकचश्म चेहरों को प्रधानता है। पिछले अपश्र श 
सवाचश्म चेहरों में परली श्रॉख के बिलकुल निरथ्थक 
हो जाने के कारण ओर परले गाल के प्रायः निःशेष हो 
जाने के कारण जो कुछ बच रहता है वह एकचश्म 
चेहरा है। यही आरंभिक राजस्थानी शैली में ज्यों 
का त्यों ले लिया गण है। तीसरा अंतर रंगों का है। 
अपभ्रश शेली की चणिका मुख्यतः लाल और पीले 
रंग की ( जिसका स्थान पीछे से सोना ले लेता है ) है । 
इसके विपरीत राजस्थानी शैली का चित्रकार अनेक 
चटकीले रंगों का प्रयोग करता है ओर उनका बजञ्ञन ऐसा 


५१०२ 


भारत की चित्रकला 


रखता है कि, यद्यपि उसके मुख्य रंग भी लाल और पीले 
ही हैं, वे सब रंग बोला करते हैं एवं आँख लाल, 
पीले को अनदेखा कर देती हे । 
इन मुख्य भेदों के सिवा राजस्थानी चित्र अपश्र श शैली 
की अन्य विशेषताओं--भावों के अभाव, मुखाकृति, आँख, 
अलंकरण, पेड़-पालों एवं जल के आलंकारिक श्रालेखन तथा 
इमारत पर के बेलबूटों--के| बहुत दिन तक निमाए चलता है। 
इस तुलनात्मक अध्ययन का सारांश यही निकलता है कि 
राजस्थानी शैलों अ्रपश्न॑ श शैली का एक नवीन उत्थान है। 
दूसरे शब्दों में, €वीं-१०वीं शती से जो अवनति होती आ रहो 
थी उसके बदले अब उन्नति का क्रम चल पड़ा | 
यह पुनरुत्थान गुजरात और दक्षिणी राजस्थान--मेवाड़--में 
हुआ जान पड़ता हे। आरंभिक राजस्थानी चित्रों में अंकित 
वास्तु १५वाँ शती के गुजरात का है। अकबर के समय में 
गुजरात, अन्य कलाओओं के साथ साथ चित्रकला का एक मुख्य केंद्र 
था। अकबर के मुख्य चित्नकारों में से कम से कम छु: गुजराती थे | 
अब इसके अ्रागे बढ़िए--१५वों शती का प्रसिद्ध गुजराती सुलतान 
महमूद बेगढ़ा कल्ला का एक प्रमुख समाश्रयददाता था। कश्मीर 
उसका मित्र-राज्य था और वहाँ उस समय ज़ेनुलझआब्दीन का परम 
उन्नत और उदार राज्य था जैसा कि इस अध्याय के आरंभ ही 

में कहा जा चुका है। ऐसी कोई भी कला न थी जिसे उस महामना 
ने समुन्ञत न किया हो। ऊपर ( ४० ८४-८७ ) हम देख चुके 
हैं कि वहाँ अपनी चित्रकला को एक शेली विद्यमान थी। इसमें 
अजंता की सजीवता पर्याप्त मात्रा में बच रही थो जैसा कि 
हम आगे देखेंगे। सो उधर कश्मीर में और इधर गुजरात 
में जब ऐसे बानक बने हुए थे तो वहाँ से चित्रकारों का 
इधर आना सवंधा संभव हैे। कुमा.ने भी अपनी गुण- 
आ्राहकता के कारण कश्मीरी चित्रकार बुलाएं हों तो आश्चय 
नहीं। श्रपश्रश शैली से राजस्थान शैल्ली की जो विभिन्- 
ताएँ (पश्रर्थात्‌ नूतनताएँ ) हैं, उनमें से कई निश्चयपूर्वक 
कश्मीर शैली का हैं | 

यहाँ तक इमने देखा कि--( १ ) राजस्थानी शैल्ली का 
उद्भव अपश्रश शैली से, ( २) गुजरात-एवं मेवाड़--में, 
(३ ) कश्मीर शैली के प्रमाव द्वारा, (४) श्थ्वीं शी में 
हुआ । ऐसे कतिपय चित्र प्राप्त हैं जिनमें कहीं पर मुगल 
प्रभाव नहीं पाया जाता अर्थात्‌ व निश्चयपूर्वक १५वीं शती के 
हैँ । भारतकला भवन का बंगाल रागिनी वाला चित्र इन्हीं में का 
है ( देखिए फलक--१०) । 

इन प्रारंभिक राजस्थानी चित्रों में पुरुषों का जा पहनावा, 
अर्थात्‌ पगड़ी, जामा, पायजामा और पठका, पाया जाता है उसके 

कारण ये मुगल कला से व्युत्यन्न नहीं प्रमाणित किए जा सकते 
क्योंकि यह परिच्छुद मुगल नहीं मारतीय है जिसे अकबर ने कुछ 
परिवरतनपूवक ग्रहण किया था | 

किंतु राजस्थानी शैलो के १५वीं शती से आरंभ के लिये 
हम उक्त चित्रों कौ ही साक्षो पर अवलंबित हों, से नहीं | अ्रकबर 
के लिये १५६० ई० से आरभ करके १५७५४ ई० तक किस्सा श्रमीर 
हम्जा की एक विस्तृत चित्रावली तैयार की गई थी जिसकी चर्चा 
विशेष रूप से अगले अध्याय में की जायगी। इस चित्रावली में 
कितने ही अंश ऐसे हैँ जे श्रसंदिग्ध और निविवाद रूप से राज- 
स्थानी हैं। इनके संबंध में तक की आवश्यकता नहीं। 
इन्हें देखते ही इनकी शैली के विषय में किसी शंका की गुंजाइश 
नहों रह जाती । अतएव इन उदाहरणों के सामने केई दलील 
नहीं चल सकती | यदि हम्जा चित्रावली के समय तक राजस्थानी 
शैज्ञी का एक निश्चित रूप न हो गया होता तो वह इसमें कहाँ 
से आती ? इस निश्चित रूप के लिये कम से कम पचास वर्ष 
का समय तो चाहिए। 

६३०, राजस्थानी शैली का वर्गोॉकरण तथा समृचित 
नाम--डा० कुमारस्वामों ने राजस्थानी शैली का वर्गीकरण 





१-देखए---हिंदुस्तानी', अपरैल १६३१, प्र० २२७-२३६ , 

पहाड़ी शैली के साथ राजपूल रौलो नाम को एक प्रधान शेली 
के अंतग्गत किया है; अर्थात्‌ उन्होंने अरवाचीन काल की भारतीय 
चित्रकला के मुख्य दे! वर्ग रखे हें--राजपूत शैली श्रोर मु गल- 
शैली । किंतु राजपूत शैली मानने की कोई गुंजाइश नहीं है । 
यद्यवि राजपूत-जाति एक शासक-जाति थी, तो भी एक ऐसी जाति का 
प्रभाव समष्टि रूप से कला पर नहीं पड़ सकता जिसके देश भर में 
मिन्न भिन्न केंद्र हों, साथ ही परंपरा एवं राजनीतिक परिस्थिति भी 
भिन्न भिन्‍न हां। फिर राजस्थानी और पहाड़ी शैलियों के 
कलात्मक निजस्वों, जैसे--विषये, अभिव्यक्ति, अंकनशेली आदि में 
इतना अंतर दे कि देने एक शंषक के अ्ंतगंत नहीं आ सकतीं । 
पहलो मुख्यतः: आालंकारिक, दूसरी अभिव्यंजनात्मक (<स्सात्मक) 
कला है। राजस्थानी का जन्म शपवीं शती में अपश्रेश शैली 
से हुआ, जैसा कि हमने श्रभी देखा हे; पहाड़ी + जन्म १७वीं 
श्ती के उत्तराध से श्््ववीं शती के पूर्वाध तक कश्मीर शेली 
से हुआ जैसा कि हम आगे देखेंगे। यह समय और प्रसूति 
का अंतर भो विशेष महत्त्वपूर्ण हे। इन अंतरों के होते हुए 
राजपूत नामक एक व्यापक वा प्रधान शैली की स्थापना नहीं 
टिक सकती । 

“राजस्थानो शैली? नाम भी हम बहुत सार्थक नहीं समभते। 
इससे श्रच्छा नाम गुजरात शैली दे! सकता है। यदि गुजरात 

अपश्र श शैली के संबंध में अपना आग्रह छोड़ दे ते “राजस्थानी? 
नाम के त्यागकर तुरंत इस शेली का नाम गुजरात शैली कर 
देना चाहिए. क्येंकि यह उसी क्षेत्र की देन है ओर एक ऐसी देन 
है जिसका उसे ही नहीं, समूचे देश के अभिमान होना चाहिए । 

राजस्थानी शैल्ली के आर भिक इतिहास के संबंध में यहाँ अब 
ओर कहने के नहीं रहा हे; श्रतः अभ्रव॒ हम श्ववीं शती एवं उसके 
बादवाले उन व्यक्तियों तथा घटनाओं की ओऔरोर प्रवृत्त होंगे जिनका 
स्थायी और व्यापक प्रमाव आगामी शतियों में, केवल यहाँ की 
चित्रकला पर ही नहीं, समूची संस्कृति पर पड़ा । 

$ ३१. मुगल साम्राज्य का आर भ--जिन दिनों इधर 
राजस्थानी शैली का जन्म दहे। रहा था, उन दिनों--१४८३ ई० 
की बात है-भारत में मुगल साम्राज्य के संस्थापक, अकबर के 
पितामह बाबर का जन्म हुआ । वह महान्‌ विजेता और संद्दारक 
तैमूर की पाँचवीं पीढ़ी में था । बाबर की माता वा काई मातामही 
चंगेज खान के वंश की, अर्थात्‌ मंगोल थी। इसी से यह वंश 
मुगल( >मंगोल ) कहलाया, अन्यथा यह वूरानी ( त॒ुक ) था। 
मुगल बादशाहों के जैसे अपनी तैमूरिया ( तुक ) परंपरा का गवं 
था, वेसे ही अ्रपनी चंगेजखानी ( मंगोल ) परंपरा का भी अभि- 
मान था और वे देनों कुलों की रीति बड़े गारव से बरतते थे । 

बाबर के जन्म के जमाने में तैमूर-वंशियें के हाथ में तैमू- 
रिया साम्राज्य में से कई छेटे छोटे राज्य मर बच रहे थे। उन्हीं 
में से आमू-सोर प्रदेश के फरगाना राज्य का शासक उमरशेख 
बाबर का पिता था। बाबर जब ग्यारह बरस का था तभी एक 
दुघटनावश उमरशेख गत हा गया और उसे राज्यासीन होना 

पड़ा । उसी समय से बाबर के जीवन में ज्वार-माटे आरंभ हुए । 
अंततः १५१३ वा ?१४ ई०» में, अपने देश से सदा के लिये बिदा 
होकर वह काबुल आ्राया और तभी से उसकी दृष्टि भारत पर गड़ी | 
१५१६ ई० में उसने भारत पर आक्रमण किया। इन दिनों 
भारत की आंतरिक दशा बड़ी बुरी हे रही थी, फलतः कई गाढ़ी 
लड़ाइयें के बाद १५२७ ई० भें विजय-लक्ष्मी ने निश्चित रूप से 
भारत का राजमुकुट बाबर के पहना दिया। 

३३२, मुगलों में संस्क्ृति और कला-प्रेम--तैमूरिया 
वंश आरंभ से संस्कारी और गुखिये। का आभ्रयदाता था । तैमूर 
का पुत्र शाहरुख कवि था और उसके दरबार में चित्रकार भी थे, 
जिनमें से एक शाहरुख के राजदूतों के संग चीन तक गया था। 
१५वीं शती के अंत में इस वंश के सलतान हुसेन मिर्जा ने अपने 
समय के अ्रच्छे से अच्छे चित्रकारों के अपने यहाँ रखा था जिनमें 
बिहजाद भी था जो ईरानी शैली का संप्रसिद्ध चित्रकार है। इसी 
भाँति एक अन्य तैमूरिया, बेसु गर मिर्जा के दरबार में इसी १५वीं 
शी में मीरश्नली रहता था जे फारसी लिपि के नस्तालीक नामक 
मेद का सर्वश्रेष्ठ लिपिकर था | 

बाबर में भी यह कुलगत कला-प्रद्नत्ति पूर्ण रूप से विद्यमान 
थो। कवि हाने के सिवा वह ऐसा प्रोढ़ गद्य-लेखक था कि 
उसका आत्मचरित, जे तुर्की भाषा में है, विश्व-साहित्य की चीज 


श्ण्६ 


भारत की चित्रकला 


है। हस रामकहानी में उसने घटनाओं के बहुत विशद और 
सजीव वर्णन ते किए ही हैं, मनुष्यों के नख-शिख, प्रकृति 
तथा स्थावर-जंगम जगत्‌ के ऐसे सच्चे और सजीव शब्द-चित्र 
खींचे हैं कि मानना पड़ता है कि वह पहुँचा हुआ मुसब्विर था, 
भले ही उसने रंग और तूलिका का प्रयाग कभी न किया हा। 
बिहजाद के चित्रों की उसने मार्मिक समीक्षा की है, श्रर्थात्‌ 
बह कृतो ही नहीं, कला का आलोचक भी था। 

हुमायूं ने भी यह पारंपरीण दाय पाया था। यह कहना 
कि उसका कला-प्रेम, विपत्ति के दिनों में उसके ईरान-प्रवास का 
फल था जहाँ शाहतहमास्प ने उसे इस ओर प्रदत्त किया था, 
गलत है। ईरान में तो उसे निरादर के सिवा कुछ और, बहुत 
थेड़ा ही नसीब्र हुआ था। आरंभ ही से वह अपनी कल्पना 
द्वारा अनेक कलात्मक चीजें बनवाता था जिनमें चित्रकारी के भी 
स्थान मिलता था। उसका चित्र-प्रेम इसी से मालूम होता है कि 
अपनी युद्ध-यात्रात्ं तक में वह अपने संग सर्चित्र पुस्तकें रखता 
था एवं जब वह शेरशाह से हारकर मारवाड़ और सिंध के दुष्पार 
मार्ग से ईरान की ओर जा रहा था तो उसके गाढ़े के साथियों में 
चित्रकार भी थे । इसी यात्रा में एक दिन वह अपने डेरे में नहाने 
का कपड़ा पहने ब्रैठा था। कहीं से उड़ता हुआ एक पखेरू 
वहाँ आ गया। बादशाह ने उसे पकड़कर कतरनी से उसके 

पर काटे और अपने चित्रकार से उसकी तसवीर बनवाकर 
छेाड़ दिया । 

हुमायू' ने अपनी विपक्ति का प्रायः एक बरस ईरान में 
बिताया । १५४४ ई० के अंत में जब वह वहाँ से काबुल लैट 
रहा था तो रास्ते में, तब्रेज में, शीराज-निवासोी झ्वाजा अब्दुस्समद 
नामक कुशल चित्रकार और लिपिकर, जिसको उपाधि शेषेक्त कला 
के कारण शीरींकलम थी, उससे मिला । चित्रकला -प्रेमी बादशाह 
ने ख्वाजा के अपने साथ चलने के लिये कहा किंतु बह न चल 
सका। मगर १५४६ ई० में, जब बादशाह काञुल में पेर जमा 
चुका ते ख्वाजा तथा मीर सैयदशअली नामक चित्रकार, जो “जुदाई? 
उपनाम से कविता भी करता था, उसकी सेवा में आ गया | 

किंतु हुमायू. के समय तक मुगल दरबार की काई अपनी 
चित्रकला न थी। उसमें ईरानी शैल्ली के अंतर्गत हिरात की 
कलम के ही आश्रय मिला था। अकबर के समय से इस स्थिति 
में परिवतेन हुआ । उस परिवतन पर विचार करने के लिये यह 
आवश्यक है कि उस समय तक की ईरान तथा अन्य मुसलिम 
देशों की चित्रकारी के इतिहास और विशेषताओं का सिंहावलोकन 
कर लिया जाय क्योंकि तभी अकबर के आत्रय में जिस चित्रकला 
का विकास हुआ उसका ठीक ठीक विवेचन किया जा 
सकता है। 

६ ३३. मुसलिम देशों की १६वीं शती के आरंभ तक 
की कला-- 

क--इराक --हजरत मूसा के उपदेशों का अनुसरण करते 
हुए इजरत मुहम्मद ने, निष्पाण वस्तुओं--बृक्ष, फूल और मकानों 
के चित्र छोड़कर, अन्य चित्रों का श्रालेखन निषिद्ध ठहराया । 
किंतु ८बीं शती का अंत हेते हेाते खलीफों में यह निषेध टूटने 
लगा | उन दिनों के बगदाद फे खलीफा विशाल प्रासाद बनवाने 
लगे जिनमें मनुष्यें की आकृतियाँ बनी मिलती हैं। १श्वों शती 
से जनता भी प्राणियों के चित्र बनाने लगी । 

इस बीच अरबो में धामिंक साहित्य के सिवा ऐसा साहित्य 
भी तैयार हे! चला था जिसके प्रति पक्के सुसलिम उपेक्षा वा कम 
से कम उदासीनता रखते थे। ऐसी पुस्तकों में विज्ञान, गणित, 
गख्गोल, चिकित्सा आदि के साथ सवोपरि अपने पंचतंत्र का अनु- 
बाद भी है । इस पुस्तक के एशिया एवं यारप के अधिकांश में 
फैलने की कथा इसकी कहानियां से कम रोचक नहीं | पहले पहल॑, 
६ढी शी में ईरान के सम्राट, खुसरों अनुशीरवाँ के राज्यकाल में 
पंचतंत्र संस्कृत से पहलवी ( उस समय की ईरानी ) में श्रनूदित 
हुआ; ८वीं शती के उत्तराध में इस पहलवी का अरबी अनुवाद 
हुआ। संभवतः पहले ऐसी ही लोकप्रिय पुस्तकों का चित्रण 
आरंभ हुआ । इनमें से वैज्ञानिक पुस्तकों का चित्रण अध्येताओं 

के सुविधा्थ किया जाता था। चित्रकला का निदर्शन कथा-वाड- 
मय के चित्रों में ही देता था । 

१५वीं से १३वों शत्ती तक के अरबी ग्रंथोंवाले चित्र शाम और 
मेसेपटामिया शैली के हैं जो ईसाई धर्म से संबंधित थी और इस- 
लाम के जन्म के बहुत पहले से चली आती थी। यह शैली 
निर्विबाद रूप से अ्पर-भारत की चित्रकला से उत्तन्न थी। जो 
विद्वान इस हद तक जाने के तैयार नहीं वे भी इतना तो मानते 
ही हैं कि, उससे पूर्णतः प्रभावित थी। यह सिद्ध हे चुका है कि 
देवी मरियम्र ग्लौर शिशु ईसा का चित्र बाद्ध हारीती के चित्र से 
उत्पन्न हुआ हे । इसलाम के उदय से पूव बैद्ध संप्रदाय एशिया 
का मुख्य धर्म था, जिसका विस्तार जापान से लघु एशिया तक था । 
जरथुसत्र संप्रदाय के एक कोने में दबाकर, वह्ट ईरान के भी बहुत 
बढ़े अंश में फैला हुआ था । अ्स्तु, उक्त मारतीय प्रभाव हम इन 
खलीफा-कालोन बगदाद क्षेत्र के चित्रों पर भी पाते हैं। योंतो 
प्राय: इन सभी चित्रों में यह प्रभाव विद्यमान है किंतु छुछ उदा- 
हरण ते ऐसे हैं जिनके संबंध मे कोई ननु-नच चल ही नहीं 
रुकता। एकाध में की आऊृतियाँ ते। मुद्रा और आसन में बुद्ध 
के बहुत समीप हैं। इस काल के काहरावाले चित्र भी ऐसे ही हैं। 

ख--इेरान--इस्लामी प्रचार के पीछे पीछे उक्त शेली ईरान 
में भी पहुँची । किंतु थेड़े ही दिनों बाद वहाँ मंगोल प्रभाव की लहर 

आई और ईरानी चित्रकला में चीनीपन ब्याप उठा। इस चीनी- 
पन में भी भारतीय प्रभाव था जिसका इग्रित हम ऊपर कई स्थानों 
पर कर चुके हैं ( ० ५८, ८८ )। किंतु यह प्रभाव स्वल्प था। 
हाँ, महमूद गजनवी के आदेश से जो काम बने वा जिन पर उसकी 
दरबारी संस्कृति का प्रभाव है उनमें भारतीय अपश्रंश शैलो का 
प्रभाव कुछ विशेष रूप से पाया जाता है, क्‍योंकि उस सम्राट के 
समाज में भारतीय कलाकार भी थे । 

ईरान में उक्त मंगोल एवं अंशत: मानी का प्रभाव 
( प्र०६१) चल ही रहा था कि शश्वीं शती के उत्तराध॑ 
में मध्य एशिया में तैमूर का उदय छुश्रा । बहुत बड़ा संहारक 
होते हुए भी वह ऐसा कलाप्रेमी था कि जहाँ पर कत्ल- 
आम कराता था वहाँ के भी चुने हुए कारीगरों को अपनी राज- 
धानी समरकंद में मेज देता था। १४०५ ई० में तैमूर की मृत्यु 
हुई। उसके पुत्र शाहरुग्व ने अपने साम्राज्य के सबसे भीतरी 
अंश एवं ईरान के पूरबी भागवाले हिरात नगर का राजधानी 
बनाया । उसको कलाप्रियता के कारण इसी हिरात में ईरानी 
चित्रकला की एक नई शैली का जन्म हुआ जिसे आज-कल 
हिरात शेली कहते हैं ओर पुराने लोग हिरात की करूम । 
भैमिक स्थिति एवं आश्रयदाता के अभिजन के कारण स्वमावत: 
इस शैली पर अपर-भारत की चित्रकला का काफी प्रमाव था। 

इस शैली में ईरानी कला का जितना प्रकष हुआ उतना तब तक 
की किसी शैली में नहीं हुआ था । 

श्थवीं शती के उत्तराध में उस्ताद बिहजाद इसी शैली 
का सबसे बड़ा चित्रकार हुआ। वह हिरात में ही तैमूर के 
वंशज हुसैन मिर्जा के दरबार में था, से ऊपर कहा जा चुका 
है। १६वीं शती के आरंभ में इस समाश्रयदाता का अंत दे 
जाने पर ईरान के सफवी वंश का पहला सम्राट शाह इस्माईल 
बिहजाद के तत्रेज ले गया। इस प्रकार बिहजाद शैली का प्रचार 
ठेठ ईरान में भी हुआ --ओर ऐसा हुआ कि उसके पहले जितने 
बड़े बड़े चित्रकार हुए थे, लेग उनका नाम तक भूल गए 
एवं बिहजाद एक स्वर से इरानी शैली का सर्वश्रेष्ठ चित्रकार 
माना गया तथा आज तक माना जा रहा है। बिहजाद की इस 
श्रेष्ठ का मुख्य कारण रंगों और लिखाई की उत्तमता के 
साथ साथ यह भी है कि उसने ईरानी कला में जे भी विजातीय 
प्रभाव थे, उन सबों का बड़ा सुदर समन्वय करके उसे एकरूप 
कर दिया | 

६ ३४. ईरानी चित्रकला की विशेषताएं--कई बार 
और कई ओर से भारतोय प्रभाव पड़ने पर भी ईरानी कला का 
एक स्वतंत्र और विभिन्‍न निजस्व है जे मुख्यतः चीन से संबंधित 
है। उसको प्रमुख विशेषतए ये हैं--- 

रेखाओं में गति होते हुए भी भारतीय गुलाई नहीं 
है; कोण हैं। इसी प्रकार उसमें डीलर भी नहीं है; 
चित्रकार, जहाँ जे जे। रंग अ्रपेक्षित हैं उन्हें लगा ते 
जाता है, किंतु उनमें साया और उ ज्ञाला ( उज्जोतन ) 
लगाकर--अंकित वस्तुओं की निचाई-उ चाई नहीं 
दिखाता । परिणाम यह होता है कि रंगीन चित्र भी रंग 
मरा हुआ सपाट रेखा-चित्र मात्र रह जाता है। ईरानी 
चित्र का अ्रन्य निजस्व आलंकारिकता है, उसके सभी 
अलेखन आलंकारिक होते हैं। अ्रभिव्यक्ति की श्रपेक्षा- 
कृत बहुत कमी है। चित्रकार आलेख्य मात्र के नकाशी 
मानता है और नदी, पव॑त, वृक्ष से लेकर पशु, पत्ती 
एवं मनुष्य तक का आलंकारिक अंकन करता है; नकाशी 
के रूप में बनाता हे। उसकी लिखी सरत्री ललित 
लतिका और पुरुष सरो का बृक्ष है। इस आलंकारि- 
कता के तीन कारण हे सकते हैं--( १ ) ईरानियों का 
उद्यान-प्रेम, ( २) इस्लाम के प्रभाव से आलंकारिक 
कला की प्रमुखता, एवं (३ ) ऐसे ही चित्रों का बुना- 
बट, सुईकारी और इमारती तथा लकड़ी की रँगाई आदि 
कोशलों में, जिनकी विशेषता तरहदारी ही है, प्रयुक्त 
हेना । ईरानी कला की औ्रौर विशेषता में सुबुकपन, 
नाजुकपन तथा विरलता है। फलतः उसमें प्रकांडता, 
उदात्तता और घनता € भीड़भाड़ ) का अ्रभाव रहता है 
ओर इन्हीं सब विशेषताओं का परिणाम यह हेता है 

कि जब ईरानी चित्रकार किसों घटना वा कथानक के 
अंकित करता है तो उसका यह उद्द श्य गाण हे। जाता है 
और दशंक के सामने उसका संयोजन नकाशी की एक 
तरह के रूप में उपस्थित ह्वाता है, जिसमें गति दाने पर 
भी जीवन का श्रभाव रहता है| 


$ ३५, अकबर और उसकी समाश्रित आरंभिक मुगल 
शैल्ली--काबुल में राज्य जमाकर, १५५५ ई० में किस प्रकार 
हुमायूँ ने पुनः भारतवर्ष के इस्तगत किया ओर छः: महीने राज्य 
करके चल बसा तथा उसका तेरह बरस का बेटा अकबर गद्दी पर 
बैठा ( १५५६ ६०), यह सब कथा यहाँ दुढराने की आवश्य- 
कता नहीं | राजनीतिक इतिहास द्वारा वह प्राय: सबके विदित है | 

अकबर एक “विभूतिमत्सत्व' था । उसमें जिस महापुरुषता 
का उत्तरोत्तर विकास हुआ उसका मूल मंत्र 'झुलह कुल” अर्थात्‌ 
सबसे मेल? था; दूसरे शब्दे में उसका प्रत्येक कार्य समन्वय-बुद्धि 
की प्रेरणा से संपादित होता था। फलत: उसमें भारतवष की संस्‍्कृति 
के साथ ईरान-मध्य एशिया की संस्कृति के मिला देने की लोको- 
त्तर प्रतिभा और क्षमता थी। इस मेलन में भारतीय संस्कृति 
की ही प्रमुखता रहती थी क्येंकि, सूहुमदर्शा अकबर के भारतीय 
संस्कृति ने अपना अ्रनुगत बना लिया था। से उसने यहाँ की 
संस्कृति के। देशकाल के अनुकूल बनाने के लिये ही उसमें अपे- 
चज्षित परिवतन और मेलन भर किए थे । सीकरी का स्थापत्य, 

तानसेन का संगीत, दीनइलाही, अकबर का पहनावा, उसका 
सामाजिक जीवन, आचार-विचार, रहन-सहन, सारांश यह कि 
उसकी विचार और कार्य-पद्धति मात्र उसकी उक्त मनादजृत्ति की 
मूर्त उदाहरण है। इसी प्रकार उसकी अ्राश्नित चित्रकला भो 
उसकी मनोेघ्ृत्ति की प्रतीक है, जेसा कि हम आगे देखेंगे ! 

अकबर ने किशोरावस्था में चित्रकारी का अभ्यास भी किया 
था। इस संबंध में जहाँगीर ने अपने आत्मचरित में एक मनो- 
रंजक घटना लिखी है--अकबर के सिंहासनासीन द्वाने पर जब देमू” 
ने विद्रोह किया ओर अंततः पकड़ा गया ते खानखाना के पिता 
बैरमखाँ ने, जो अकबर का अभिभावक था, प्राथंना की कि हजरत 
इस काफिर के मारकर गिजा ( धर्मयुद्ध ) के पुण्यभागी हों | 3८ 
आपने फरमाया कि में ते इसे पहले ही टुकड़े टुकड़े कर चुका। 
काबुल में जब में झख्वाजा श्रब्दुस्समद शीरींकलम से चित्रकारी 
सीखता था तो एक दिन मेरी कलकृम से एक ऐसी तसवीर 
निकली जिवके अंग प्रत्यंग छिन्न भिन्न थे। एक पाश्ववर्ती 
ने पूछा कि यह किसकी सूरत हे ते! मेरे मुह से निकल पड़ा. 
हेमूं को । 

सम्राट होने के कुछ समय बाद ही, प्रायः १५६० ई० से उसने 
सित्रकला के प्रति अ्रपने रक्तगत प्रेम से प्रेरित देकर चित्र बनवाना 
श्रारंभ कर दिया जिसका क्रम उसके जीवन भर चालू रहा । इस 

संबंध में अपनी ओर से कुछ न कहकर, अ्रबुल्फज्ल ने आईन- . 
अकबरी में जो कुछ कहा है उसका सारांश देना हम अधिक उपयुक्त 
सममते हैं क्‍येंकि प्रामाशिकता के सिवा उससे कई प्रश्नों पर 
प्रकाश भी पड़ेगा । 


क--आईन में उल्लेख--अईन के आरंभिक अध्याये में से 
एक सुलिपि पर है। उसी के अंतगत चित्रकला का विपष्रय भी 
है, जिसका सारांश इस प्रकार हे-- 


किशेरावस्था से ही श्रीमांन्‌ की अमभिरुचि चित्र- 
कला की ओर रही है और वे सब तरह से उसे प्रोत्सा- 
हित करते हैं । चित्रकला के वे अध्ययन एवं मनोरंजन 
का हेतु मानते हैं। उनके इस प्रष्ठपोषण से यह कला 
उन्नत हे। रही है और अनेक चित्रकारों ने प्रसिद्धि प्राप्त 
की है। चित्रशाला के दरोगे प्रति सप्ताह समस्त 
चित्रकारों के काम श्रीमान्‌ के सम्मुख उपस्थित करते हैं 
जे काम की उत्तमता के अनुसार कारीगरों के इनाम 
देते हैं बा उनका वेतन बढ़ाते हैं। चित्रकारी की सामग्री 
में बहुत कुछ उ्नत हुई है एवं रंग बनाने का तरीका 
विशेष उन्नत हुआ दे जिसके कारण अब चित्रों की 
अभूतपूर्व तैयारी हवाने लगी है । अब ऐसे ऐसे उत्कृष्ट 
चित्रकार तेयार दे! गए हैं कि इनके चित्र बरिहजाद और 
यूरप के चित्रकारों से ठककर लेते हैं । इन उत्तम 
चित्रकारों की संख्या सी से ऊपर हैं और जो कारीगरी में 

पूरे वा मध्यम श्रेणी के हैं उनकी संख्या तो बहुत 
बड़ी है | 

कलम को बारांकी, तैयारी, पोढ़ापन आदि जो 
अब के चित्रों में पाया जाता है वह श्रप्रतिम है, यहाँ तक 
कि निष्प्राण वस्तुश्रों में भी जीवन जान पड़ता है | 

हिंदू चित्रकारों के चित्र हम लोगों ( मुस्लिम ) की 
भावना से कहीं ऊंचे होते हैँ। सारे संसार में ऐसे 
बहुत कम कलाकार हैं जो उनके समकक्ष हों । 

प्रमुख चित्रकारों में निम्नलिखित उल्लेखनीय हैं -- 

१--तत्रे ज-निवासी मोर सेयदअली । 

२--शीराज-निवासी झवाजा अब्दुस्समद | यद्यपि 
ये चित्रकारी ते पहले ही से जानते थे किंतु जब से इन 
पर श्रीमान्‌ की क्ृपादृष्टि हुई हे, यह कला की वाह्यम 
आकृति से उसकी अंतरात्मा की ओर प्रवृत्त हुए हैं । 
ख्वाजा के शिष्य भी उस्ताद हे! गए हैं । 

३--दसवंत ( संमवतः जसबंत )--यहू जाति के 
कहार थे और इन्होंने श्रपनी सारी जिंदगी चित्रकारी की 
उपासना में लगा दी । पहले, कला के प्रेम-वश दीवारों 
तक पर लिखाई करते थ । एक दिन श्रीमान्‌ की दृष्टि 
इन पर पड़ी और इनकी योग्यता के देखकर भ्रीमान्‌ ने 
इन्हें ख्वाजा के सपुदं किया। शीघ्र ही ये अन्य सब 
चित्रकारों के आगे निकल गए और इस समय के स्ब- 
श्रेष्ठ उस्ताद हुए किंतु दुर्भाग्यवश इन्हें उन्माद रोग दे 

गया जिसके प्रकोप में इन्होंने आत्मघात कर लिया' | 
इनकी अंकित कतियय कृतियाँ हैं । 

इ--बसावन--एष्टिका बनाने, आकृति के श्राले- 
खन, बैंटे हुए रंग लगाने, शबीद्द लगाने तथा 
चित्रकारी के और कई अंगों में यह सर्वोत्तम हें; यहाँ 
तक कि कई आलोचक इन्हें दसवंत से भी अच्छा 
समभते हैं | 

निम्नलिखित चित्रकारों ने भी प्रसिद्धि प्राप्त 
की हैे-- 

१--केशों, २-लाल, ३--म्कु द, ४--मिस्कीन, 
५--फरु ख कुलमाक, ६--मापे, ७--जगन, ८--महेश, 
६ -खेमकरन, १०--तारा, ११--साँवला, १२--हर- 
बंस तथा १३-राम | 

धर्म के कट्टर अनुयायी, जो धर्मग्रंथ के शब्दों पर 
ही ध्यान देते हैं, इस कला के विद्दद्ध हैं किंतु अब उनकी 
आँखें भी खुलने लगी हैं। एक दिन भीमान्‌ ने, जब वे 
अंतरंग मित्रों के साथ बैठे थे, कहा कि 'ऐसे कितने 


१--यह दुध टना १५८४ ई० कौ दे | 

२--शबीह्‌ के संग की “लगाना! क्रिया, जो आज भी चित्रकारी 
की भाषा में चलती है, विद्ध चित्र की (६ २४ क ) तदर्थाय, 
फलतः: प्राचीन परंपरा की विद्यमानता-वयूचक है । ऐसे और शब्द 
भी हैं, जैसे--खुलाई » उन्‍्मोलन | मिलाइए--उन्मोलितं तूलिकयेव 
चित्रम--कुमा रसं भव | 

श्श्र 


ही व्यक्ति हैं जो चित्रकला से नफरत करते हैं किंतु ऐसे 
लोगों के में पसंद नहीं करता | मुझे तो ऐसा लगता 
है कि ईश्वर के पहचानने के लिये चित्नकार का एक 
अनेखा मार्ग हे; जब वह किसी सजीव वस्तु की 
आकृति बनाता है और एक के बाद एक अंग-प्रत्यंग 
लिखता जाता है, किंतु अंततः: उनमें जान नहीं डल 
सकता ते हृठात्‌ उसका ध्यान ईश्वर की ओर जाता है 
जो जीवन का एकमात्र दाता है और इस प्रकार उसके 
ज्ञान की वृद्धि होती है? । 


चित्रकारी के प्रोत्ताइन मिलने के कारण अनेक 
उत्कृष्ट कृतियाँ तैयार हुईं । फारसी की गद्य और पद्म 
रचनाएँ चित्रित की गई । इस प्रकार चित्रों की संख्या 
बहुत बढ़ गई। हम्जा के किस्से के चित्र बारह जिल्दों 
में तैयार हुए। चतुर चितेरों ने उसमें के चौदह सो 
प्रसंगों के अद्भुत चित्र तैयार किए | चंगेजनामा, जफर- 
नामा, यह किताब ( श्राईन अकबरी ), रज्मनामा ( महा- 
भारत ), रामायण, नल-दमन ( नल-दमयंती ), कलीला- 
दमना ९ पंचतंत्र ), अयार दानिश (पंचतंत्र का दूसरा 
अनुवाद) इत्यादि भी चित्रित किए गए। 

श्रीमान्‌ ने स्वयं अपनो शबीह लगवाई और 
आशा दी कि साम्राज्य के सब उमराओं की शबीह 
तैयार की जाय। इस प्रकार एक प्रकांड चित्राधार 
प्रस्तुत हुआ। 

अब़ुल्फज्ल के इस विवरण में श्रकब्र-कालीन मुगल शैली 
का प्रायः समूचा इतिहास निहित है । अब हमें केवल उन प्रश्नों 
पर विचार करना रह जाता है जिनका स्पष्टीकरण उक्त विवरण 
में नहीं हुआ दे। इनमें पहला, इस शैलो के उद्गम का है, 
क्योंकि यह ईरानी कला के भीतर नहीं आती । 

ख--अकबर शैली का उद्गम--विषयें के द्विताब से इस 
शैली के चित्र चार विभागों में विभक्त होते हें--( १) अभारतीय 
कथाश्रों के चित्र, जैसे--किस्सा अमीर हम्जा, शाहनामा आदि 
(२) भारतीय कथाओं के चित्र, जैसे--रामाण्ण, महाभारत, नल- 
दमयंती आदि ( ३ ) ऐतिहासिक चित्र, जैसे--तवारीखें-खानदान 
तैमूरिया (० १३१,१३६) अकबरनामा (० १३२-३३) आदि तथा 
(४)व्यक्ति-चित्र | इन चारों विभागों के चित्रों को शैलो मं 
एक ते व्यापक समानता है दूसरे इनमें हिरात शैल्ली को कुछ 
विशेषता होते हुए, भी इतना निजस्व हे कि, जिसे चित्रों की जरा 
भी निगाह है वह तुरंत कह देगा कि हिरात शैली से इनका दूर 
का संबंध है। यह निजस्व स्वभू नहीं बल्कि भारतीय कश्मीर 
शैली का है जैसा कि हम अभी देखेंगे । 

ख-१--हम्जा चित्रावली ओर उसका निर्माण काल 
( १४६०-६१--१४५७४५ ई० )--अकबर के तैयार कराए तित्रों में 
समयानुक्रम से सर्वप्रथम किस्सा अमीर हम्जा के चित्र हैं; अतः 

उक्त विमर्ष के लिये उन्हीं का विश्लेषण उचित होगा, क्येंकि 
इस शेली की आद्यावस्था में निर्मित दाने के कारण उनमें इसके 
मूलतत्त्व तथा “विजातीय द्वव्यः प्रथक्‌ प्रथक दोख पड़ते हैं। श्रागे 
ता वे मिल-जुलकर एकरस हो जाते हैं | 


परंतु पहले हम्जा चित्रावली का समय निर्णय कर लेना चाहिए; 
क्येंकि भारतीय चित्रकारी के अ्रधिकांश ऐतिहासिकों ने एकस्वर 
से इसका आरंभ हुमायूँ के पिछले दिनों में माना है। इस 
चित्रावली के विषय में अभी तक चार उल्लेख मिले हैं-- 
१--१८्वीं शती के मआसिरल्‌ उम्नरा में; जिसका 
सारांश इस प्रकार हे--- अकबर किस्सा अमीर हम्जा का 
बड़ा रसिक था। यहाँ तक कि वह इसके दास्तानों के, 
कहानी कहनेवालों की भाँते, महलों में सुनाया करता 
था। उसने इसकी आश्चय घटनाओं के चित्रित भी 
कराया था। पचास चित्रकारों ने पहले ते मौर सैयद 
अली “जुदाई” के, फिर ख्वाजा अ्रबदुस्समद के निरीक्षण 
में यह कार्य किया था | 


२--प्रायः ये ही बात श६वीं शती के अंतवाले 
सुप्रसिद्ध फरिश्ता में हैं। अतः उन्हें दुहराना अना- 
वश्यक है । ह 


३--अश्राईन-अकबरी में; जिसका श्रनुवाद ऊपर 
दिया जा चुका है | 

इन तीन उल्लेखों के सिवा अब एक ओर 


उल्लेख मिला है। अकबर के दरबार में श्रब्दुलकादिर 
बदायूनी ( बदायू -निवासी ) नामक फारसी-अरबी आदि 
का बड़ा पंडित था। वह संस्कृतश् भी था, अ्रवः 
बादशाह ने जो भी संस्कृत के अनुवाद कराए, या तो 
उसने किए या उनमें उसका हाथ रहा। उसने 
एक इतिहास भी लिखा जिसमें विशेषत: उसके अकबर - 
संबंधी संस्मरण हैं। इस अंशवाली बाते निजी जान- 
कारी की होने के तिवा बड़ी सच्ची और खरी हैं; इती में--- 
४--बदायूनी लिखता है कि इस वर्ष ( ६६० हि« 
न १५८२ ई० ) की घटनाओं में से एक यह भी है कि 
अकबर ने भारतवष को प्रधान पुस्तक महाभारत के 
अनुवाद को आशा दी। इसका कारण यह था कि 
बादशाह ने शाहनामा तथा किस्सा अमीर हम्जा केा 
सत्रह् जिल्दों में, पंद्रह वर्ष के समय में लिखबाया था 
ओर उनके चित्रों में बड़ा रूपया लगा था | विचार यह 
हुआ कि ये सब कवियें को उपज हैं। पर भारतीय 
पुस्तक सत्य हैं--फिर क्‍्यें न हम फारसी में इनका अतु- 
वाद कराबें ! ( सारांश )। 
इन उल्लेखों से यह ते साफ हा हो जाता है कि हृम्जा चित्रा- 


वली अकबर ने अपने लिये, श्रपने राज्य-काल में तेयार कराई थो | 
साथ ही बदायूनी के उल्लेख से इस कृति के काल-निर्णय पर भी 
विशेष प्रकाश पड़ता है। एक ते वह पंद्रह व का समय देता 

है। दूसरे इंगित करता है कि महाभारत के अनुवादारंभ से कुछ 
ही वष पहले यह तैयार हुई थी। इसी प्रसंग में बह यह भो 
बताता है कि हम्जा चित्रावली के तैयार हो जाने के बाद अकबर 
ने दे और कहानियों के| सुना और लिखवाया था | 

अबुल्फजल के संसर्ग से १५७५ ई० के बाद अकबर के विचारों 
में विशेष क्रांति और गंभीरता प्रारंभ हो गई थी। अब जो ग्रंथ 
तैयार कराए गए उनका एक दूसरा क्षेत्र था, जैसा कि हम अ्रभी 
बदायूनी से सुन चुके हैं । श्रतएव हम्जा चित्रावली की पूर्ति का 
समय १५७५ ईं० के पहले रखना चाहिए, क्योंकि यदि वह इस 
नए युग के बाद पूरी हुई होती तो उसके बाद अकबर का ध्यान 
उक्त दे और कहानियों के सुनने तथा लिखाने की ओर न गया 
होता । फलतः हम इस चित्रावली की पूर्ति का समय १५७४-- 
७५ ई० रखते हैं, जो उसके आरंभ काल के विषय में बड़ा अ्रनु- 
कूल परिणाम देता है, फलत: स्वीकाय है। १४७५ ६० के प्रारंभिक 
महीनों से पीछे मुड़ने पर १४६०-६१ ई० तक पंद्रह चांद्र ब्ष (जिसके 
अनुसार बदायूनी की गिनती है) बड़ी कुशादगी से पूरे हे। जाते हैं । 
ये वे बंध हैं जब अकबर अपनी घाय माहमअ्ंगा और माता हमीदा- 
बानू बेगम सरियम जमानी से प्रभावित हाकर बैरमखाँ के बंधन के 
तोड़ डालता है तथा अगले चार-पाँच वर्ष उन्हीं के हाथों में रहता है; 
अर्थात्‌ १५६० ई० में, छुटकारे की साँछ लेता हुआ कुटपन के उस 

वातावरण में पहुँच जाता है, जिसमें वह अपनी प्रिय इम्जा-कद्दानी 
सुनकर बढ़ा था। फलत: १५६०-६१ ६० सबसे अनुकूल समय 
है जब अकबर के हम्जा-चित्रावली बनवाने का उद्दौपन हुआ हे। । 


ख-२-- इस चित्रावली का निजस्व--हिरात शैल्ली की 
कुछ बातों के छोड़कर, इन चित्रों की अधिकांश बातों में अपना 
निजस्व है। यथा--- 


(१ ) ये आलंकारिक चित्र न होकर धटना-चित्र 
हैं; (२) इनमें विरलता नहों भीड़ माड़ है, एवं प्रकां- 
डता वथा उदात्तता है; ( ३ ) इनमें संयोजन का एक 
अपना प्रकार हे; ( ४ ) इनमें की रेखाओं में ग्रुलाई है 
श्रौर लिखाई में डोल; (५ ) इनमें पकचश्म चेहरों 
की अधिकता है जिनकी श्राँखें पटोलाःच् (देखिए, पृ० ७०) 
वा मीनाक्ष हैं ( जिनकी चर्चा आगे होगी ) तथा मानव 
आऊक्ृतियें का आलेखन स्फूर्तिमय है, उनके पहनावे एवं 
भूषा हिरात से भिन्न हैं; (६ ) इसके जल, स्थल, पहाड़, 
पेड़-पालो, बादल, पशु-पक्ती तथा दानवों का आलेखन 
अलग है, एवं बृक्तों में केले, वट, पीपल तथा आम और 
पशुझज्ञी में हाथी, मोर आदि भी हैं, श्रथव ( ७ ) इनमें 
हाथ-पाँव की मुद्राएँ पाई जाती हैं तथा वस्तरों में बिशेष 
प्रकार की शिकन और फहरान | 

ये निजस्व ऐसे हैं कि इनकी परंपरा भारतीय चित्रकला ही 


में पाई जा सकती हे। किंतु इस मालिका के एक चंत्र का एक 

अंश इन सब निजस्वों से कहीं बढ़कर है । इसमें कुछ देवताश्रों 
की छवियाँ अंकित हैं। वे पार शैल्ली की अति निकट परंपरा 
में हैं। ऐसी परंपरा कश्मीर शैलो के श्रतिरिक्त कहाँ बची थी १ 

विधान की दृष्टि से भी ये चित्न भारतीय हैं, क्येंकि एक ते परि- 
भाण में ये सवा दे। फुट से अधिक लंबे और प्राय: दे। फुट चोड़े हैं, 
दूसरे ये सूती कपड़े पर बने हैं, श्रर्थात्‌ ये पूर्णरूप से चित्रपट हैं । 
ईरानी चित्र न ते इतने बढ़े होते हूँ न सूती कपड़े पर बनते हैं । 

निजस्व के इस विश्लेषण का यह परिणाम प्राप्त होता है कि 
इन चित्रपटों में कुछ अंश ते श्रवश्य ईरानी शैल्ली का है, किंतु 
अधिकांश भारतीय है, जो मुख्यतः कश्मीर और अल्पतः राज- 
स्थानी शैली का हे। ऊपर हमने जितनी विशेषताएँ गिनाई हैं 
प्रायः वे सभी कश्मीर शैली को हैं और समस्त नित्रों में सबंत्र 
पाई जाती हैं। राजस्थानी शैली को विशेषताएँ अधिकतर चित्र- 
भर में व्याप्त नहीं उसके भाग विशेष में, इकढौर पाई जाती हैं, 
से भी किसी किसी चित्र में ( देखिए पृ० १०५ )। दूसरे शब्दों 
में यह अकबर-कालीन मुगल शैल्ली श्रारंभ से ही अनेक अंशों में 
कश्मीर शैली का रूपांतर है जैसा कि हम ऊपर ( ए० ८६ ) 
कह चुके हैं । 

आईन! से भी हमारा समथन होता दे। अबुल्फब्ल को 
इस उक्ति का और क्‍या अथं हो सकता है ?--हिंदू चित्रकारों के 

चित्र हम लोगों की भावना से कहीं ऊँचे होते हें। खारे संसार 
में ऐसे बहुत कम कलाकार हैं जो उनके समकत्ध हों। राज- 
स्थानी शैली के लिये तो यह हे। नहीं सकती, वह ते अभी बिल- 
कुल शआआारंभिक अब्रस्था में थी, जिसमें अपभ्र श को विशेषताएँ 
छुलक रही थीं। दूसरी कोई शेली भारत में थी नहीं । फलत: यह 
कथन एक मात्र कश्मीर शैली के संबंध में हो सकता है जिसके 
१६वीं शती में अस्सित्व का पता तारानाथ ही नहीं देता, अपितु 
वह अनुभ्॒ति भी देती है जो उस्ताद रामप्रसाद के घराने में 
चली श्राती है। अकबर शेली से बिलकुल मिलते हुए १६वीं- 
१७वीं शती के अनेक छिन्न चित्र मिलते हैं जिनका विषय मुख्यतः 
रामायण, दशावतार तथा कृष्णचरित होता है। इनके पीछे अक- 
सर संस्कृत श्लोक भी रहते हैं। उक्त परानेवाले इन्हें कश्मीर 
कलम का बताते हैं। कश्मीर शैल्ली को सत्ता का एवं अकबरी शेली 
से उसके संबंध का यह जीवित प्रमाण है; ( देखिए ६ ३७) | 

अब इस संबंध में इसक्रे सिवा, कुछ और कहने की श्आवश्य- 
फता नहीं रह जाती कि अब्दुत्समद के विषय में अश्रबुल्फज्ल 
के इस कथन की कि--जब से इन पर श्रीमान्‌ को कृपादहृष्टि 
हुई है, यह कला को वाह्य आकृति के बदले उसके अंतरात्मा की 
ओर प्रवृत्त हुए ई?, यही ध्वनि दवा सकती है कि अकबर ने ख्वाजा 
से कश्मीर शैली ग्रदण कराई थी। 


श्र्६€ 

भारतीय चित्रकला के सभी विद्वानों का, चाहे वे कुमारस्वामी 
की दृश्वाले हों, चाहे स्मिथ की दृश्िवाले, ध्यान इस बात की श्रोर 
गया दे कि--( १) अकबरी चित्रों का निजस्व ईरानी कला से 
बिलकुल प्रथक्‌ हे। स्मिथ ने ते यहाँ तक निरीक्षण किया कि-- 
(२ ) हम्जा चित्रपटों में वे काले भालू बने हैं जे कश्मीर ही में 
होते हैं; इसी प्रकार इनके पव॑त भी कश्मीरी पवतों के लाक्षणिक 
आलेखन हैं, अतएव ये चित्रपट वहीं के बने देने चाहिए | किंतु 
कश्मीर शैली को विद्यमानता का पता न रहने के कारण वे उक्त 
दोनों बातों का सामंजस्य न कर पाए. । 

हम्जा चित्रावली के चौदद्द सो चित्रों में से अब कुछ ऊपर 
एक सो चित्रों का पता है, जिनमें से गिनती का एक हाल 
हो में भारत कला-भवन के प्राप्त हुआ है; शेष सब के सब 
विदेशों में हैं । 

हम्जा चित्रों के बादवाले ऋकबरी चित्रों में, उनके देनों तत्त्व, 
ईरानी कला का कनिष्ठांश तथा भारतीय कला का मुख्यांश, एक- 
दिल हो जाते हैं, जिनके नमूने मुख्यतः ग्रंथ-चित्रों से प्राप्त हैं | 
अकबर ने जो शबीह तैयार करवाई थीं उनमें की बहुत ही कम 
मिली हैं ( फलक--१५ )। जब कि मूलतः उनकी संख्या हजारों 
रही होगी, अ्त्र सारे संसार में उनके सै से अ्रधिक उदाहरण नहीं 
रह गए हैं। कालस्य कुटिला गतिः ! 

अकबर के संप्रदायवाले उसके चित्र मढ़ाकर गले में पह- 

नते भी थे। ऐसे चित्रों का भी कोई नमूना अ्रब तक नहीं मिला। 
यह प्रथा औरंगजेब के समय तक विद्यमान थी | 

ख-३--अकबर कालीन चिज्नित ग्रंथ--अकबर कालौन 

कतिपय चिन्नित ग्रंथ अ्रभी तक बचे हैं। इनमें से कुछ की 

एकाधिक प्रतियाँ हैं। इसका कारण यह है कि शाही पुस्तकालय 

आगरे के सिवा दिल्ली और लाहार में भी रहता था, उपहार 

के लिये एकाधिक प्रतियाँ तैयार कराई जाती थीं, शाइजादे तथा 

उमरा (मुख्यतः खानखाना ) भी अपने लिये चित्रित ग्रंथ 

बनवाते थे और पुस्तक-विक्रता भी ग्राहकों के लिये उनकी 

प्रतियाँ प्रस्तुत रखते थे। अस्तु, इन प्राप्त पुस्तकों में से कुछ 

मुख्य की, किंचित्‌ विवरण सहित सूची, उनकी तैयारी के संभवित 

समयानुक्रम से यहाँ दी जाती है-.- 

( १ ) तारीखे-खानदाने-तैमूरिया--इसमें तैमूरियां 

बंश के आरंभ से अकबर शासन के बाईसवें वर्ष (१५७७ 

ई०) तक का इतिद्वास है। इसकी सचित्र प्रति खुदाबख्श 

खाँ प्राच्य पुस्तकालय, पटना में है। यतः इसमें दसवंत 

को कृति भी है, अत: यह उसकी मृत्यु (१५४८४ ई०) से 

पहले, संभवतः (१४८०-८१ ई०) की बनो है। इस प्रति 

पर बादशाही मुहर भी हैं | (२) रू्मनामा (महाभारत)- 

यह अनुवाद १५८२ ई० में, एक वर्ष के सतत परिश्रम 

और कई दलों के एक संग काम करने से पूरा हुआ आ्रार 
इसकी सचित्र शाही प्रति १४८८ ३० में, तीन जिल्‍्दें में,तैयार 
हुई। संग्रति यह जैपुर राज्य के पोथीखाने में है। संयोगवश 
नादिरशाह के आक्रमण से एक वर्ण पूर्व मुहम्मदशाह ने 
इसे महाराज जयसिंह के दे दिया था जिससे सारे संसार 
की सनिश्न पुस्तकों का यह कास्तुम मणि नाश से वा भारत 
के बाहर चले जाने से बच गया। ( ३ ) बराकआत बाबरी 
( बाबर की आत्मकथा, देखिए प्ृ० १०६ )--तुककीं से 
इसका फारसी अनुवाद खानखाना ने किया, जिसकी 
एक प्रति १४५८६ ई० में अकबर के भेंट की। स्वभावत: 
यह प्रति पहली और सचित्र रही होगी | संप्रति इसकी 
तीन प्रतियों ज्ञात हैं-एक ब्रिटिश संग्रहालय, लंदन में,दूसरो 
खंडित, साउथ के सिंगूठन संग्रहालय में, तीसरी फ्रांस के 
लूत़ संग्रहालय में। (४) अकबर-नामा--यह १६०१ 
ई० में पूरा हुआ। इसकी एक सचित्र प्रति साउथ 
के सिंगूटन संग्रहालय में है, जिस पर जहाँगोर का १६०६ 
ई० का लेख हे । यह निश्चित रूप से इसकी प्रथम प्रति 
है, क्योंकि इसमें सो से ऊपर नित्र हैं जिनकी तैयारी के 
लिये कम से कम चार वर्ध का समय चाहिए. श्रर्थात्‌ 
यह १६०५४ ई० में तैयार हुई हागी। इसी सन्‌ में अकबर 
का अ्वसान हुआ; अतः राज्यारादण पर जहाँगीर ने 
अपना नाम चढ़ाया। अकबर-तनामे को एक चित्रित 
प्रति लंदन के चोस्टर बेटी के अद्वितीय संग्रह में भी है । 

यह है ते उसी काल की, किंतु इसके चित्र को सिंगूटनबाली 
प्रति की श्रेणी के नहीं हैं। संभवत: यह खानखाना 
बा किसी शाइजादे के लिये तैयार हुई थी। 

इनके सिवा अ्रनवार सुहेलो' की अकबर कालीन 
कम से कम चार चित्रित प्रतियां का पता है। इनमें से एक 
महाराज बलरामपुर के यहाँ है जे १६०० ई० में, लाहौर 
में तैयार हुई थी । दूसरी लंदन के ब्रिटिश संग्रह्मलय में 
है। इसके पूर्ण देने का समय १६१० ई&० हे किंतु 
इसमें के दे। चित्र १६०४ ई० के हैं; अर्थात्‌ पुस्तक का 
चित्रण अकबर काल में ही प्रारंभ हे गया था। इसमें 
दस हिंदू और छः मुसलमान गुणियें के आलेखन हैं ! 
तीसरी रामपुर राज्य के पुस्तकालय में और चौथी रॉयल 
एशिआओटिक सोसाइटी, लंदन में हे। अनवार सुहदैली 
का एक चित्र भारत-कला-भवन में है जो किसी सचित्र 
प्रति का ही पन्ना रहा' हेगा। श्रव वसली पर है। 
इसका चित्रकार तारा है जो अश्वुल्फज्ल की आईनवाली 
सूची में आया है। यह प्रति सब प्रतियों से अच्छी, 
अत: सम्राट_के पुस्तकालय को प्रधान प्रति रही होगी | 


१--यह पंचतंत्र का एक अन्य फारसी अनुवाद है जिसे श५वीं- 


१६वीं शती में, मुल्ला हुसैनवायज अलकाफशी ने अपने आश्रय - 
दाता शेख अहमदअ्ल-सुद्देली के नाम पर किया था। पंचतंत्र 
का यह रूप फारसी वाडमय में सबसे अधिक लेकप्रिय है। 


श्देरे 

अकबर की आज्ञा से पंचतंत्र का एक फारसी अनु- 
बाद, अ्रबुल्फब्ल ने सीधे संस्कृत से शधृ८ष्य ई० में, 
झयारदानिश नाम से किया। इसके कुछ सचित्र पन्‍ने 
इस समय बंबई के एक भारतीय चित्रव्यापारी के पास 
विक्रयाथ हैं। 

इनके अतिरिक्त तारीख रशीदी दाराबनामा, खमसा 
निजामी, बहारिस्ताने जामी तथा रामायश आदि की 
प्रतियाँ, इं गर्लेंड, यूरप और अ्रमरीका के निजी वा साब॑- 
जनिक संग्रहों में हें। इनमें से कुछ पर ते तिथियों हैं । 
बाकी की तिथियाँ निश्चित करने का सीधा मार्ग यह हे 
कि यदि रचना अकबर काल को है तो उसको चित्रित प्रति 
उसके समाप्ति-काल से, जे प्रायः आइन, बदाबूनी आदि 
से प्राप्त हे जाता है, चार से सात बरस के भीतर 
निर्मित हनी चाहिए। यदि अंथ पहले का है ते 
वेश-भूषा एवं अआलेखन शैली, जिसमें अकबरी-काल में ही 
विकास पाया जाता है, तथा चित्रकारों के नाम से जो 
प्रायः सब चित्रों में पाए जाते हैं, उसका समय निर्धारित 
करना चाहिए । 


उक्त पाथियें के सिवा अनेक पोथियों के छिलन्न पत्र 
भी मिलते हैं जो संसार भर के निजो और सावजनिक 
भारतीय संग्रह्दों में फैले हुए हैं | इसी प्रकार का, हरिवंश 
के फारसी अनुवाद का, जे। अकबर ने मुल्ला शीरीं से, 
संभवत: 'भारत” के अनुवाद के बाद कराया था, एक 

सचित्र पन्ना 'भारत कलामबन? में है ( फलक--१४ )। 
इसका समय लग० १६०० ६० हे। इसमें यह कथा 
अंकित है कि आदि-राजा प्रथु ने प्रधिवी से कहा कि 
में तुझे दुहूँगा, जिसे अस्वीकार करके प्रथिवी गाय 
का रूप लेके भागी और राजा ने उसका पीछा 
किया । गाय रूपी पृथिवी आकाश में भागी चली जा 
रही है; धनुष्पाणि प्थु उसका पीछा कर रहा है। नीचे 
खड़े लोग चिंता और अचरज से देख रहे हैं कि अब 
क्या देता है। इस चित्र में जैसी गति और सजीवता 
है, रंगों में वैसी हो तरावट और मलाहियत भी है । 


ख-४--अकबर शैली की विशेषताएँ--श्रकबर के पुस्तका- 
लय में चोबीस इजार पुस्तकें थीं। फैजी के देहांत के बाद 
( १५६४ ई० में ) उसके संग्रह से भी चार हजार तीन सौ पुस्तक 
शाही पुस्तकालय में आई । लगभग तीस हजार पुस्तकों के इस 
विशाल संग्रह में हजारों नहीं ते। सैकड़ों चित्रित पुस्तक अवश्य रही 
होंगी। अब जो बच रहा है वह महासागर का एक विंदु मात्र है । 

इनमें के चित्रों के रंग भी मीने-जैसे दबीज ओर ओपदार हैं | 
अब्ुल्फज्ल को यह उक्ति कि रंगों के संबंध म॑ बहुत उन्नति हुईं हे, 
इनके देखने से प्रत्यक्ष हे जाती है। इनमें तीन श्रेणियों के रंग 
का प्रयोग पाया जाता है (१ ) चुहचुहाते वा दमकते हुए, जिसमें 
मुख्यतः क-सिंदूर, प्योड़ी ( पीला ) और लाजवर्दी ( नील ) 

तथा ख--हिंगुल, शुलाली और जंगाल ( हरा ) है; (२) बुते 
हुए, क--गेरू, हिरोंजी, रामरज तथा हरा ढाबा और ख--नौल 
तथा स्याही । सफेदे का प्रयेग रंगों के हलका करने के लिये 
या स्वतंत्र रूप से हुआ है। अकबर कालीन चित्रों में ये रंग वा 
इनके मिश्रण, साया का रंग मिला के, बदरंग नहीं किए गए हैं । 
इसी से वे हरदम टटके जान पड़ते हैं । 

हम्जा चित्रों के बाद अपने पूर्ण विकास काल में यह शैली 
ईरानी, कश्मीर तथा राजस्थानी विशेषताशञ्रों के आत्मसात्‌ 
करके एक बड़े ही सुदर रूप में प्रकट देती है। इसके उत्कृष्ट तम 
नमूने-पटना पुस्तकालय की तवर्राख खानदाग तैमूरिया तथा जयपुर 
का महाभारत हे। इनमें जसवंत तथा बसावन की कृतियाँ भी हैं । 
यद्यपि इन देानों का विषय बिलकुल प्रतिकूल दिशाओं का है फिर 
भी शैली की दृष्टि से दानों एक हैं। यही एकता, जो इन्हीं में 
नहीं सभो विकतित अऊकबरी चित्रों में व्याप्त है, अकबर के सिद्धांत 
वाक्य “सुलह कुल? का मृतंरूप हे । इस एकता के इम रेखाओं की 
गुलाई, अरालेखन. में डौल, गति, एकचश्म चेहरों, हस्त-मुद्राओं, 
बच्चों की शिकन वथा फहरान, बृक्षों के स्वाभाविक आलेखन एवं 
अभिव्यंजक संयोजन के रूप में पाते हैं, जे। समी अकबरी ग्रंध- 
चित्रों में वथा एक हैं। इस एकता के हम चित्रों की दे और 
बातें में पाते हैं--एक तो प्रायः सभी ऐसे चित्र एकाधिक, बहुत 

करके तोन चित्रकारों के सहयेग से बने हैं। एक ने टिपाई 
की है, दूसरे ने गदकारी ( >रंगामेजी > और तवौसरे ने 
खुलाई। दूसरे, इनके अधिकांश कलाकार, प्रायः पंचानबे 
प्रतिशत, हिंदू हैं । ह 
इस प्रकार श्रकबरी करा अपने विकसित रूप में, श्रपना 
निजस्व प्राप्त कर लेने पर भी, सवंथा भारतीय रहती है, क्योंकि 
एकता की उक्त विशेषताएँ ईरानी शैज्ली (६ ३४ ) से स्वंथा 
बिपरीत एवं पूर्णतः भारतीय हैं। उनमें जो कुछ इरानीपन है वह 
नकाशी में वा आलंकारिक आलेखन में है, किंत वह गैण हे । 
अर्थात्‌ इरानी कला की विशेषता इस शैलों की एक अवांतर 
ब्योरा बन गई है। कारोगरों का उक्त सहयेग उनकी श्रेणियों 
के समय से चला आता है ( 7० ६४ )। पएकचश्म चेहरे की 
भाँते ईरानी शैत्ली में इस चाल का अभाव हे । 
यद्यपि यह शैली अ्रकबर के कारखाने में लालित-पालित हुई 
थी, किंतु चित्रकारों के जो विषय आलेखन के लिये दिए गए ये 
उनमें अधिकांश, जैसे भारतीय लेक वा धर्म कथाओं के एवं 
अकबर के जांवन के ( क्येंकि उस समय के भारतीय अ्रकबर के 
पूर्व जन्म का तपस्वो मानते ये ), उन ( चित्रकारों ) की भावाधि- 
व्यक्ति एवं परंपरा के सवंथा अनुकूल थे। इसी से इन चित्रों में 
इतनी सजीवता और उन्मुक्तता पाई जाती हे । 

सच ते यह है कि अकबरी छिन्न-कला की अपनी एक 
अलग शैली है। यदि बह मुगल शैली के अंतर्गत श्रा सकती है 
तो केवल इस कारण कि अकबर मुगल था | 

९ ३६. चित्रों आर चित्रकारों के प्रति अकबर का भाव-- 
अबुल्फज्ल ने आईन में बताया हे कि श्रकबर का चित्र और चित्र- 
कारों से कितना प्रेम था ओर उनके प्रति उसकी कैसी उदार और 
आझादर बुद्धि थी। उसके कितने ही चित्रकार मन्सबदार एवं 
झोहदे। पर थे। १५७३ ई० में जब उसने, अपने चुने से चुने 
सत्ताइस सरदारों के! लेकर अहमदाबाद पर वृफानी धावा किया था 
ते उसके उक्त दल में तौन चित्रकार भी थे। उसके यहाँ यदि 
केाई विशिष्ट अतिथि श्राता था तो उसे श्रपने चित्र के कारखाने 
की भी सैर कराता था। जहाँगीर लिखता है कि अबदुस्तमद 
के अकबर बड़े सम्मान से रखता था। 

६ ३७. १६वीं शती में कश्मीर शैल्ली--ऊपर (४० १२६) 
इस शैली के इस कालवाले फुटकर चित्रों का उल्लेख हे चुका दे । 
इनके सिवा इस शैलो के चित्रों से विभूषित आचाय केशबदास की 








१--अकबर ने, २३ श्रगस्त के आगरे से निकल कर रसरी 
सितंबर के अहमदाबाद में युद्ध शुरू कर दिया था, श्रथांत्‌ सारा 
मांग केवल नो दिन में तय किया था जे। उस काल की सवारियों की 
दृष्टि से वायुयान की गति हुई | 

रसिकप्रिया को एक श्रति के चावालीस चित्र पाए गए हैं। इनमें से 
बत्तीस वास्टन संग्रहालय में, शेष लंदन तथा अमरीका के निजी 
ओर सावज़निक संग्रहों में हैं। अकबरी नित्रों में कश्मीर शैली 
का कितना अंश है, इसका शान इन चित्रों के देखने से दाता है; 
यहाँ तक कि कुमारस्वामी के इन चित्रों में अकबर-कालीन मुगल 
शेली का घेखा हुआ हे और उन्होंने इन्हें उसी विभाग में दज 
किया है । रसिकप्रिया १४६१ ई० में पूरी हुई थी, अतएव कुमार- 
स्वामों की यह स्थापना तो मानी नहीं जा सकती कि यह प्रति बीर- 
बल के लिये तैयार को गई द्वो सकती है, क्येंकि वे १४८६ ई० में 
वीर-गति पा चुके ये; फिर भी शैली श्रोर अक्षरों के अनुसार यह 
लग० १६०० ई० की जान पड़ती दै। 

६ ३८. श्धरवी शती में राजस्थान शैली--इस शत्ी में 
यह शैली उस श्रवस्था से अधिक आगे नहीं बढ़ी जिसमें हमने उसे 
१४वीं शती में छोड़ा है (६ २६ ख)। श्र यह शैली अपश्रंश शैली 
के मुख्य गढ़, जैन चित्रित पेथियां पर अपना अधिकार जमाने 
लगती है। १५६० ई० को उत्तराध्ययन सूत्र की एक प्रति श्री 
साराभाई के पास है। इसके चित्रों में हम उक्त संक्रमण के उदा- 
इरण, अर्थात्‌ राजस्थानी और श्रपश्नंश रौली का विचित्र सम्मि- 
श्रण पाते हैं। १७वीं शती में पहुँच कर जैन पोधियें एवं चित्रों 
में पूर्शरूप से राज़स्थानी शैली का व्यवद्ार दाने लगता है| 

क-वब्रञ में राजस्थानी शैली का कद्र--ऊपर ( $ १५ 
ख-२ ) इमने चर्चा की है कि हम्जा चित्रावली में मोनाक्ष श्रथांत्‌ 
फड़कती हुई मछली को तरह बोंकी श्रॉँखें भो पाई जाती हैं। यह 
एक संयेग हो, से नहीं; क्येंकि उन चित्र-पटों में जहाँ ऐसी श्राँखें 
लिखी गई हैं वहाँ इनका पूरक भश्रू-चाप भी मौजूद है। विकसित 
राजस्थानी शैली में सबंत्र ऐसी ही श्रॉल पाई जाती है। इतना 
ही नहीं, जहोंगीर-काल बीतते न बीतते नेत्र का यह प्रकार झुगल 
शैली में भी व्यवहृत देने लगता है और १७वीं शत्ती के उत्तरा्द्ध 
में ता इसका एकाधिपत्य हे। जाता है | 

यह आँख १६वीं शती के पूर्वाद्ध से राजस्थानी शैली का 
एक दूसरा केंद्र बनने की सूचक है। यह केंद्र त्रज हाना चाहिए 
जहाँ उस समय वेष्णव-पुनरुत्थान में पूरी सक्रियता आ चुकी थी । 
वहीं के कृष्ण-चित्रों में इस कटावदार आँख का पहले पहल आले- 
खन हुआ देगा, क्‍्येंकि यह उस काल के रसिकराय कृष्ण की छवि 
के अनुरूप है। अब भी नाथद्वारा के चित्रों में इसका आ्ालेखन 
विशेष रूप से पाया जाता है, क्‍्येंकि वहाँ के चित्रकार उसी परंपरा 
के हैं जे झारंभ ही से वल्‍लम संप्रदाय से संबंधित है, जिसका मुख्य 
केंद्र नाथद्वारा के पहले बज था । 

६ ३६. श्६वीं शती में चित्रवाहुमय--यें ते श्रकबर ने 
भी सोकरी में मित्ति-चित्र बनवाए थे, जे। इम्जा चित्राबली से मिलते 

जुलते हैं। किंतु विशिष्ट रूप में यह प्रथा दक्षिण भारत में ही जीवित 
थो। फलतः १६वीं शती में केरल के श्रीकूमार ने अ्रपनी शिल्प- 
रक्ष नामक वास्तु शास्त्र की पुस्तक में चित्रांकण का सिद्धांत और 
विधान भी दिया है। इसकी बाते' चित्रसूत्र और श्रमिलषिताथ- 
चिंतामणि की परंपरा में हैं भश्रत: उन्हें दुद्रानेकी आवश्यकता 
नहीं। शिल्परल्ष त्रिवेद्रम्‌॒ सीरीज में प्रकाशित हो चुका है। 
बिहार श्र ड उड़ीसा रिसर्च जनल (भाग ६, अंक १) में जायसवाल 
का इस पर एक लेख भी है। 


श्ड्रै 


सातवाँ श्रध्याय 


३ ४०. जहाँगीर ( १६०४--१६२७ ई० ) तथा जहाँगीर 
कालीन मुगल शैली ( १६१०--१६२७ ६० )-जहाँगीर बड़ा 
ही सहृदय, सुरुचि-संपन्‍न, परले दरजे का चित्रप्रेमी, प्रकृति-सौंदय- 
उपासक, वृक्ष-खग-मृग-विशानी, संग्रहकर्ता, विशद वर्णनकार और 
सबके ऊपर पक्का जिज्ञासु और प्रशावादी था। जिस बात केा 
उसकी बुद्धि गवारा नहीं करती उसे वह पास न फटकने देता | 
यद्यपि उसकी विशेषताओ्रों के और भी पहलू हैँ किंत हमें इन्हों 
से काम है। उसके समय की चित्रकला भी उसमक्ीी इन्हीं 
वृत्तियों की प्रतीक है । 

अकबर की वह चित्रकला, जिसकी रेखा-रेखा में भारतीय 
संस्कृति के उस मह्दान्‌ प्रतिसंस्कारक की भावना और प्रेरणा बेल 
रही है, जहाँगीर के राज्याराहण के प्रायः पाँच वर्ण बाद तक बनी 
रही | इसके उपरांत मुगल कला का संबंध पुनः ईरानी शैली से 
हेता है। जहाँगीर के आश्रय में उसकी कुमारावस्था से ही आका 

रिजा नामक एक ईरानी चित्रकार था। उसका पुत्र अवुल्हसन 
जहाँगीर का बड़ा प्यारा चलित्रकार था। अकबरी प्रभाव के समाप्त 
हैाते ही जद्ाँगीर कालीन चित्र-कला पर उसका पूर्ण वा आंशिक 
प्रभाव मिलने लगता हे। साथ ही जहाँगीर का आशय 
उतना उदार न हेने के कारण चित्रकला के विषयों का 
दायरा बहुत ही सीमित हे गया। अरब उसमें लेक वा धार्मिक 
कथाओं के चित्रों तथा ख्याली चित्रों का अभाव हो! गया। उसका 
मुख्य संबंध जहाँगीर विषयक घटनाओ्रों और उसका ध्यान आकृष्ट 
करनेवाली वस्तुश्रों से रह जाता है। इसी कारण थोड़े ही दिनों 
में उसमें से ईरानी प्रभाव भी दूर हे! जाता है और उसके बदले 
श्रसलियत और निसग-निरीक्षण आर जाता है। 

जहाँगीर ने भी अपना श्रात्म-चरित लिखा हे। यद्यपि 
साहित्यिक दृष्टि से यह उस उच्चकेटि का नहीं है, जैसा बाबर 
का; फिर भो यह बहुत सुदर और बड़े हो रोचक विवरणों से पूर्स 
है तथा चित्रों की चर्चा सवंत्र विद्यमान है। स्व० मु देवीप्रसाद 
ने अ्रपने जहाँगीरनामा में इसका अधिकांश हिंदी पाठकों के लिये 
सुप्राप्प कर दिया ६। अरस्तु, इसकी सचित्र प्रतियाँ उसने तैयार 
कराई थीं जिनमें से अभी तक एक भी उपलब्ध ते नहीं किंतु उसके 
अलग अलग चित्र जे जदह्ाँगीर की जोवनी से संबंध रखते हैं, संसार 
भर के भारतीय संग्रहों में फैले हुए. हें (फहलक--१६)। इन चित्रों 


१४३ 


आरत की चित्रकला 


के सिवा जहॉगीर जे भी सु दर वा विलक्षण पशु-पक्षी (फलक-६८), 
फूल वा वृक्ष देखता था उनके चित्र तैयार करबाता था। इस 
प्रकार के चित्रों का मुख्य निर्माता उसका दरबारी चित्रकार उस्ताद 
मंसूर था । 

झपने क्रोध, करुणा वा सौहाद! अ्रादि की वृत्तियों के परि- 
तोषार्थ मो वह चित्र बनवाता था--जैसे, यदि कोई उसे दगा देकर 
निकल जाय तो उसके चित्र की भत्सना करने में उसे शांति 
मिलती थी। इसी प्रकार अपने एक दरबारी इनायतखों को, 
परम दयनीय अंतिम दशा में वह देखने गया और उसके प्रति 
अपनी सहानुभूति, उसका अ्रस्थिशेष चित्र बनवाकर व्यक्त की | 
इस चित्र का प्रथम रेखांकण बेस्टन संग्रहालय में और रंगीन 
प्रति श्राक्सफड के बॉडलियन पुस्तकालय में है। इसके तथा 
अन्य कई चित्रों के तैयार देने की ठोक ढीक तिथि जहाँगीर के 
आत्म-चरित्र के सहारे बताई जा सकती है। अब साहाद-विषयक 
चित्र का उदाहरण लीजिए-- 

बिशनदास नामक एक परम कुशल चित्रकार उसको सेवा मं 
था। उसके बारे में बादशाह ने अपनी रामकद्दानों में लिखा है 
कि शबीह लगाने में यह अपना जोड़ नहीं रखता। इसी लिये 
उसने अपने जे राजदूत ईरान के शासक शाह श्रब्बास के 
यहाँ मेजे थे ( १६१८-१६ ई० ), उसमें बिशनदास के ही शाह 

का चित्र बनाने के लिये मेजा था। जहाँगीर लिखता है कि 
“उसने मेरे भाई शाह अ्रब्बास की ऐसी सच्ची शत्रीह लगाई कि 
मैंने जे उसे शाह के नौकरों के दिखाया तो वे मान गए। मैंने 
बिशनदास के एक हाथी और बहुत कुछ पुरस्कार दिया?। 
बिशनदास का यह आलेखन संप्रति बे।स्टन संग्रहालय में है । 

इन्हों बिशनदास का बनाया शेख फूल नामक सूफी संत का 
चित्र कला-भवन में हे। संभवत: इस पर जहाँगोर की हस्तलिपि भी है 
(फलक--१७) | हम देखते हैं कि यह पहुँचे हुए संत श्रपनी कुटी 
के आगे अऋपनो धुन में मस्त हैं और उनका प्रभाव उस भीड़ पर छाया 
हुआ है जे। उनके दशंनों के लिये वहाँ एकत्र है। ऊपर एक हरा 
भरा नीम का पेड़ इस दृश्य में बड़ी तरावट पहुँचा रहा हे। सच्चे 
साधुओं पर जहाँगीर के अपार श्रद्धा थी। वह उनके दशनों के! जाता 
था श्रोर उनके चित्र बनवाता था | उन्हीं में का यह चित्र है । एक 
चित्र में हम उसे तत्कालीन चिद्रप स्वामी के सत्संग में पाते हैं | 

क--जहाँगीर कालीन स्त्रीवित्र--संभवतः अकबर के 
समय में उसकी माता हमीदाबानू बेगम और जहॉगोीर के समय में 
नूरजहाँ की भी शब्रीह तैयार हुई थी। जहाँगीर काल में त्त्रियोँ 
चित्र अंकित करती थीं, इतना ते निश्चित है। भारत-कला-भवन 
में उस काल का एक ऐसा चित्र है जिपमें एक चित्रकरी एक च्नो 
की शब्रीह लगा रही है । 

ख--जहाँगीर शैली को विशेषताएं --हमने ऊपर देखा 
कि जहाँगीर कालीन मुगल शैली ने एक नया रास्ता लिया है। 
उसमें रूढ़ि न रहकर अ्रसलियत ञ्रा गई है; यही कारण है कि वह 
ईरानी प्रभाव से भी मुक्त हो गई है। बारीको ओर तैयारी में 
बह अकबरी चित्रों से कहीं आगे बढ़ गई है। यद्यपि उसके 
दरबारी दृश्यों में मुगल श्रदब-कायदे के कारण गति और सजीवता 
नहीं है, तथापि उसके जीवनी-संबंधी श्रन्य दृश्यों में काफी गति 
और सजीबता भी पाई जाती हे । शिकार के चित्र इसके अच्छे 
उदाइरण हैं। उनमें के हाथियों में वह सारी परंपरा मौजूद 
है जे मेाइनजादड़े के समय से चली आती है ओर जिसकी चर्चा 
अकबर कालीन जित्रों में भूल से छूट गई है। फलक-१६ में एक 
ओर दरबारी गंभीरता, दूसरी ओर भूखों और भिक्ुकों के चित्र में 
थथेष्ट भाव और अभिव्यक्ति है। पशु-पक्तियां के चित्र में भी 
कमाल का स्वभाव दिखाया गया है। उदाहरणाथ फलक--१८ 
बाले बाज के चित्र की कठार आँख ओर सिमटो पलक द्वारा 
उसका स्वभाव पढ़िए । 

इन विशेषताश्रों वे: कारण जहाँगीर काल मुगल-कला के पूर्ण 
यैवन का है। इसमें उसका निजस्व खिल उठता है और वह 
एक महान पुरष की कला न रहकर, पूरब के एक बड़े दिलदार 
बादशाह की कला दे उठती दे | 

ग--जहाँगीरी लित्रों में स्वाभाथिकता--यह एक समस्या 
है कि जहॉगीर कालीन चित्रों में इतनी स्वाभाविकता कैसे आई। 
उत्तर देने के लिये सीधा मार्ग है--फिरंगी प्रभाव से!। किंतु 
इसी से संतोष नहीं किया जा सकता। निःसंदेह यह बात सबंबिदित 
है कि जहॉगीर के समय में यहाँ यूरप के चित्र काफी तायदाद में आ 
चुके थे और आ रहे थे, इतना ही नहीं जहाँगेर उनकी कदर और 
संग्रह भी करता था। उस समय यहाँ के कारोगर उनकी प्रतिकृति 
और उनके आधार पर स्वतंत्र चित्र भो बनाते थे | जहाँगीर कालीन 
कुछ चित्रों को पृष्ठिका वा अंश-विशेष में यूरोपीय दृश्य भी नकल 
किए गए, हैं; फिर भी देखना ते यह है कि उक्त स्वामाबिकता यूरा- 
पीय शैली को है वा स्वतंत्र । हमारा उत्तर हे कि वह स्वतंत्र है । 
जहाँगीरी चित्रों के चेहरे पुकचश्म हैं जे। यूरोपीय कला में अपवाद 
रूप से पाए जाते हैं। जहाँगीर की हजारों तसवीरों में केबल एक 
डेद्चश्म तसवीर मिलो है, से भी उस पर नाम नहीं दिया है । 
रूप-सादश्य से अनुमान किया जाला दे कि वह जहाँगीर की है। यदि 
फिरंगी प्रभाव होता तो जहाँगीर की हजारों डेढ्लश्म और एकाघ 
एकचश्म तसबीर मिलतो । इसी प्रकार साया श्लोर उजाले के 
प्रयोग से यूरप की तसबीरों में पूरा डै।छ दिखाया जाता है। जहाँगीरी 
चित्रों में वैला साया और उजाला नहीं पाया जाता । फिर इन चित्रों 
का दृशिक्रिम (पर्सप क्टिव ) विदेशी चित्रों से बिलकुल प्रथक्‌ है। चित्रों 

के ये ही तीन भुख्य श्रंग हैं। जब इनमें हतनी विभिन्नता है ते कैसे 
जहाँगीरी स्वाभाविकता, फिरंगी प्रभाव से? पैदा हुई मान ली जाय ! 

यदि जहाँगीर के जीवन से चित्रकला इतनी संबद्ध थी कि वह 
किसी चित्र के देखकर यह तक बता देने की शक्ति रखता था कि 
उसका कान अंश किस उस्ताद का बनाया हुआ है; यदि वह चित्रों 
के लिये इंगलैड के राजदूत टॉमस रो से मेल भाव कर सकता 
था; यदि तैमूर के असली चित्र मिल जाने की संभावना से उसे एक 
नया राज्य पाने की प्रसन्नता हा सकती थी; यदि चित्रकारों के 
चित्र के गुण-देष बताते हुए उसके चित्र पाए जाते हैं ता--जब 
कि उसने श्रपने चित्रों का विषय अपनी जीवन-घटनाओं और अपने 
निसगं प्रेम द्वारा सोमित रखा था--क््या उसने इस बात पर पूरा 
बल न दिया होगा कि उसके लिये स्वाभाविक चित्र बनाए जायें; 
विशेषतः जब कि वह हर बात में तथ्य और वास्तविकता का बड़ा 
सूद्म निरीक्षक था। जहाँगीरी चित्रों में असलियत का इससे 
सीधा और स्पष्ट कारण क्या हे। सकता है ! 

घ--एकचश्म शबीह का कारण -- इसके भी कई कारण 
सेचे गए हैं; किंतु ठीक वही दे जे। उस्ताद रामप्रताद के परंपरा 
से शञात है अर्थात्‌ एकचश्म चेहरे में उसके प्रत्यंगों श्र्थात्‌ ललाट, 
नाक, श्रोठ ओर उड्डी का सरहद्‌ कायम रहता हे अ्रत: शबीह 
जल्दी लग जाती है; शबीह लगवानेवाले के कष्ट नहीं होता । 

झू-- मुंगल खित्र का विधान और सल्भा--यतः जहाँ- 
गौर काल में पुस्तक-चित्रों के बदले श्रधिकतर छिन्न चित्र ही बनने 
लगे ये जे। मुरक्‍्कें वा चित्राधारों में रखे जाते थे अ्रत: उनके 
विधान और सज्जा की कुछ चर्चा श्रावश्यक जान पड़ती है । 

थाड़े में मुगल विधान यह है कि अच्छे किस्मवाले कागद के 
दे। तीन पते के लेई से एक में खाट लेते हैं, इस पर लिकटी ( एक 
में मिली हुई स्याही श्रोर गुलाली ) वा आबरंग ( एक में मिली 
स्थाही, गुलाली और प्याड़ी ) से जे। शबीह वा ख्याली चित्र बनाना 
रहता है उसे अंकित कर जाते हैं। इसे टिपाई कहते हैं। फिर 
इस पर पतले सफेदे का तोन अस्तर देते हैं कि नीचे की श्राकृति 
दिखाई देती रहे और जमीन बँध जाय; बाद सफेदे की जमीन पर 
फिर से सम्हाल कर ठिपाई कर जाते हैं इसे सच्ची टिपाई कहते हैं। 
तब चित्र के उलठकर मे।टे कोच पर रखते हैं और पीछे से बह 
द्वारा घोंटते हैं, इससे अस्तर बैठकर बराबर दे! जाता है और उस 
पर ओप आ जाती है। फिर जहाँ जहाँ जे जो रंग अपेक्षित होता 
है उसे दे-दे। तीन-तीन बार लगाते हैं इसे गदकारी कहते हैं; 
और उक्त प्रकार से घोंटते जाते हैं। इससे ओप' के सिवा दबा- 


१--प्रंथ-चित्रों में यह श्रोप, उन्हें मुलायम द्वाथों से साबर 
मॉजकर पैदा करते हें । 


है 

जत भी आ जाती है और चित्र मोनाकारों जैसा जान पड़ता है। 
तब रूपरेखा (सरहद) से आकार और श्रंग-प्रत्यंग का निर्शय करते 
हैं। इसे खुलाई कहते हैं। साथ ही जहाँ छाया वा सैंदर्यबर्धेक रंग 
लगाने की आवश्यकता रहती है ( जैसे आँख के कोये में रतनारा- 
पन ) उसे भी लगाते जाते हैं। इसे साया-छुसमा कहते हैं। 
तब आभूषण, और यदि ख््ौचित्र हुआ ते हाथ में मेंहदी, पैर में 
महावर श्रादि »गार श्रोर अलंकरण बनाते हैं। इसे मोती- 
महावर कहते हैं। उपरांत भीना वस्त्र श्रर्थात्‌ जिसमें से नीचे 
का तन वा दूसरा वद्र आदि दिखाई पड़े, जैसे स्नी की ओढ़नी 
और पुरुष का डुपट्टा, बनाते हैं। इसे करीना ओढ़ाना कहते हें । 
अब तैयारी की धोंटाई करते हैं जिसके साथ चिन्न तैयार हे 
जाता है। 

इसके बाद चित्र बसलीसाज और तब नक्काश तथा खतकश 
के हाथ में जाता है। वसलीसाज उसे कागद के कई पत॑ साटकर 
बनाई गई दफ्ती पर जमाता है जिसे बसली कहते हैं और तब 
नक्काश एवं खतकश बेलों तथा पट्टियां, खतों श्रादि से उसके 
हाशिये को सज्जा ( अलंकरण ) करते हैं । 

ऐसे हाशिए भी उत्कृष्ट दस्तकारी के नमूने हैं। उन पर 
बेल, बूटे, शिकारगाह, बेल-बूटों के बीच-बीच पशु-पक्ती वा ऐसे 
दृश्य, जिनका संबंध चित्र से हे! वा जे चित्र से मेल खाते हों, बने 

रहते हें। जान पड़ता है कि दाशिये के शेषोक्त चित्र नक्काश 
नहों, चित्रकार ही तैयार करते थे। क्येंकि कभी-कभी तो वे 
प्रधान चित्र से भी उत्दृष्ट होते हैं। कुछ हाशियें पर सेने के 
तबक का छिड़काव रद्दता है जिसे अफरशो कहते हैं | इन हाशियोें 
से चित्रों का सैंदय दूना हो जाता है। 

वसली के पीछे अकसर फारसी सुलिपि के उत्कृष्ट नमूने जमाए 
रहते हैं और उनके भी हाशिए बने रहते हैं । 

वसली की प्रथा मुगलचित्नों का निजस्व हे। यहीं से यह 
प्रथा १७वब्रों शती में ईरान में भी प्रचलित हुई; परंतु राजस्थानी. 
चित्र श्पवीं शी में भो वसली पर बनते थे, श्रतएवं वसली की 
परंपरा भारतीय प्रमाणित होती है । 

इस प्रकार प्रस्तुत और सज्जित किए गए जहाँगीर कालीन 
चित्र अब भी बड़ी संख्या में प्राप्त हें । जहाँगीर संबंधी चित्रों 
के साथ साथ, इनमें उस काल के प्रायः सभी प्रमुख व्यक्तियों के 
चित्र भी जिनका मुगल शासन वा राजनीति से विरुद्ध किंवा अ्रनुकूल 
संबंध या, मिलते हैं। इस प्रकार ये जहाँगीर काल की एक विशाल 
चित्रशाला बनाते हैं। ऐसे चित्रों के मुरक्के का एक उत्कृष्ट 
नमूना बलिन राजकीय पुस्तकालय में है। इसे जहाँगी र ने शाह- 
अब्बास के पास उपहार में भेजा था किंतु वहाँ से यह अपने बत- 
मान ठिकाने पहुँच गया है। 

अकबर काल की भाँति जहाँगीर और शाहजहाँ काल वाले 
मुगल शैली के अधिकांश चित्रकार हिंदू ये। इनमें जहाँगीर 
कालीन बिशनदास, मनाहर तथा गोबधन एवं शाहजहाँ काल के 
अनूपचतुर, चतुरमणि, दानहार, बालचंद और विचित्र विशेष 
उल्लेखनीय हैं | 

8 ४१. फारसी खुलिएि--अश्रभी फारसी सुलिपि की चर्चा हुई 
है। उसके संबंध में कुछ अधिक कहने को जरूरत है। चित्रण 
वजित होने के कारण अरबों ने अपनो कला-प्रबृत्ति रेखा और दृत्तों 
से निर्मित नकाशी एवं लिपि की छुटा द्वारा व्यक्त की। लिपि 
को सुदर बनाने की भावना उन्हें इस कारण भी हुई कि वही 
हजरत मुहम्मद के उपदेशों को मूत॑ रूप प्रदान करती थी । इस 
प्रकार अरब में कूफी, नस्क, तुगरा आदि कई सु दर श्रोर अलंकृत 
लिपियें का जन्म हुआ । किंतु उनमें मुख्यतः कोणों और रेखाश्ं 
की बहार थो । 

१७वीं शती में ईरान ने इस लिपि में गोलाई उत्पन्न की, 
जिसका ४क मुख्य मेंद नस्तालोक है। इसमें ब्ृत्त-खंडों और 
शोशों का सौंदय हे । सुलिपि की यह शैली मुगल चित्रकारी की 
सहचरी रही। अबुल्फज्ल ने लिपियों का वर्शन जितने ब्योरे 
और बारीकी के साथ किया हद चित्रण का उससे कहीं थोड़े में 
किया है, सो भी उसे लिपिकलावाले, अध्याय के अ्रंतगंव 

रख फर। इसी से मुगल संस्कृति में लिपि की महत्ता समझ ली 
जा सकती है |. 

९ ४२. १७वीं श॒ती में राजस्थानी शैली---अकबर ने जिस 
संस्कृति का निर्माण किया वह देश की सामाजिक और राजनीतिक 
परिस्थिति के इतनी अनुकूल थी कि समूचे देश ने उसे बड़ी शीघ्रता 
से अपना लिया। इस कारण राजस्थानी शैली की प्रगति 
बहुत धीमे-धीमे हो रही थी। दक्षिणी राजस्थान वा गुजरात के 
इस कालवाले नमूनों में आलेखन की श्रारंभिकता के बदले पुष्टता 
पाई जाती है तथा पटोल नेत्र के बदले मीनाक्ष का प्रयोग होने 
लगता है; अर्थात्‌ श्रब जज-उद्गम और गुजरात-उद्गम की धाराओं 
का संगम होकर एक प्रवाह चलता है। फिर भी उसमें अपभ्र श 
शैली की विशेषताएँ पर्याप्त मात्रा में पाई जाती हैं । 

बु देला-उत्थान के कारण इस समय बु देलखंड में भी हिंदू 
संस्कृति में नया प्राण-संचार हुआ। फलतः वहाँ भी आरंभिक 
राजस्थानी शैत्ती के रागमाला तथा कृष्णलीला आदि के चित्र 
बनने लगे | इन चित्रों में बहुत ही कम कारीगरी है। लिखाई बड़ी 
भद्दी है तथा रंग इतने मोटे और कम-गोंद लगे हैं कि भड़े पड़ते 
हैं। इन कारणों से पहले पहल देखने में ये बहुत पुराने मालूम 
होते हैं। पहले कुमारस्वामी ने इन्हें १६वीं शती के आरंभ 
का माना था, किंतु बहुत शास्त्रा्थ के बाद अरब उस शती के घुर 

अंत का मानने लगे हैं। दूसरा वर्ग इन्हें लग० १६२० ई० का 
मानता है, परंतु ये उससे भी कुछ इधर के, लग० १६४० ई० के हैं 
जैसा कि इनके पहनावे, बु देलखंडी हमारत की शैली तथा इन पर 
की लिपि से प्रकट होता है। 

$ ४३. १७वीं शती में कश्मीर शैली--१६४० ६० में श्राक - 
विशप लॉड ने झ्रॉक्सफड के बॉडलियन पुस्तकालय को एक भारतीय 
चित्राधार मेंट किया जिसमें रागमाला के अढारद चित्र भी हैं। 
ये चित्र बड़ी घटिया कलम के हैं, किंतु हैं इस शती के आर भ में 
बने कश्मीर शैली के । इनमें परंपरा है, अ्तएव यह श्रनुमान 
करना अनुचित न होगा कि रागमाला के मूल नमूने वहीं से 
चले । ऊपर ( पृ० १०४ ) बंगाल रागिनी के जिस चित्र की चर्चा 
हुई है उस पर भी कश्मीरी प्रभाव है। 

महाराज वीरसिंहदेव के ओोड़छा श्रौर दतियावाले महलों में 
कृष्णतीला आदि के कश्मीरी शैली के भित्तिचित्र बने हैं। 
जान पड़ता है, महाराज ने अपने महलों को अलंकृत करने के 
लिये कश्मीर से कारीगर बुलवाए थे, जैसे आज कल यूरप के 
कारीगर बुलाए जाते हैं । 

इन्हीं से मिलते हुए १६२४ ६० के, जैन ग्रंथ शीलभद्रः 
चरित्र के चित्र हैँ जिन्हें आगरे के शालिबाइन नामक उस्ताद ने 
बनाया था। उसी का १६१० ई० का लिखा एक चित्रपट भी श्रध्रि- 

कांश में, इसी शेली का है। इन उदाहरणों से जान पड़ता है कि 
कश्मीर शैली को उस समय काफी पूछ और व्यात्ति थी। 

ब्रिटिश संग्रहालय में एक बहुत बड़ा किंतु खंडित चित्रपट है, 
जिसमें एक उद्यान के बीच एक मंडप बना है। उसमें हुमायूँ से शाह- 
जहाँ तक को चार पीढ़ियों बैढी हैं | बाहर देने ओर उनके पूवज हैं, 
इधर उधर परिचारक अ्रपने काय में व्यस्त हैं । यह चित्र भी इसी 
काल में कश्मीर का बना है। जहाँगीर और शाहजहाँ के समय में 
इस प्रकार के चित्रों की प्रथा, संभवत: कश्मीर से ही चल पड़ी थी, 
जिसमें मुगल शासकें की कई पीढ़ियाँ एक संग अंकित की जाती थीं । 

ह ४४. दकनी शैल्ली--जिस समय इधर बिंध्योत्तर भारत में 
महामना अकबर मारतीय संस्कृति में नई जान फूंक रहा था, उसी 
समय के आस पास दक्षिण की बहमनी बादशाहियें में अली आदिल- 
शाह (बीजापुर ) आदि को छंत्र-छाया में भी एक सांस्कृतिक 
पुनरुत्थान हो रहा था । इसके अंतगत एक चित्र शैली भी थी जा 
वहाँ की पारंपरीण शैली का एक नया संस्करण थी (प्ृ० ८४-८५) | 
पीछे से इसपर मुगल शैल्ली का भो प्रभाव पड़ा। व्यक्तियों के 
लंबे कद, बस्तरों में डोरिया वा लंबी रेखाश्रों की प्रधानता, जिससे 
आकृतियों की लंबाई और भी बढ़ जाती है, वृक्षों तथा फूल- 
पत्तियों में नक्नाशपन, मोटी लिखाई इस दकनी शैली को विशेष- 
ताएँ हैं ( फलक--२१ ) | 


श्ध्् 


आठवाँ अध्याय 


९४५. शाहजहाँ काल (१६२८--१६४५८ ई०) की मुगल 
शैली-शाहजहाँ के समय से मुगल शैली एक दूसरे ही रूप में 
सामने आती हे। अब्र बादशाह का उससे कोई निजी संबंध नहीं 
रह जाता । वह मुगलई वैभव और शान-शौकत के, जो इस समय 
अपनी पराकाष्ठा को पहुँच गई थी, प्रदर्शन का एक अग मात्र रह 
गई जैसा कि शाहजहाँ की अन्य कृतियाँ भी हैं। अ्रब चित्रीं में हद 
से ज्यादा रियाज, महीनकारी, रंगों की खूबी तथा शान-शौकत एवं 
अंग प्रत्यंगों की लिखाई, विशेषतः हस्तमुद्राओं में बड़ी सफाई और 
कलम में कहीं से कमजोरी न रहने पर भी दरबारी अदब-कायदों 
की जकड़बंदी और शाही दबदबे के कारण, इन चित्रों में भाव का 
सवथा अभाव बल्कि एक प्रकार का सन्नाठा पाया जाता है, यहाँ 
तक कि जी ऊबने सा लगता है। 

इस प्रकार के चित्रों से अलंकृत अपने समय के इतिहास, 
पादशाइनामा, को एक प्रति उसने तैयार कराई थी। इसमें 

कई सो चित्र थे। यह प्रति तितर बितर हो गई। इसके अनेक 
चित्र भिन्न-भिन्न संग्रहों में पाए जाते हैं । 
इनमें का एक भारत-कला-भवन में हे, जो शाइजहाँ काल 

की अ्रच्छी से अच्छी तसवीरों में है। इसका समय १६४५ ई० के 
कुछ बाद हैे। उस सन्‌ में शाहजहाँ के दूसरे बेटे मुराद ने बलख 
के बादशाह नजर मोहम्मद से उसका देश जीत लिया था। इस 
चित्र में उस समय का दृश्य हे जब नजर मोहम्मद मुराद के पास 
उपस्थित होता है ( फलक--१६ )। दोनों एक दूसरे से मिल 
रहे हैं। इधर उधर पदाधिकारी और सरदार समुचित स्थानों में 
खड़े हैं। इस चित्र में, इसके कृती फतहचंद ने बलख का सैरा 
( प्राकृतिक दृश्य ) दिखाने में कमाल कर दिया है | 

यदि शाहजहाँ कालीन किन्हीं चित्रों में उन्मुकता है तो उनमें, जिनमें 
बादशाह की किसी संत से भेट चित्रित है। इनमें दरबारी जकड़बंदी 
और कृत्रिमता से एक क्षण के लिये छुट्टी मिल जाती है| मुगलबंश शुरू 
से साधुमक्त था अतएवं शाहजहाँ के भी ऐसे चित्र पाए जाते हैं | 

ईसाई विषयों के चित्रों में भी भाव रहते हैं; किंतु ये भाव मूल 
विदेशी चित्रों के हें। ऐसा एक चित्र दिया जा रहा है (फलक-- 
२० )। इसमें शिशु ईसा मसीह की मृदुल दिव्य छवि दर्शनीय 
है। कुमारों मरियम के निविकार हँसते हुए चेहरे पर पवित्र 
चात्सल्य बड़ी कुशलता से दरसाया गया है। 

शाहजहाँ काल से यवन सु दरियों के चित्र भी मिलने लगते 
हैं, जिनसे मुगल स्त्री-सांदय का आदश्श जाना जा सकता है। 
अभागे दाराशिकाह ने अपनी अनुगता पक्की नादिरा बेगम का, 
१६४१ ई० में एक चित्राधार उपहार दिया था, जे इस समय 
इंडिया आफिस, लंदन में संग्रहीत है। इसमें उक्त सैंदय॑-चित्रों 
के तथा शाहजहाँ कालीन व्यक्ति-चित्रों आदि के एबं चित्रों के 
हाशियोें के श्रच्छे अच्छे उदाहरण हैं । 

विकसित मुगल शैली मुख्यत: शबीह की कला है, ओर 
इसमें संदेह नहीं कि उसकी अच्छी शबीहाँ में सूरत के साथ सीरत 
( स्वभाव ) दिखाने में चित्रकारों ने कमाल किया है | 

$ ४६. औरंगजेब (१६४५८ से १७०७ द०) से आलमगीर 
सानी ( १७४८--१७५६ ) तक की मुगल शैली --औरंग जेब 
के समय से, मुगल वैभव के समस्त अंगों को तरह चित्रकला में 
भी हास के कौड़े लग चले। शाहजादगी से लेकर बूढ़े और 
कुबड़े हे जाने तक के उसके कितने ही चित्र मिलते हैं। ये चित्र 
बिना उसकी अनुमति के नहीं बन सकते थे; उत्त समय 
फोटोग्राफी न थी कि पल भर में चित्र ले लिए जाते। शबीह 
लगाना घंटों का काम था और कल्पना से उसका किया 
जाना असंभव था। फिर भी उसके समय में चित्रकला 


उपेक्षिता ही रहो | 

हों, इस कला का एक उपयेोग वह अवश्य करता था। 
ग्वालियर के किले में उसने अपने जिन कुट्ध बियों को बंद कर 
रखा था, उनकी यथार्थ अ्रवस्था जानने के लिये वह हर महीने 
उनकी तसवीरे” बनवाया करता कि पोस्त के उस प्याले का, जे। 
प्रतिदिन उन राजबंदियें के दिया जाता था, मासिक परिणाम 
उसे ( औरंगजेब के ) मालूम दाता रहे । 

इस समय के दरबारी चित्रकार भी अधिकतर हिंदू थे। 
औरंगजेब के बाद मुगल साम्राज्य की भाँति मुगल चित्र- 
कला का इतिहास मी उसको पड़तो का इतिहास है। यद्यपि 
मुहम्मदशाह के समय तक के चित्र, जहाँ तक कारीगरी का संबंध 
है, अपना पूर्व गौरव बहुत कुछ बनाए, रहते हैं, किंतु मुगल वंश 
का काई (सम्मानव्धंक इतिहास न रह जाने तथा उसके नेतिक 
पतन के कारण, जिसका प्रभाव सारे राष्ट्र पर पड़ा था, इन 
तसवीरों के विषय अब मुख्यत: राग-रंग और बविलासिता से ही 
संबंध रखते हैं ( फलक--२२ )। 

अब मुगल शैली से टूटकर उसकी अनेक विशेषताएँ राज- 
स्थानी शैली में ले ली जाती हैं श्लौर उसके इस रूप की प्रतिक्रिया 
पिछली मुगल शैली पर द्वाती है, जिसके कारण दोनों शेलियों में 
इतनी समानता आ जाती दे कि किसी किसी चित्र के विषय में यह 
निर्णय करना कठिन हो जाता है कि वह किस शेली में रखा जाय । 

(४७, श्थ्वीं शत्ती में राजस्थानी शैछ्ी--अब यह शैली 
पूर्ण विकसित दे चुकी है। यद्यपि आलंकारिकता इसकी मुख्य 
विशेषता है, यहाँ तक की शबीह की आकतियें में भी श्रॉख आदि 
में अ्रत्युक्ति रहती हे; तो भी, मुगल-कला के संसर्ग से कभी कभी इस 
विशेषता में शिथिल्षता पाई जाती दे। रागमाला, बारहमासा 


और कृष्णलीला इसके मुख्य विषय रहते हैं एबं श्रनेक सचित्र ग्रंथ 
भी बनते हैं। फलक--१२, लग० १८०० ई० की रामचरितमानस 
की एक उत्कृष्ट सचित्र प्रति से लिया गया है। इसमें माता पाबंती का 
दिव्य सौंदर्य और भक्ति-भावना अ्वलेकनीय है। फलक--११ 
उन इने-गिने राजस्थानी चित्रों में से हे जिनमें श्रालंकारिकता 
के बदले स्फूर्ति और स्वाभाविकता मिलती है। मस्त हाथी सिकड़ 
ठुड़ा कर भागा है। महावत बेबस दे गया है। आगे सॉड़नी- 
सवार, घुड़तवार और प्यादे उसे रोकने के व्यथ दौड़ रहे हें । 

इस समय इस शैली का मुख्य कंद्र जयपुर था। वहाँ के हस 
काल के रासमंडल और गेवधन-धारण के चित्र बड़े सु दर और सजीव 
हैं। जाघपुर, उदयपुर, बूंदी और नाथद्वारा में भी श्रच्छा काम 
बनता था। भित्तिचित्र तथा पटचित्र की परंपरा चल रही थी | 

दतिया के राजा शत्रुजीत ( १७६१-१८०१ ई० ) के समय में 
ब॒ देलखंडी कलम अपनी पूर्णता के पहुँच गई | उस समय देव के 
अष्टयाम, बिहारी सतसई भर मतिराम के रसराज को पूरी चित्रावली 

तथा शबीह और धामिंक चित्र बहुत बड़ी संझ्या,ें तैयार हुए | 
इनका रंगविधान सपाट और आलेखन बिल्कुल भावरहित है; 
पात्र पुतले से खड़े रहते हैं। हाँ, इनके स्त्री मुख-मंडलों की तराश 
सुंदर है और श्राँखे' रसीली । 

पेशवाई के कारण महाराष्ट्र में भी राजस्थानी शैछी की पहुँच 
हुई | मराढा चित्रों पर, जे ब्रिटिश संग्रहालय में ओर श्रन्यत्र सं ण- 
हीत हैं, जयपुर की पूरी छाप है। बाजीराव पेशवा (१७७४-१८६१ 
ई०) ने पूना के अपने शनिवारवाड़ावाले प्रावाद के चित्रित कराने 
के लिये जयपुर से भोजराज चित्रकार के बुलाया था । 

दक्षिण भारत में यह शैली मेसूर, तांजार और रामेश्वर तक फैली 
थी। वहाँ के चित्रों में इसके साथ उत्तर-मध्यकालीन प्रभाव भी मिलता 
है जे भित्ति -चित्रों के करण, उधर आज भी चला आता है। 

$ ४८. घसोली वा जस्मू शैली--पंजाब में राजस्थानी 
शैली का एक केंद्र जम्मू वा उसके निकटवर्तों बसौली में 
था। यहाँ का श्रालेखन १७वीं शती के राजस्थानी चित्रों के 
बहुत निकट है। बसोलो का राजवंश १७वीं शती में प्रयाग से 
आया था | यदि उसके संग बु देलखंड के चित्रकार रहे हों ते 
आश्चय नहीं, क्योंकि प्रयाग जमुना-पार से बुदेलखंड का पड़ोसी 
है। अन्यथा कश्मीर की गोद में राजस्थानी शैली कैसे 
पहुँची, यह एक समस्‍या है | 

इन चित्रों का विषय मुख्यतः रागमाला, गीतगोबिंद, भागवत, 
रामायण, भारत एवं नायिका-मेद है। बुदेलखंडी चित्रों की 
भाँति सपाट किंतु उससे तेज रंग, बड़े बड़े मीन-नेत्र जिनमें छेटी- 
छेटी पुतलियाँ, पीछे जाता हुआ ललाट, रूखो किंतु ओजदार 
लिखाई, कतरकर चिपकाए हुए सेन-किरवा (८ स्वर्ण-क्ीट ) के 
पंख द्वारा गहने के हरे नगीनों का अंकन, सपाट पृष्ठिका के बिल- 
कुल ऊपरी हिस्से में क्षितिज़ रेखा एवं उसके कारण एक पतली 
धज्जी-जैसा आकाश का आलेखन, इस शैली की विशेषताएं हैं। 
साथ साथ मुकुट, दुपट्ट की फहरान एवं वास्तु आदि में कश्मीरी 
प्रभाव भी पाया जाता है। चित्रों पर टाकरी लिपि में और कभी- 
कभी देवनागरी में लेख रहते हैं । 

श्यत्री शती का मध्याध इस शैली का उत्कर्ष काल है, जिसके 
मुख्य उदाइरणों में से १७३० ई० के मानकू चित्रकार की बनाई, 
गोतगोबिंद चित्रावलो है जे।संप्रति लाहोर संग्रहालय में हे। 
मानकू का स्त्रो मानना भूल है, क्येंकि पंजाबी और हिंदी में ऊका- 
रांव नाम पुरुषों के द्वाते हैं, स्रियें के नहीं | 

श्थवीं शतों के समाप्त दते होते यह शैली निर्जाब द्वो 
जाती है | 

$ ४६. पहाड़ी शैली--१५वों शती से जिस पुनरुत्थान का 
आरंभ हुआ उसकी उत्तरोत्तर प्रगति द्वाती गई और अब भो 

देती जा रही है। श१६वोँ शती से हम अपने अ्रतीत से संबंध 
जाइने लग गए, जे प्रायः एक हजार वर्ष से छूट गया था। 
यद्यपि उस संबंध की महाभारत के बादवाली कड़ियाँ बहुत इधर 
तक अंधकार में थीं, फिर भी इमने भिन्न भिन्न भाषाओं में राम- 
चरित लिखे, भागवत एवं महाभारत की अवतारणा को | शिवाजी 
ने प्राचीन शासन-विधान उज्जीवित किया । जयसिंह ने प्राचीन 
पद्धति पर नगर बसाया, अश्वमेघ किया, वेषशालाएं बनाई” और 
उपजातियें के तोड़कर मूल चातुवण्यं कायम करने का उद्योग किया। 

जिस प्रकार आचार केशव ने रामचंद्रिका द्वार आदश राजा 
की प्राचीन अ्रश्यामचर्या का निदर्शन कराया उसी प्रकार कवि-प्रिया 
ओर रसिक-प्रिया द्वारा प्राचीन रीति-साहित्य से संबंध जोड़ा --जिससे 
हिंदी की रीति-कविता चल पड़ो ओर मतिराम, देव, त्रिद्दारी जैसे 
कवि-प्रवरों की वाणी प्रस्फुटित हुई | 

उधर १७वीं शती में औरंगजेब की उपेक्षा के कारण ओर 
श्यवों शती के मध्याथ तक मुगल साम्राज्य के टूक-टूक हो जाने के 
कारण, बादशाही चित्रकार नए ग्राभय खेजने पर बाध्य हुए । 
संभवत; उनमें से कुछ, रावी से पूवंवाली काँगड़ा दून को 
रियासतों--चंबा, चूरपुर, गुलेर, केाट-कॉगड़ा, सुकेत, मंडी 
कुल्लू एवं नाइन, सिरमौर आ्रादि में पहुँचे। उन्हीं के हाथों 
१८वीं शती में पहाड़ी शैली का तरुषर रोगा गया। अकबर के 


१६३ 


भारत की चित्रकला 


याद से उनकी प्रतिभा शाही रुचि के बंधन में जकड़ गई 
थी। श्रव उसने मुक्ति पाई ओर उन्हें 'हुकम पाइ? के बदले “स्वांत- 
स्सुखाय! रचना का अवसर मिला । यद्यपि यह काम भी वे आज्ञा 
से करते ये, किंतु इसमें उस वस्तु की अभिव्यक्ति का सुयाग प्राप्त 
था जो उन्हें रमणीय था। अश्र्थात्‌, उन्होंने चित्रों द्वारा प्राचीन 
से संबंध-स्थापन का भार लिया। 

काँगड़ा दून कश्मीर शैलो के ज्ेत्र में था। तिब्बत से 
भी वहाँ का संबंध था। श्रव मुगल चित्रकारों ने कश्मीर शैली 
से नाता जाड़ के अपनी गुरु दक्षिणा ही नहीं चुकाई, श्रपितु उसमें 
नई जान फूंक दी। यही पहाड़ी शैली हे। तिब्बत का प्रभाव 
भी इसमें कहीं, कभी पाया जाता है। किंतु इसका के डा, वर्णिका, 
ओर विधान विकसित मुगल शैली पर दी श्रवलंबित है जिसमें गति 
और अ्रभिव्यक्ति कश्मीर शैली को है। इनके अतिरिक्त भाव- 
मंगी, मुद्राओं , कृष्ण के अतिसि बण, वस्तरों की फहरान, मुकुट 
आदि अनेक ब्योरों में भी कश्मीर शैली बाला करती है। कितने 
ही पहाड़ी चित्रों में ते। मुख्यांश कश्मीर का ही मिलता है, अतएव 
इस शैली की परंपरा उसी से तिद्ध देती दे | यदि यह शैली स्वतंत्र 
रूप से विकसित हुई होती ते इसकी आरंभिक श्रवस्था के चित्र 
भी मिलते। किंतु ऐसे पहाड़ी चित्र हई' नहीं जिनमें आ्रारंभि- 
कता हो। श्रर्थात्‌ वे कश्मीर शैली के रूपांतर में ही एक दम से 

रंग-मंच पर आ जाते हैं। इसका समर्थन रामप्रसादजी की कुल- 
गत अनुभुति से भो होता है, जे पहाड़ी चित्रों के कश्मीर 
की कलम के अंत्गत गिनती है। 


ऐसी श्रवस्था में--साथ ही इन बड़े अंतरों के कारण भी 
कि राजस्थानी शैली मुख्यतः आलंकारिक कला है और यह 
भावात्मक; राजस्थानी चित्रों के विषय का मेरुदंड रागमाला है, 
इसमें ( इसको सहृदयता के अनुरूप ) उसका प्राय: अत्यंता- 
भाव है एवं दोनों के उत्पत्ति काल में भी प्राय: तीन सौ वर्ष 
का अंतर है--ये दोनों शैलियाँ किसी प्रकार 'राजपूत” नामक एक 
बढ़े बग के भीतर नहीं श्रा सकतीं | 


पहाड़ी चित्र शबाहत लिये हुएख्याली होते हें श्र्थात्‌ उनमें 
वास्तविकता श्रौर भावना का समिश्रण रहता है। इस मिश्रण 
द्वारा इसके उस्तादों ने अ्रपने चित्रण भें बड़ी सजीवता और रम्म- 
णीयता उत्पन्न की है। ऐसा काई रस वा भाव नहीं है, जिसका 
पूर्ण सफल अंकन ये कलाकार न कर सके द्ों। उनका आलेखन 
आवश्यकतानुसार “बज्जादपि कठार' वा 'कुसुमादपि मदु? होता हे | 
उनकी सहानुभूति अध्यंत विस्ती्ण तथा व्यापक है, उनकी प्रत्येक 
रेखा में प्राण, स्पंदन और प्रवाह रहता है एवं वह एक अर्थ 
रखती है, चाहे वह छोटी से छोटी हो । 

देवताओं के ध्यान, रामायण, महाभारत, भागवत, दुर्गासस- 
शती श्त्यादि, इत्यादि समस्त पौराणिक साहित्य; ऐतिहासिक गाथा; 
लेाक-कथा; केशव, मतिराम, बिहारी, सेनापति आदि हिंदी के 
प्रमुख एवं अन्य श्रवांतर कवियों की रचनाओं से लेकर जीवन 
की दैनिक चर्या और शबीह तक ऐसा एक भी विषय नहीं जिसे 
उन्होंने छेड़ा हो । कोई भी विषय अंकित करना इन चित्र- 
कारों के लिये श्रसंभव था ही नहीं। न वे उसके एक दे। चित्र 
बनाकर ही संतुष्ट दे! यए। उन्होंने जिस विषय के उठाया 
उसकी मालिका की मालिका बना डाली, से। भी ऐसी लोकेत्तर कि 
देखकर दाँतों अँगुली दबानी पड़ती दे । मैलिकता इन कृतियों में 
इतनी है कि आप यह न कह सकेंगे कि वे साहित्यिक रचना पर 
अवलंबित हैं। इन विशेषताओं के कारण यह कहना श्रत्युक्ति न 
होगा कि अजंता युग के बाद पहाड़ी शैली में ही भारतीय कला 
एक ऐसी ऊँचान तक उठी है जहाँ तक पहुँचना खिलवाड़ नहीं | 
किंतु एकचश्म चेहरे के सिवा अन्य रुखों के चेहरे की लिखाई में 
यह कला अत्तफल रही है। 

काँगड़ा के राजा संसारचंद्र ( १७७४-१८२३ ई० ) | का 
समय पहाड़ी कला का ख्वर्ण-युग है। श्यर८ ई० में इन्हीं 
संसारचंद्र की दे! कन्याएं गढ़वाल-नरेश से ब्याह्ी गई'। इसी 
सिलसिले में काँगढ़े के चित्रकार यहाँ भी आए । इसी समय से 

गढ़वाल में भी पहाड़ी शैल्ली प्रतिष्ठित हुई। वहाँ के मोलाराम 
चखित्रकार का नाम आजकल प्रायः सुन पड़ता है। किंतु जे चित्र 
मोलाराम पर आरोपित किए जाते हैं उनके निजस्वों में इतनी 
विभिन्नताएँ हैं कि वे एक चित्रकार के नहीं दे सकते। गढ़वाल 
में जे चित्र बने उनमें गीतगोविंद और बिहारी चित्रावली बड़ी ही 
सुचार और सुके!मल हैं | 

सिख-उत्कष-काल (१७६०-१८४३ ई०) में पहाड़ी शैली का 
एक केंद्र लाहार, श्रमृतसर में भी रहा, जहाँ इस कलम की, विशिष्ट 
सिख व्यक्तियों की अच्छी शबीह तैयार की गई | 

प्राय: १८४० ई० से, अर्थात्‌ पंजाब की स्वाधीनता के अंत के 
साथ ही, इस शैली का अंत समझना चाहिए। ये तो पहाड़ी कलम 
के कारीगर अभी तक पाए जाते हैं। पहाड़ी भित्तिचित्र भी 
बराबर बनते थे । इस शेली के इतिहास के लिये इनका अध्ययन 
आवश्यक है। पर श्रभी तक इस ओर ध्यान नहीं दिया गया है। 

पहाड़ी शैली के उत्कष में कश्मीर शैली का स्वातंत््य 
विलीन हे! गया और वह धार्मिक ग्रंथों के भद्द चित्रों के रूप में 
कुछ दिनों तक साँस भरती हुई समाप्त हो गई । 

पहाड़ी शैल्लो के कोमल आलेखन के लिये मुख-चित्र देखिए। 
पुरवैय्या काली घटा के उड़ा लाई है, पानी आया ही चाहता हे। 
यह प्रफुल्ल-वदना सु'दरी अठारी से घर के मीतर भाग रहो है। 

पवन से उसके वस्त्र उड़ रहे हूँ । बड़ी सु दर कल्पना दे। पहाड़ी 
शैली ज्ञी-सैंदय का एक बड़ा चार आदर्श निर्माण करने में 
शक्य हुई है । 

उदात्त आलेखन का नमूना फलक-१३ है। किस श्रोज से 
बालक कृष्ण कालिय के शरीर के कमलनाल को तरह, ताने हुए 
हैं; पटका ही चाहते हैं। उनके पैरों से दद कर उसका फण पिसा 
जा रहा है। नाग बालाएं उसको प्राण-भिक्षा माँग रही हैं और तट 
पर नंद यशेदा तथा गाप-गोपी-बूंद श्रपने लाइले के लिये व्याकुल 
हा रहा है। 

६ ५०, शाहइआलम कालीन और उसके बाद के मुगल 
चित्र--जे! कुछ मुगल शान बच रही थी उसका भी श्रंत आलमगीर 
सानी के साथ है| गया। पानीयत का संग्राम इस महानाटक की समाप्ति 
का पटाक्षेप था| सानी का उत्तराधिकारी शाहआलम केवल नाम के 
अधिकारों के हस्तांतरित करने के लिये गद्दो पर बैठा था। फलतव: 
उसकी केाई जिम्मेदारी न रह गई थी। उसका राज्यकाल भी 
बहुत लंबा हुआ ( १७५४६--१८०६ ६० ) इस शांति रूपी निर्जी- 
वता के समय का, दिल्‍ली के घरानेदार चित्रकारों ने एक उपयोग 
किया। नादिर, अब्दाली, यूरभमल जाट, मराठों, रुददेलां और 
सिखों की लूटों से दिल्‍ली का खजाना खाली हो गया था। उसके 
चित्र-स्न भो कहाँ के कहाँ हो गए. थे। इन चित्रकारों के पास 

उनके चरवे ( मिल्ली पर उतारे हुए खाके, ट्रसिंग ) चले अ्रा रहे' 
थे, जिनके सहारे इन्होंने अनेक प्राचीन चित्रों की प्रतिकृतियाँ तैयार 
कर डालों | 
ऐसे चित्रों की विशेषताएं ये हैं--इसमें स्याही के साये 
का शअ्रत्यधिक प्रयोग रहता है; यहाँ तक कि चेहरों के मलपट काले- 
से हो जाते हैं। परदाज की भरमार रहती है. चेहरई प्राय: 
पीली वा नारंगी ऋछक (टोन ) की होती हे | सवा-चश्म, डेढ़- 
खश्म चेहरों में नाक का टांक ऊपर के उठा रहता है। आँखें 
चुधी ( चेहरे के अनुपात में बहुत छोटी ) तथा हाथ पाँव की 
लिखाई बड़ी कमजोर रहती है । अकसर कद भी नाटे होते हैं । 
ऐसे चित्रों के संबध में आजकल के कलाकेविद बड़ा घाखा खा 
रहे हैं और इन्हें मूल प्रतियाँ समझ रहे हैं। जालसाजी की भी 
ऐसी हो गई है; चित्रों पर शाही मुहर तक लगी हैं। संभव है 
कि ये शाहआलम के लिये भी बनाए, गए हों। इस प्रकार का 
एक मुरक्का साउथ के 'सिंगूंटन संग्रहालय में हे जिसका नाम बेटेज 
बिक्वेस्ट है। इसमें के चित्रों पर जहाँगीर की मुहर है। बीच- 
बीच में एकाध असली चित्र भी हैं। इसी तरह का एक साहस- 
पूर्ण जाल अलबर राज्य पुस्तकालय में है| यह बाबरनामे की सचित्र 
फारसी प्रति है, जिस पर लिपिकार का नाम मौर अली दिया है 
और लिखा है कि इसे हुमायू ने तैयार करा के बाबर का, उसके 

अंतिम वर्ष में मेंट किया था। सेचने की बात है कि मीर अली 
हुमायूँ के पहले मर चुका था श्रौर बाबरनामे का फारती श्रनुवाद 
हुमायूँ के देहांत के तँतीस बरस बाद खानखाना ने,अकबर के लिये 
किया था ( १० १३२ ) | श्रव इस जाली प्रति के चित्रों से व टज 
बिक्वेस्ट के चित्रों को मिलाइए और अपनी आँखों से उसका जाल 
पहचान कर असंदिग्ध दे जाइए । 

इस समय मुशिंदाब्राद, लखनऊ और हैदराबाद में, जे! मुगल 
साम्राज्य के सूत्रों से स्वतंत्र राज्य बन गए थे, पिछलो मुगल शैली 
के कंद्र स्थापित हे। चुके थे, किंतु इनमें कोई विशेषता नहीं श्राई 
आर इनका अंत हे! गया। 

मुगल शैली के चित्रों की. निजोंव नकल करनेवाले कुछ 
कारीगर श्रब भी दिल्ली में हैं। किंतु एक शैली के रूप में इसका 
ओऔवन काल अधिक से अधिक श्छ६० ई० तक माना जा 
सकता है | 

6 ५१. पटना शैली--यूरपवाले यहाँ हाथीदाँत की चित्र- 

कारों तथा उसी विधान वाली कागद पर को चित्रकारों ले आए एवं 
उसके कारीगर भी तैयार किए । इस शैत्बी के पटना शैलो कहते 
हैं क्‍्येंकि वहाँ हसके कई मुख्य घराने थे | इस शैली में शत्रीह को 
प्रमुखता है। इसके आलेखन में पूरा खाया और उजाला 
श्रर्थात्‌ पूरा डैौल रहता है, जिसके लिये परदाज का उपयोग 

अधिकता से किया जाता है। इसके चेहरे प्रायः डेढ़ चश्म रहते हैं । 
यहाँ के कारीगरों ने इस येरपीय विधान के संग महीनकारी भी 
मिला दी है; यही हस शैली की येरोपीय कला से मुख्य प्रथकता है। 
५ ध्वीं शती के उत्तराध से मुगल शेलो के नष्प्राय हे जाने पर इस 
शैल्ञी का प्रचार हुआ | पटने के सिवा इसके मुख्य केंद्र लाहार, 
दिल्‍ली, लखनऊ, बनारस, मुशिंदाबाद एवं पूना, सतारा आदि थे । 

विदेशी लोग इस शैली का एक यह उपयोग करते कि 
अपने देश के लिये यहाँ के पेशे, बाने, वेश और रहन-सहन के 
चित्र बनवाकर ले जाते। ऐसे सेट के फिरका कहते हैं। 
आजकल के चित्र-पोस्टकार्डों की तरह पटना शैली के कारीगर 
फिरके के सेट तैयार रखते थे | 

६५२, बमारस राज्य में पटना शेली-- बनारस के महाराज 
ईश्वरोनारायण सिंह (१८३४--१८८६ ई०) का विशिष्ट व्यक्तित्व 
था। दिल्‍ली, लखनऊ आदि के कितने ही गुणी, गायक 
उनके समाधित ये। हिंदी के देने आदिम स्तंभ, भारतेंदुजी 
तथा राजा शिवप्रसाद उनके दरबारी थे। भारतेंदुजी के वे घर के 
लड़के जैसा मानते ये और उनकी बहुत सहते थे। महाराज राम- 
चरितमानस के बड़े भक्त ही नहीं, ममश पंडित भी थे | देव ( काप्ठ- 
जिह् ) स्वामी जो उद्धट विद्वान , पहुँचे हुए महात्मा तथा ऊँचे दर्जे 
के कबि थे, उनके गुरु थे और उन्हीं के यहाँ निवास भी करते थे । 

महाराज के समाज में, पटना शैली के दो उत्कृष्ट चित्रकार 
भी ये--लालचद और उनके भतीजे गोपालचंद | काशी में 
दल्लूलाल इस शैली के उस्ताद थे। उन्हीं से उक्त चित्रकारों ने 
यह कला प्रास की थी। इन देनें चित्रकारों से महाराज ने इतने 
चित्र बनवाए कि उनके हम पटना शैली का जहाँगीर कह 
सकते हैं। इस चित्रावली में महाराज के इृष्ट-मित्र, दरबारी, 
गुणी, कलाबेत, एज-समाज एवं परिकर से लेकर पालतू पशु: 
पक्की, रंग-बिरंगे जंगली पेरू तथा फूल फल तक की बढ़ियाँ 
से बढ़ियाँ शबीह हैं । पटना शैली की शबीह तैयार करने में उक्त 
देनें चित्रकारों का स्थान ऊँचाई । सैमाग्यवश उनके विषय में 
जानकारी भी हासिल है। 

चित्रकला और उसके इतिहास की दृष्टि से तो यह चित्रावली 
महत्त्व की है ही, सांस्कृतिक इतिहास के लिये भी ग़ुणियों 
के चित्र एव उस समय की वेश-भूषा आदि का बड़ा 
मसाला इसमें निहित हैं। इसमें हिंदी-प्रेमियां के आकषंण 
के भी तीन चार चित्र हैं। भारतेंदुनी एक बार महाराज 
के लिये कई प्रकार के गुलदाऊदी के फूल ले गये थे; राजा 
शिवप्रसाद ने महाराज के लिये श्राम भेजे थे; उनके तथा 
देवस्वामी की जींवितावस्था के एवं समाधिस्थ हेने पर के चित्र भी 
इस चित्रावली में हैं । 

आरा निवासी एवं कलकत्ता प्रवासी उस्ताद ईश्वरीप्रसाद 
पटना होली के वर्तमान प्रतिनिधि हैं। संमवतः उनका कुल 
उक्त उस्ताद दल्लूलाल के कुल से संबंधित था। 

६ ध३. उस्ताद रामप्रसादू--१८वीं शी में कुछ मुगल 
शाहजादे बनारस में नजरबंद किए गए। उन्हीं के लवाजमे में 
चित्रकार भी थे, जिनमें के उस्ताद लालजी से काशी के सिक्‍खी 
नामक ग्वाल ने मुगल शैली की चित्रकला पाई । उस्ताद राम- 
प्रसाद उन्हीं सिक्‍खी के प्रपीत्र हैं । 

यदि आपने काशी की गलियों में साठ-बसठ बरस के एक 
कृश स्थविर के, किसी धुन में तेजी से चले जाते देखा है, जिसकी 
आँखें खुड़राई हुई हैं, पकी इजामत बढ़ रदी है, बड़ी मूछ बिना 
सवारी हुई है, सिर पर मेली मुड्डी सुड़ी गांधी टोपी है और कटि में 
उससे भी मेली घेती, किंतु तन पर एक बढ़िया दुपद्टा पढ़ा हुआ हे, 
पैर में जूता हो या न हो--ते जान लीजिए कि आप मुगल शैली 
के एकमात्र अवशिष्ट उस्ताद, रामप्रसादजी के दश न कर चुके हैं | 

आ्रापकी प्रकृति बड़ी साधु है और विचारों का दृष्टिकोण दार्श- 
निक एवं कलात्मक, अर्थात्‌ तात्त्विक; क्योंकि किसी वस्तु का 
वास्तविक अनुभव करना उसके सौंदर्य का अनुभव करना है, इसो 
कारण दार्शनिक और कलाकार देनों ही के विचारों में तास्‍्व्रिक 
एकतानता द्वाती है। आपकी उस्तियाँ बड़ी ही चुस्त, मामिक और 

सटीक ( निशाने पर बैठनेवाली ) हेतती हैं। भगवान्‌ ने जैसा रस 
हाथ में दिया है वैसा ही कंठ और तबीयत में भी दिया है। शाप 
स्वभाव से कृती ओर कलाकार हैं। किंतु, समय के फेर से आप 
के एक दरिद्र शिल्पी का जीवन व्यतीत करना पड़ रहा है । 

मुगल शैली के तो श्राप एकमात्र प्रतिनिधि एवं शान-मंडार 
हैं ही, आपकी प्रतिभा सवतामुखी भी है। आपको मैलिक रचना 
का एक सुदर नमूना शिव-तांडव का चित्र है ( फलक--२३ ) | 
नटराज के प्रशांत मुख-मंडल पर तन्मयता और भाव-मग्नता का 
आत्यंतिक सुख खूब दिखाया है। आपके उमरखब्याम-चित्रों 
के डा० कुमारस्वामी ने, यूरप-प्रसिद्ध ड्यूलैंक के चित्रों से विशिष्ट 
माना है। प्रकृति-निरीकज्षण तथा शबीह लगाने में आप एक हैं | 

६५४. ठाकुर शैली--स्वनामधन्य स्व० श्री० हँवबेल ( उस 
समय गबनंमेंट आट स्कूल, कलकत्ता के अध्यक्ष) की उद्धावना से 
आचाय अवनींद्रनाथ ढाकुर के हाथों एक नवीन शैली--ठाकुर 
शैली--का निर्माण हुआ ( लग० १६०३ ई० ) | 

बस्तुतः यह प्राचीन चित्रकला का पुनरुत्थान है, किंतु इसके 
महान जन्मदाता श्रवनींद्र बाबू में, संसार भर को किसी भी चित्र- 
कला की विशेषता के अपनाकर पूर्सतः भारतीय बना लेने की 
अप्रतिम क्षमता है। फलतः ठाकुर शैली की पद्धति और श्रप्रि- 
व्यक्ति में अजंता की अनुयायिता होते हुए भी भारत की मुगल, 

पहाड़ी आदि शेलियों को तथा चोनों, जापानी और पश्चिमी 
चित्रकला की कितनी ही खूबियों इस प्रकार आत्मसात्‌ कर ली गई 
हैं कि इसका स्वभाव पूर्णात: भारतीय बना है। विस्मृत अतीत से 
संबंध जाड़ने की जो कामना तीन-चार सा बरस से हमारे द्वदय में 
लहरा रही थी ( ६ ४६ ) वह अब आकर पूरी हुई, क्येंकि अब 
अपना बिगत अंधकारमय नहीं रह गया है। 

आरंभ में यह शैली मुख्यतः: प्राचीन विषयें के ही लेकर 
चली, किंतु श्रब ते इसका क्षेत्र बहुत विस्तोर्ण हे! गया है-- श्रवां- 
चीन सामाजिक जीवन तथा प्राकृतिक दृश्यों का भी इसमें सडल 
अंकन दे। रहा हे। स्वयं श्रवनींद्र बाबू के चित्रण-विषयें का 
क्षेत्र प्रायः सारे संसार को घेरे हुए है | 

आचाय अवरनींद्रनाथ का प्राचोन विषयवाला एक चित्र यहाँ 
दिया जाता है ( फलक--२४ )।| तिष्यरक्षिता अशेक को रानी 
थी। जब सम्राट का अधिकांश समय पूजा-उपासना में बीतने 
लगा ता रानी के बेधिद्र म से सौतिया डाह हुआ और उसने 
द्र म के नष्ट कर डाला। इस चित्र में वह उसे कैसी कुटिल ओर 
ककश दृष्टि से देख रही है । 

आचाय के श्रग्मज स्व० गगनेंद्रनाथ ठाकुर ने अंकन-विधान 
और चित्रित विषयें के उपस्थित करने के कितने ही अनेखे एबं 
सफल प्रयाग किए | उनका एक आलेखन है जे छेठे-छेटे 

त्रिकाणों और चतुष्केणों का समूह मात्र है। इसका विषय है--- 
हास । अमूत हास का यह मूतंरूप देना उन्हीं के-से कलाकार का 
काम था, जैसे कालिदास ने कैलास के प्रकांड शिखर द्वारा शिव की 
अद्ृहास-राशि का दर्शन कराया है। 

गगनेंद्र बाबू के प्राकृतिक दृश्यों के चित्र भी अपूर्व हैं। उनके 
व्यंग्य चित्रों में वह करुणा ओत-प्रोत है, जिसका कारण हे अपने 
देश कौ--धामिक, सामाजिक एवं राजनीतिक विपत्ति तथा 
अध:पतन, जिनसे प्रत्येक सह्ददय विगलित हे। उठता है। 

इधर विश्व-कवि रवींद्रनाथ ठाकुर भी चित्र बनाने लगे हैं । 
ठाकुर शैली के अ्ंतगत देते हुए भी उनके छायावादी चित्रों का 
एक अलग स्थान है। और, अबनी बाबू के पट्ट -शिष्य महान्‌ 
कलाकार श्री नंदलाल बांस की व्यापक सहानुभूति, कल्पना की 
उड़ान तथा अंकन विधान की बहुमुखी प्रतिभा ते सारे भारत में 
श्रद्धितीय है । उनकी रहनी संतें की है । 

आचाय अवननींद्रनाथ का शिष्य-प्रशिष्य परिवार बहुत बड़ा है। 
उसके द्वारा ठाकुर शैली समूचे देश में फैल चुकी है और राष्ट्रीय 
कला के श्रासन पर आसोन भी हे। चुकी है, जिसके वह स्बथा उप- 
युक्त है। इस उत्थान से विश्वास दाता है कि हमारी कला का 
भविष्य बड़ा समुज्ज्वल है | 


१७६ 


वार्तिक 

ए० ११५, ६३४ के पहले--ग-भारत--भारत की मुसंलिम- 
विजय के मुख्य उद्देश्यों में घम-प्रचार भी था। अतएव यहाँ के 
मुसलिम-शासक धार्मिक नियमों के अधिक पाबंद रहे। फलत: 
मुगलों से पहले के प्रामाणिक मुसलिम-चित्र नहीं मिलते । मुहम्मद 
तुगलक ( १३६२४--/५१ ई० ) का एक तथाकथित चित्र कलकत्ता 
संग्रहालय में है, कितु यह श्णवीं शती की दकनी शैलीवाले 
शाहनामे की किसी प्रति का पन्‍ना है। इसे किसी आधुनिक 
जालिए ने बसली पर जमाकर फीकी स्याही से मुहम्मद तुगलक 
का नाम लिख दिया है, जिससे हैवेल तथा कुमारस्वामी तक 
घोखा खा गए। 

मुहम्मद तुगलक के उत्तराधिकारी फिरोज तुगलक ( १३५१- 
वख्य८ ई० ) ने अपनी आत्म-कथा लिखी हे । उससे पता चलता है 
कि चित्र-प्रेमी होते हुए भी उसने प्रासादों में, जो प्राणियें के चित्र 
थे उन्हें धामिक कतंव्य-वश पुतवा दिया था और बगीचें के 
दृश्य अंकित कराए थे। एक इस घटना में उन दिनों के मुसलिम- 
शासकें की सारी भावना निहित है। 

इस धामिक पाबंदी का एकमात्र अ्रपवाद सुलतान इल्तुतमिश 
(१२११--?३६ ई० ) का चाँदी का टंक (सिक्का ) है जिसे 
उसने बंगाल-विजय के उपलक्ष्य में चलाया था। इस पर घोड़ा 
जड़ाते हुए उसको बड़ी ही जानदार तसबीर बनी हे। 

मुसलिम-शासकें के उक्त दृष्टिकोण में परिवर्तन मुगलों के साथ 
हुआ, जिनका कुलगत कला-प्रेम मध्य-एशिया में मूल निवास के 
कारण था, जहाँ चीन के पड़ोस ओर बौद्ध प्रभाव के कारण कला- 
पूर्णतः व्यास थी । 

पृ० १२७. हम्ज़ा सखित्रप्टों म॑ पहनावा--कवचधारी 
व्यक्तियों के! छेड़कर शेष पुरुषों का पहनावा पारंपरीण भारतोय 
हे, अर्थात्‌ जामा जिसके दामन के चारों कोने त्रिकेोणाकार में 
नौचे लटके होते हैं, और पाजामा | उक्त त्रिकाश द।मन कम से कम 
गुपत्काल से चला आता था, जिसे अकबर ने सीधा कर दिया था 
(० १०४. नोट-१ )। स्लीपरिच्छुद त्रिकोण दामनवाली लंबी 
कुरती तथा ओढ़नी पाजामा है। मूर्तियां से, कश्मीर में इस 
पोशाक का पता ई० शसरी शती से लगता है। 

प्ृ० १२७. हम्जा चित्रों का वास्तु मी प्राय: स्बथा भारतीय है। 

पृ० १४८. पंक्ति ३-६ से संबंधित-जहाँगीर के प्रगाढ़ 
चित्र-प्रेंम के उदाहरण -- 

(१ ) जहाँगीर अपने आत्म-चरित में सिंहासनारोहण के 
चैादहव बरस लिखता हे--“मेरी चित की रुचि और पहचान 
यहाँ तक बढ़ गई है कि प्राचोन और नवीन उस्तादों में से जिस 
किसी का काम मेरे देखने में आता है, मैं उसका नाम सुने बिना हो 
भट उसे पहचान लेता हूँ कि अमुक उस्ताद का बनाया है । यदि एक 
चित्र में कई चेहरे हों और हरेक चेहरा अलग-अलग चित्रकार का 
बनाया हुआ हो तो मैं जान सकता हूँ कि कौन चेहरा किसने बनाया 
है। ओर यदि एक ही चेहरे में आँखें किसो की और भव किसी की 
बनाई हुई हे तो भो में पहचान लू गा कि बनानेवाले कान हैं? | 

--जहाँगीरनामा, दूसरा भाग, पएृ० ३३१. 

(२) इंगलैड के राजदूत सर टॉमस रो ने अपने यात्रा- 
बृत्तांत में लिखा हे--“बादशाह के मैंने एक चित्र दिया था। म॒के 
विश्वास था कि भारत में उसकी नकल होना असंभव है। एक 
दिन बादशाह ने मुझे बुला कर पूछा कि उस चित्र के तद्गत्‌ प्रति- 

कृतिकार के कया देगे ! मैंने कहा--चित्रकार का पुरस्कार ४०) 
है। उत्तर.मिला--मेरा चित्रकार मंसबदार है, उसके लिये यह 
पुरस्कार बहुत थाड़ा है। रात में में पुनः बुलाया गया और मुझे 
मेरे चित्र-मैसे छुः चित्र दिखाए गए कि इनमें से अपना चित्र 
छाँट ला । कुछु कठिनता से में अपना चित्र पहचान पाया और 
मैंने प्रतिकृतियें के श्रंवर बताए । उपरांत पुरस्कार का मेल-भाव 
पुनः आरंभ हुआ » >?? ( सारांश )। 

(३ ) जहाँगीर के एक उमरा ने उसके पास एक तसवीर भेजी 
जिसे फिरंगी अमोर तैमूर को बताते थे। बादशाह राज्यारोहण 
के तीसरे बरस लिखता हे--“जे यह बात कुछ भी सच होती ते 
केाई पदार्थ इस चित्र से बढ़कर मेरे समीप नहीं था” | 

--जहाँगीरनामा, प्रथम भाग, प्रृ० ११४, 

(४ ) ऐसा एक चित्र पेरिस के राष्ट्रीय पुस्तकालय में हे, जिसे 
त्चुकिन ने अपनी पुस्तक में प्रकाशित किया है ( फलक--२४ बी )। 

पृ० १४६-४० से संबंधित-मुगल चित्रा में प्रयुक्त रंग--ये 
रंग प्रधानत: चोदह हैं जे। चार वर्गों से बँटते हैं । ( क ) खनिज--. 
१-गेरू, २-हिरोंजी, ३-रामरज, ४-हरा ढाबा, ५-लाजवर्ती 
( लाजवर्त के बूककर पानी में नितारते हैं । पयरीला अंश नीचे 
बैठ जाता है, रंग ऊपर उतरा आता दे ) एवं ६-सेना तथा 
७-चाँदी (तबक इल करके )। (ख) रासायनिक-- 
८-सफेदा ( फूँ का जस्ता ); ६-सिंदूर ( फू का सीसा ), १०-प्योड़ी 
( केवल आम की पत्ती खिलाकर गऊ के एक खास तरह 
को मिद्दी पर बाँधते हैं, जे उसके मृत्र से बड़ी स्थायी एवं तेज 
पीलो दवा जाती हे ), ११-स्थाही ( कांजल ), १२-जंगाल ( सिरके 
के प्रभाव से ताँबे का रूपांतर )। (ग ) जांतविक--१३-ग्रुलाली 


१६७ 


( एक प्रकार के कृमि के सुखा कर कई मसालों के संग पकाते हें, 
जिससे यद्द, रक्त -जैसा गहरा लाल रंग तैयार दाता है )। (घ) 
वानस्पतिक---१४-नील ८ नील छुप का सार )। कुछु विद्वानों का 
यह कथन गलत है कि अन्य जांतविक एवं वानस्पतिक रंगों का भी 
प्रयाग झुगलछ चित्रों में देता था। उक्त दोनों के सिवा ऐसे श्रन्य 
सभी रंग उड़नेवाले हाते हैं। इसी प्रकार यह भी गप है कि 
मुगल चित्रों में पिसे रल्ल लगते थे। पिस जाने पर रक्षों में व 
नहीं रह जाता | प्रायः इन्हीं रंगों का प्रयोग राजस्थानी ओर 
ऋश्मीरी चित्रों में मी पाया जाता है। 

पृ० १४८. ६ ४६, के पूव--मुगल शैली के यौवन काल 
में रंगों के ओप, दबाजत और मलाहियत के कारण आरंभिक 
मुगल चित्रों से भी अधिक मीनापन रहता है । किंतु ये रंग कुछ 
बदरंग करके लगाए जाते हैं ( मिलाइए, ४० १३६, पं० ४-६ ) | 

मुख्यतः शाहजहां-काल से मुगल शैलो के कुछ बिना रंगे 
रेखा-चित्र भी मिलते हैं जिन्हें स्थोह-ऋलम चित्र कहते हैं। 
इनमें कागज पर फिटकिरी मिले सरेस या अंडे की सफेदी का 
अस्तर दे के, कि कागज ज्यों का त्यां दोखता रहे किंतु लिखाई न 
फूटे, बहुत सँभालकर स्थाही से बड़ी बारीक सच्ची टिपाई (४० १४६) 
करते हैं श्रोर उसी (स्याही ) से तैयार भी कर जाते हैं। 
दाढ़ी आदि में पक-बांल परदाज ( एक एक बाल अलग अलग 
दिखाना ), मुलायम साया और ओठ, श्राॉख तथा हथेली में नाम 
मात्र की रंगत, कहीं पर जरा-सा सोना या श्रन्य रंगों का इशारा, 
इन स्थाह-कलम चित्रों को विशेषताएं हैं । 

आदिराज पृथु (गोरूपी पृथ्वी का पीछा करते हुए) 
हरिवंश के फारसी अनुवाद का एक चित्र 
अकबर-कालीन; आरंभिक मुगल शैठी; भारत-कला-भवन, काशी 

राजा मानसिह 
१६वीं- १४वीं शती; आरंभिक मुगल शैली 
बोस्टन संग्रहालय (अमेरिका ) 





अजमेर में भंडारा 
१७वीं शत्ती; जहाँगीर-कालीन मुगल शैली 
प्रिंस आव वेल्स संग्रहालय, बंबई 

संत शेखफूल 
१७वीं शती ; जहाँगीर-कालीन मुगल शैली; चित्रकार बिशनदास 
भारत-कला-भवन, काशी 

शिकारी बाज पक्षी 
१७वीं शती; जहाँगीर-कालीन मुगल शैली; ब्रिटिश संग्रहालय, लंदन 

शाहजादा मराद और नजर महम्मद की मलाकात 
१७वीं घती; शाहजहा-कालीन मुगल णै लो; चित्रकार फत 
भारत-कला-भवन, काशी 

साहजी तथा बाजीराव 
१८वीं गती; दकनी शैली 

तांडबव 


आधुनिक; चित्रकार उस्ताद रामप्रसाद 


भारत-कला-भवन, काशी 

तिप्यरक्षिता की डाह 
आधुनिक; ठाकुर शैली; चित्रकार आचाये अवनोंद्रनाथ ठाकुर 


